
Născut în 1943 şi convertit la ortodoxie la virsta 
de 22 de ani, Michel LAROCHE este astăzi căsătorit, 
tată a doi copii și protopop al Bisericii ortodoxe, 
păstorind credincioşii din parohia Saint Ouen, la 
Nord de Paris. Soţia sa, Christine, este directoarea 
unui birou de modă din cadrul unui mare magazin 
parizian. 

Înainte de toate, cartea părintelui LAROCHE este 
practică, aplicată, iar dacă a ales ca titlu Un singur 
trup ... e tocmai pentru că părintele abordează, fără 
falsă pudoare sau reţineri moralizante, cele mai in- 
time dimensiuni ale vieţii în doi, neezitiînd, în ace- 
lași timp, să dezvăluie şi raporturile dintre aceste 
dimensiuni şi adevărata „aventură mistică“ la care 
invită Sfînta Taină a Cununiei. Strădania sa — îm- 
bogăţită de sprijinul fundamental pe care şi-l află în 
tradiţia Părinților Bisericii — se vădeşte a fi liberă 
nu doar de convenţii şi de interdicții, ci şi de orice 
modă ţrecătoare. Autorul merge la esenţă şi ne invită 
să recunoaştem în Sfînta Taină a Cununiei, trăită în 
toate dimensiunile implicate, o cale spre îndumne- 
zeire de acelaşi rang cu cea monastică, descriindu-i, 
spre a ne-o demonstra, principalele etape. 

Meritul poate fundamental al părintelui Michel 
LAROCHE e acela că transmite forţa credinţei, ori- 
ginalitatea şi profunzimea ortodoxiei, firescul vieţii 
zilnice, inspirîndu-se nu doar din cărți, ci şi dintr-o 
viaţă concretă, actuală, de soţ şi de creştin pe de o 
parte şi, pe de altă parte, din nenumăratele situaţii, 
din nenumăratele probleme, din nenumăratele dis- 
cuţii și întrevederi pe care părintele le-a avut de-a 
lungul celor deja mai bine de douăzeci de ani de 
activitate pastorală nu doar cu creştini, ci și cu oa- 
oameni care încă rătăceau în căutarea comuniunii, în 
căutarea rugăciunii, în căutarea Bisericii. 


DEDICAȚIE 


la ediţia în limba română 


Ediţia în limba română a acestei cărţi este de- 
dicată Înalt Prea Sfinţiei Sale dr. Nicolae COR- 
NEANU, Mitropolit al Banatului, cu sentimente de 
recunoștință pentru sprijinul duhovnicesc pe care 
nu a încetat să-l aducă de mai bine de 20 de ani 
activității mele pastorale creştin-ortodoxe din 
Franţa. 

În mod deosebit, ţin să-i mulțumesc Părintelui 
Eugen JURCA, cel care m-a ajutat în vederea pu- 
blicării acestei cărţi în România, îmi exprim întrea- 
ga recunoștință pentru dl. Constantin JINGA, fără 
efortul de traducător al căruia această carte nu s-ar 
fi putut edita în limba română și pe colaborarea că- 
ruia contez în vederea traducerii altor lucrări. Nu 
în ultimul rînd. mulțumirile mele se îndreaptă în- 
spre EDITURA AMARCORD şi înspre conducătorul 
acesteia, dl. Ion Nicolae ANGHEL, care a avut stră- 
lucita idee de a-și inaugura activitatea editorială din 
România cu o serie de lucrări printre care se numără 
și o carte de spiritualitate și de teologie creştin-orto- 
doză scrisă de un autor francez, ajutîndu-mă ast- 
fel să văd împlinit unul dintre idealurile vieţii mele: 

România. _: 


Preot Michel Philippe LAROCHE 
Protopop al Bisericii Ortodoxe Române 


la 6 ianuarie 1995 
Potezul Domnului (Dumnezeiasca arătare) 
Saint Ouen, 
Parohia Saint Michel — Saint Nectaire d'Engine 


o colaborare spirituală şi culturală între Franţa şi 


INTRODUCERE 


Lucrarea de faţă nu-și propune să elaboreze o 
teorie a căsătoriei, ci să prezinte viața spirituală 
practică, foarte concretă, a cuplului, în Biserica or- 


i, todoxă. 


Vom aborda, așadar, problemele cotidiene ale 
vieţii în doi prin care se exprimă realităţile vieții 


„duhovnicești, străduindu-ne să aducem o reflexie 


globală asupra misterului familiei, astfel încît com- 
plexitatea și bogăţia raporturilor dintre bărbat şi fe- 
meie să fie tratate fără false reţineri. 

“În același timp, vom încerca să aducem şi cî- 
teva propuneri practice pentru rezolvarea unor pro-— 
bleme și dificultăți inevitabile, în orice căsnicie, 
avînd în vedere situaţii cît mai reale şi cît mai con- 
crete, întilnite la tot pasul, în viaţa de zi cu zi. Ast- 
fel, vom aborda fără ambiguităţi sau false pudori, 
fără tendinţe moralizatoare, ci cu respectul și gravi- 
tatea cuvenite, inclusiv un subiect consacrat de către 
mass media contemporană sub numele de „viaţă 


sexuală“; considerăm viaţa sexuală a cuplului ca 
» subiect ce nu stă exclusiv sub 


jurisdicția „specia- 
liştilor“, care adesea ignoră total dimensiunea spi- 
rituală a acestui tip de relaţie. 


Biserica ortodoxă are datoria de a-și face cunos-— 
cută poziţia cu privire la acest subiect, mai cu sea- 

mă datorită faptului că aici e vorba de unul dintre 
cele mai importante limbaje prin care se realizează 
comunicarea în cadrul Sfintei Taine a căsătoriei, 
un limbaj pe care Sfinţii Părinţi, departe de a-l 
culpabiliza sau de a-l disprețui, dimpotrivă, l-au 
binecuvîntat, condamnînd ipocrizia unei false reli- 
giozități, conform căreia viața sexuală ar trebui re- 
dusă la funcţia de reproducere a speciei, cuplul fi- 
ind constrîns, în rest, la abstinenţă. 

Acest limbaj atît de intim al vieţii este, atunci 
cînd e trăit în armonie, semnul unei comuniuni 
profunde între bărbatul şi femeia care s-au recu- 
noscut în iubirea unuia pentru altul, iubire primită 
în dar de la Dumnezeu; iar în perioadele dificile, 
același limbaj vădeşte existența unor probleme de 
profunzime între cei doi, probleme care se cer con- 
ştientizate şi rezolvate. 

În acelaşi timp, vom aborda și problema chemă- 
rii comune spre schimbare, spre evoluţie, adresată 
fiecăruia, de a-i fi sprijin celui de lîngă el spre re- 
naştere în Duhul Sfînt, spre autodepășire, spre „le- 
pădare de sine“ din iubire pentru celălalt, astiel 
încît, împreună, să devină o nouă și unică ființă. 

Fiecare membru al cuplului are să-l ajute pe 
cel sau pe cea de care indisolubil și-a legat viața, să 
se „nască“ din realitatea sa personală și spirituală 
și să-și afle adevărata fiinţă, să-și afle ipostasul! cel 
autentic. . 


__() Ipostas — sr. hypostasis, persoană. Termen folosit în lim- 
bajul teologic pentru a desemna cele trei ipostasuri (persoane) 
ale Sfintei Treimi“. 

* Cele trei persoane ale Sfintei Treimi, adică „subiectele care 
posedă şi asumă în mod. individual aceeaşi natură“ “(vezi şi pr. 
prof. Ioan: Bria, Dicţionar de Teologie Ortodoxă A—Z, Ed. Inst. 
Bibl. şi de Misiune al 'B.O.R. Bucureşti, 1994,.p. 408)..— n. trad. 

CAPITOLUL, 1 


RUGĂCIUNEA CUPLULUI 


__ Conform 'Tradiţiei Ortodoxe, cununia e o expe- 
riență spirituală în sine, o cale mistică, asemenea 
celei monahale. Există persoane. care au chemare 
spre calea cununiei, altele care au chemare spre 
calea  monahismului, precum și persoane care sînt 
chemate. spre. o. multitudine de alte căi, toate con- 
ducînd în. cele din urmă, spre. comuniunea cu Dum- 
nezeu. Asemenea oricărei experienţe spirituale, cu- 
nunia își are legile ei proprii, înscrise în integralita- 
tea poruncilor divine, legi care îi conferă o specifi- 
citate aparte, caracterizată prin accente:particulare, 
care sub nici o formă nu pot fi ignorate. Căsătoria 
e experienţa unei lupte duhovniceşti în doi. Ai bu- 
năoară şansa de a nu fi singur atunci când, lovit, 
cazi: cel de lingă tine e aproape și te ajută să te 
ridici. Prin cel de lîngă tine îţi cunoşti semenul, în 
el înveţi să distingi icoanat lui Hristos şi să lucrezi 
astfel încît iubirea de aproape să fie asemenea iu- 
birii de tine însuţi. Avem nevoie, astăzi, să aprofun- 
dăm natura acestei Sfinte Taine, îndeosebi pentru 
a redobîndi conștiința faptului că familia, căsnicia, 
constituie. o cale specială și deosebit de importan- 
tă în cadrul experienţei spirituale creștine. Nu fără 

amărăciune, trebuie să constatăm că prea puţini 
dintre cei căsătoriți la Biserică mai au conștiința 
reală a harului divin care lucrează împreună cu ei, 
tocmai prin această Sfîntă Taină. 

Cununia e asemenea talantului din parabolă: 
poate fi cultivată și înmulțită sau poate fi îngropa- 
tă! Viaţa duhovnicească nu e statică: dacă nu pro- 
gresezi, mergi înapoi. Tocmai de aceea, chiar pri- 
mul sfat care ar trebui dat unui cuplu e acela de a 
se ruga cît mai mult împreună și nu oricum, ci 
avînd conştiinţa darului unităţii pe care îl aduce cu 
sine Căsnicia. Rugăciunea e un act de credință 


esenţial. Biserica Ortodoxă nu propovăduieşte doar 


o unitate trupească, ci și una duhovnicească: cei doi 
devin una, trup şi suflet. Dar această unitate nu se 
cultivă decît prin rugăciune. „Dă-le lor, se roagă 
Biserica ortodoxă, bună înţelegere sufletească și tru- 
pească“2. Sau, în altă rugăciune din aceeași sluj- 
pă: „Uneşte-i pe dînșii într-un gînd, încununează-i 
într-un trup*“. Destul de frecvent, cuplul are ten- 
dinţa de a-și lăuda armonia intelectuală sau armo- 
nia trupească, uitînd-o pe cea care e esențială, a 
sufletelor. Înțelegerea intelectuală, psihologică, nu 
e suficientă pentru a se putea vorbi de o uniune sau 
măcar de un acord al sufletelor. Să nu uităm că 
acordul intelectual şi psihic este, totuși, supus înțe- 
lepciunii veacului, care cel mai adesea stă împotri- 
va celei divine. Acest acord trebuie să fie transfi- 
gurat de înţelepciunea lui Dumnezeu. Altfel, nefiind 
bazat pe Hristos, ci pe cele ale lumii, mai devreme 


* Citatele din rugăciunile Slujbei de Cununie au fost preluate 
din Molitfelnic, cuprinzînd slujbe, rinduieli şi rugăciuni săvirșite 
de preot la diferite împrejurări din viața creștinilor, Tipărit cu 
aprobarea Sf. Sinod și cu binecuvîntarea P. F. Justinian, Ed. a 3-a, 
Bucureşti, Ed. Inst. Bibl. şi de Mis. al B.O.R. 1976 — n. trad. 

sau mai tîrziu va îmbătrîni, se va scleroza și va muri 
o dată cu modele şi cu frămiîntările lumești. Ar- 
monia clădită pe Hristos e inalterabilă, nu trece 
nu dispare niciodată, ci dimpotrivă, devine din ce 
în ce mai profundă. Iar mijlocul prin care se ajunge 


„la această comuniune e chiar rugăciunea. Cu rugă- 


ciunea, bărbatul şi femeia pot iradia toate celelalte 


„ apte ale căsniciei, le pot sacraliza, transfigurîndu-le 


prin însăși sfințenia acestei Taine. Doar rugîndu-se 
împreună, bărbatul și femeia vor putea descoperi și 
se vor putea așeza în chiar inima harismatică3 a 
Tainei Cununiei. 

„Unde sînt doi sau trei, adunaţi în numele Meu 
acolo sînt și Eu în mijlocul lor“& — acest cuvînt al 
lui Hristos se aplică atît tainei Bisericii, cît și celei 
care îi este icoană: Cununia. După Tradiţia Biseri- 


+. cii, acești doi sau trei adunaţi în numele lui Hristos 


şi în mijlocul cărora se pogoară Domnul sînt, mai 


întîi, bărbatul și femeia, uniți de însuşi Dumnezeu, 


Prin această asceză de zi cu zi care e rugăciunea, 


„bărbatul şi femeia realizează că unitatea lor nu e 


situată pe plan uman și nu se bazează pe o simplă 


„Înţelegere lumească, ci e așezată în însăși unitatea 


Aceluia Care, în chip nevăzut prezent în mijlocul 
lor, e UNUL prin chiar firea Sa. Astfel, rugăciunea 
în doi devine un act esenţial de comuniune, pentru 
că adîncește unitatea cuplului în misterul unităţii 
divine. Și nu e ușor să te rogi astfel! Nu pentru că 
harul divin ar fi absent, ci datorită uzurii surve- 
nite ca rezultat al grijilor zilnice. Viaţa cotidiană 
cu grijile ei, cu neînțelegerile specifice, propune cel 
mai adesea soluţii de aplanare care nu ţin de înţe- 


» lepeiunea lui Dumnezeu, ci de înţelepciunea lumii. 
Cu toate acestea, rugăciunea în doi, ca și cum cei 


doi n-ar fi decît o singură fiinţă, e unica posibilitate 

pentru cuplu de a fructifica hârul dăruit de Dum- 
nezeu prin Taină. Cuvintele rostite în cadrul Sf. Li- 
turghii de către preoții ce își dau sărutul păcii. sînt 
perfect aplicabile bărbatului şi femeii care trăiesc 
această relaţie: „Hristos în mijlocul nostru“ — spu- 
ne cel mai în vîrstă, iar cel mai tînăr îi răspunde: 
„Este și va fi“. Sînt cuvinte pe care bărbatul și fe- 
meia trebuie să şi le spună şi să-și dea, apoi, săru- 
tarea păcii, prin rugăciune, ștergînd greșelile comise 
de unul sau de altul. În fapt, iertarea greșelilor e 
deosebit de importantă: „Şi ne iartă nouă greșelile 
noastre, precum şi noi iertăm greșiţilor noștri“6 — 
spune cea mai importantă rugăciune, lăsată nouă 
de Hristos însuşi. Cum poţi avea pretenţia că te rogi, 
deci că iubeşti, dacă refuzi să ierți? Un moment 
privilegiat rămîne întotdeauna seara, chiar înainte 
de culcăre, pentru a te împăca sau pentru a cultiva 
pacea, pentru a o face mai profundă. Prin rugăciu- 
ne; bărbatul și femeia își pot regăsi unitatea de ati- 
tea ori tulburată de păcat, de certuri, de egoism . . . 
Prea puţin 'se poate învăţa cu adevărat iubirea de 
aproâpe din discuţii, în absenţa rugăciunii. Din ru- 
găciune se. deschide izvorul unui dialog iluminat 
de har: Nenorocirea survihe de abia âtunci cînd 
unul dintre cei doi se izbeşte de o rezistență greu 
de trecut la gîndul de a se ruga împreună cu ce- 
lălalt. Dar e o ispită căreia nu trebuie să-i cedăm 
sub; nici o formă. În fond, lucrarea vrăjmașului, a 
celui care mereu tinde să ne despartă“, stă în fap- 
tul că înfierbîntă sufletele și le ridică la luptă unul 


* în limba ebraică, satână înseamnă chiar „vrăjmaș, cel ca- 
re-ți stă împotrivă şi te împiedică sau te trage înapoi. din drumul 
tău, cel carg-ți e potrivnic; iar în limba greacă, didbolos înseamnă 
„cel care desparte în două, rupe, sfîşie, aruncă într-o parte și 
într-alta“. —-n. trad. di Ra a, E: 

aer 


împotriva celuilalt: „N-ai făcut asta. Ai făcut ăsta. 


; Uite ce mi-ai făcut. Vezi ce se întîmplă din cauza 
„ta“ ete. Dar prin rugăciune poate fi restabilită și 
„o unitate deja stricată, uitată chiar. Orice ruptură 


în cuplu e deosebit de periculoasă, pentru că înde- 
părtează comuniunea harismatică a familiei, care e 
însuși lisus Hristos. Atît bărbatul cît și femeia tre- 
buie să-și amintească neîncetat că, o dată căsăto- 
riți, nu mai sînt doi, ci sînt o singură ființă”. Ast- 
fel, acela care în sînul cuplului se rupe de celălalt, 
refuzîndu-i iertarea, ajunge să-și atrofieze propria 
ființă duhovnicească pentru că, spun Sfinţii Părinţi 
ai Bisericii8, cel care nu e unit prin Sfînta Taină a 
cununiei, nu are în sine decît jumătate din plenitu- 
dinea fiinţei; de aceea, e cum nu se poate mai fals, 
din punct de vedere duhovnicesc, atunci cînd ești 
căsătorit, să te rogi doar singur, omiţind sau chiar 
refuzînd rugăciunea împreună. Desigur că nimeni 
nu neagă importanţa rugăciunii în singurătate, dar 
împlinirea acesteia, în cadrul Căsătoriei, nu e alta 
decît rugăciunea împreună, comună, a familiei. Căci 
la fel de greşit procedează și cel care se simte în- 
demnat să-l împiedice pe celălalt de a se ruga și 
singur, dacă simte nevoia. În fonă, izvorul rugăciu- 
nii comune a cuplului constă în rugăciunea euharis- 
tică și în rugăciunea pe care fiecare membru al fa- 
miliei o săvirșește aparte. Dacă vreunul dintre cei 
doi refuză să se roage singur sau îl împiedică: pe 
celălalt să o facă, păgubește acest izvor al rugăciu- 
nii comune. Întotdeauna e neliniștitor, atît pentru si- 
tuaţia prezentă cît şi pentru ceâ viitoare a cuplului, 
ca membrii lui să refuze rugăciunea împreună. 
Aceasta înseamnă că soţii aleg — sau că unul din- 
tre ei alege — de fapt sfişierea fiinţei spirituale a 
cuplului, ființă care se hrănește în mod esenţial din 

rugăciune și din orice faptă trăită întru rugăciune. 
Refuzul rugăciunii împreună sau în singurătate e 
semnul evident al morţii spirituale. Lipsit de rugă- 
ciune, cuplul e sortit dezagregării. 

La fel se vădesc a sta lucrurile şi în cazul re- 
fuzului participării euharistice. Dacă unul dintre 
membrii cuplului refuză Sfînta Împărtășanie, atunci 
el se lipsește de chiar principiul unităţii familiei 
sale, care e Hristos Iisus cel Viu, prezent în Sfintele 
Taine. Căci Domnul nostru Iisus Hristos nu e doar 


unitatea cuplului, ci şi legătura, comuniunea și ţe- 


lul acestuia. Cum poţi intra în legătură de comuni- 
une cu aproapele, în afara Aceluia Care e comuni- 
unea reală dintre toate fiinţele şi însăşi unitatea tu- 
turor? Fără Cel Care este Unul prin fire cu Tatăl 
Său şi cu Duhul Sfînt, totul e dezordine, sciziune, 
separare, dizlocare și iluzie. Un dialog cu adevă- 
rat fructuos nu poate fi stabilit, în cadrul cuplului, 
numai prin simple consideraţii umane. E necesară 
comuniunea în Duhul Sfînt care, inseparabil de 
Fiul, acționează conjugat, dar în același timp dis- 
tinct de Acesta, desăvîrşind unica dorinţă, împre- 
ună cu Tatăl. E un limbaj care poate că îi va mira 
pe unii sau chiar îi va şoca pe alţii. Dar trebuie știut 
că unitatea harismatică a cuplului nu e posibilă 
decît într-o realitate supraesenţială, care îl trans- 
cende. În afara acestei unităţi ontologice, care exis- 
tă prin sine și nu se comunică unui cuplu decit prin 
Taina Cununiei, bărbatul și femeia pot fi împreună, 
dar niciodată cu adevărat uniţi. Comuniunea per- 
fectă a cuplului rezidă în Hristos, iar în această co- 
muniune fiecare îl descoperă pe aproapele și îl pri- 
mește în adîncul inimii sale, iubindu-l așa cum se 
iubește pe sine însuşi. În chipul celuilalt, îl distinge 
pe Hristos, atingînd astfel una dintre cele mai 

înalte stări ale vieţii spirituale în doi. Rugăciunea 


„ împreună e una dintre cele mai mari porunci pe care 
Biserica le oferă în sprijinul celor căsătoriţi”, iar 


despre cei care se nevoiesc într-o asemenea căsni- 
cie, Părinţii Bisericii spun că familia lor nu e cu 
nimic mai prejos vieţii monahale; asemenea oameni 
nu au prea multe motive să-i invidieze pe călu- 
gări, 

Practic vorbind, vremea cea mai potrivită pen- 
tru rugăciunea împreună ar fi seara, înainte de cul- 
care, în faţa icoanelor, și dimineaţa, imediat după 
deşteptare. Dimineaţa e deosebit de importantă căci 
acum, în aceste momente ale începutului, cel care 
se roagă primeşte razele necreate ale luminii În- 
vierii. Pentru omul duhovnicesc, fiecare dimineaţă 
aduce cu sine zorii Învierii. Prin acest act de cre- 
dinţă, cuplul își poate încredința și dedica întreaga 
zi lui Hristos, care o umple astfel de lumină și cla- 
ritate. Chiar și în timpul unei plimbări, sufletul se 
poate simţi îndemnat să-L laude pe Dumnezeu, pen- 
tru frumuseţea creaturilor Sale. Catedrala naturii 
e un loc propice atît pentru rugăciunea cuplului, 
cîț şi pentru rugăciunea individuală. Cei care dis- 
pun de o grădină, dacă vremea o permite, se pot 
ruga atît seara cît şi dimineața împreună, în mij- 
locul ei. Totuși, locul privilegiat al rugăciunii, atît 
împreună cît şi individuală, rămîne colțul rezervat 
sfintelor icoane, ca spațiu aflat în afara lumii, în 
afara timpului, prin care omul intră în Împărăţia 


„cerurilor, încă în această lume fiind. Căci viața du- 


hovnicească e una, în mai multe „timpuri duhov- 
nicești“. 

Rugăciunea comună a cuplului, asupra căreia 
Tradiţia insistă mai mult tocmai pentru că e cel mai 
adesea uitată, se conjugă cu rugăciunea individuală, 


2 — Un singur trup... 1'7 


prin care apărem singuri înaintea lui Dumnezeu, 
cerîndu-i să ne arate întunecimile interioare pen- 
tru a ne putea căi şi lumina. Nu cred că un cuplu 
singur, lipsit de izvorul unităţii sale, poate rezista 
unit; rugăciunea e aceea care unește bărbatul şi 
femeia, într-o comuniune harismatică. Bărbatul şi 
femeia se hrănesc, împreună, cu Trupul şi cu Sîn- 
gele lui Hristos, în fiecare Duminică, în cadrul Sf. 
Liturghii, şi astfel primesc puterea cerească, pri- 
mindu-L, pe însuși Hristos, care le întărește unita- 
tea prin Taină și le împrospătează puterile primite 
la Botez. Euharistia comună, primită în fiecare Du- 
minică, e esenţială pentru viața duhovnicească a 
cuplului ca și, de altfel, pentru viaţa fiecărui creş- 
tin, fie căsătorit, călugăr sau celibatar. Primindu-L 
pe Hristos „spre iertarea păcatelor şi spre viața de 
veci“ît, cei doi primesc puterea de a se ierta unii pe 
alții întru iertarea pe care o dobîndesc de la însuși 
Dumnezeu. Astfel, ei își clădesc casa pe piatra du- 
hovnicească a lui Hristos, căci „toţi, aceeași băutură 
duhovnicească au băut, pentru că beau din piatra 
duhovnicească ce îi urma. Iar piatra era Hristos“12. 
A te împărtăși înseamnă a spori talanţii tuturor Tai- 
nelor primite, prin însuși Stăpînul, pe deplin pre- 
zent în cel care Îl primește astfel. Euharistia hră- 
nește în mod real ființa spirituală a cuplului. 

Fundamental este apoi ca, după împărtășirea cu 
Sfintele Taine, bărbatul şi femeia să se interiorizeze 
în liniștea dobîndită, rugîndu-se lui Dumnezeu cu 
încredințarea deplină că, de acum, EI se află în ei 
înșiși. Acest act de credință euharistică deschide fi- 
inţa spre plenitudinea prezenţei divine și îi permite 
să fie condusă nu după modul de viață lumesc, ci 
după cel al lui Hristos: căci „nu eu mai trăiesc, ci 
Hristos trăieşte în mine“îă. 

NOTE 


(1) Eikon: în limba greacă, imagine sfint. 
(2) A doua rugăciune din ritualul Cununiei, în Biserica Ortodoxă. 
(3) Charisma: în limba greacă, dar dumnezeiesc. 
(4) Mat. 18, 20*. 
(5) Clement Alexandrinul, P.G., 1169, 
(6) Mat. 6, 11. 
(7) Sf. Ioan Hrisostom, P.G., 289. 
(8) Ibid., P. G., 62, 387. 
(9) Sf. Ioan Hrisostom, A 20-a omilie către Efeseni, 9. 
(10) 1d. 
(11) Cuvinte rostite de către preot, în FUgelidea siridiniea îm- 
„ părtăşirii credincioşilor, 
(12) 1 Cor. 10, 4, 


(3) Gal. 2, 20. 


d Trimiterile la Sfînta Scriptură vor fi preluate după Biblia 
sau Sfinta Scriptură, tipărită sub îndrumarea şi cu purtarea de 
grijă a P.F. Teoctist, Patriarhul Bisericii Ortodoxe Române, cu 
aprobarea Siîntului Sinod, Ed. Inst. și de Mis. al B.O.R, Bucu- 
rești, 1988. — n. trad. 

CAPITOLUL 2 


MICA BISERICĂ 


Părinţii Bisericii învaţă că, prin căsătorie, fa- 
milia devine o mică biserică și că, trăind în mod 
conștient această realitate spirituală, care nu e o 
realitate lipsită de consecințe covîrșitor de im- 
portante, soţul și soția pot birui lumea!. Familia 
_se hrănește din trupul și din sîngele lui Hristos. 
Dacă nu e susținută, întărită și fructificată cu pfi- 
nea cea spre fiinţă?, deci cu puterea Celui Care a 
spus „Eu sînt pîinea vieţii“5, familia se dezagregă 
îndepărtîndu-se din ce în ce mai mult de comu- 
niunea christică. Unitatea familiei este harismatică 
şi sacramentală, drept pentru care, asemenea talan- 
ților din parabolăf, se cere înmulțită. Familia își află 
hrana în comuniunea cu Hristos; or, cum poți îi 
mai sigur că te afli în Hristos, decît primindu-l 
euharistic Trupul și Sîngele? Evident deci că cel 
care, într-un fel sau altul, se îndepărtează de Hris- 
tos pierde principiul unității şi sfărîmă ființa spiri- 
tuală a cuplului care, asemenea Bisericii, se sprijină 
pe piatra cea din capul unghiului, adică pe însuși 
Hristos Iisus. 

Întotdeauna, urmarea păcatului e îndepărtarea 
de comuniunea euharistică; tocmai de aceea ne este 

“indispensabil să-L primim pe Hristos prin Taina 


Sfîntă a Împărtășaniei lăsată, să nu uităm, „spre 


- iertarea păcatelor și spre viața de veci“5. Taina 


Mărturisirii, precedînd Euharistia, e esenţială din 
acest punct de vedere, pentru că scopul său imediat 


este acela de reconciliere vizibilă, obiectivă, po- 


runcită de însuși Mîntuitorul: „Deci dacă îţi vei 
aduce darul tău la altar şi acolo îţi vei aduce aminte 
că fratele tău are ceva împotriva ta, lasă darul tău 
acolo, înaintea altarului, şi mergi întîi și împacă-te 
cu fratele tău, și apoi, venind, adu darul tău“*. Deci 
chiar înaintea mărturisirii, prin rugăciunea împre- 
ună a cuplului, atît de bineplăcută lui Dumnezeu, 
iertarea mutuală a greșelilor se vădește a fi ne- 
cesară. Dacă, bunăoară, unul dintre cei doi se în- 
depărtează de Biserică, acesta va altera unitatea 
cuplului, care e organismul unui trup eclezial bazat 
pe Hristos. Căsnicia creștină nu are altă bază decît 
pe Hristos, în unitatea Sa cu Tatăl, cu Duhul Sfînt 
şi cu Biserica-mireasă. Nu ne putem separa de 
Hristos, rămînînd totuși în Biserica Sa; iar în afara 
Bisericii nu ne putem uni cu Hristos. Ar însemna 
să-L, divizăm pe Fiul lui Dumnezeu, ceea ce e im- 
posibil. Unitatea cuplului rezidă numai și numai 
în Hristos, Care e inseparabil de Biserica Sa. Cel 
care se îndepărtează de Biserică se rupe de Hristos. 

O Taină nu e un principiu mecanic sau admi- 
nistrativ; nu constă doar în consemnarea faptului 


„că unul sau altul a fost botezat în cutare zi, la cu- 


tare oră, sau că cineva a fost căsătorit cu altcineva 
de un preot, într-o zi, la o anumită oră, și cu asta 


“ basta. Tainele sînt vii și arzătoare, pentru că toate 


se hrănesc din Sfînta Treime. Fiecare Taină aduce 


* Mat. 5, 23—24, — n. trad. 

în om mărturia piezenţei de viață dătătoare-a Du- 
hului Sfînt, care lucrează împreună, dar în ace- 
lași timp distinct, cu Fiul, la împlinirea voinţei Ta- 
tălui. Taina este sinonimul vieţii. Tainele sînt viaţa 
Bisericii căci prin ele, Hristos se oferă pe Sine tu- 
turor . credincioşilor, prin lucrarea Duhului Sfînt. 
Cum ne-am putea imagina că taina unităţii poate 
trăi în afara locului harismatic al comuniunii, care 
e adunarea, Ecclesia, aflată mereu sub veșnica as- 
cultare a lui Hristos, unicul ei fundament? După 
învățătura ortodoxă, cuplul se înscrie în mod fi- 
resc în Biserică, în măsura în care se clădește pe 
același fundament; pe de altă parte, aceeaşi învă- 
țătură ne arată că Tainele nu lucrează în afara Bi- 
sericii. Să 'căutăm deci mai la adînc, spre dezvă- 
luirea acestui mister. 

În: Taina Cununiei, cuplul nu-şi mai aparţine 
sieşi, de vreme ce chiar esența unităţii sale, esenţa 
realităţii sale ca familie nu stă în sine, ci în Hristos 
Iisus. În afara Unului divin nu există unitate. Fără 
Hristos, nu se poate vorbi de o unitate a cuplului 
și, deci, de o Taină a Cununiei. Cei care se căsă- 
toresc creștinește se unesc mai întîi, cu Hristos și, 
prin intermediul acestei 'uniuni, se unesc între ei. 
Cuplul aparține unităţii sale, cuplul aparţine lui 
Hristos și se așază, astfel, în slujba Bisericii Sale. 
Primul scop al cuplului va fi, deci, acela de a-L 
sluji pe Hristos, în Biserica Sa, căreia îi devine, 
firesc, parte însemnată. În cazul în care cuplul se 
închide şi trăiește doar pentru sine, egoist, se în- 
depărtează de unitatea sa reală, lisus Hristos, in- 
separabil de Biserică. Hristos: poate cere totul cu- 
plului, iar cuplul trebuie să-l ofere totul lui Hris- 
tos. Altfel comuniunea dispare, deoarece nu mai 
pornește de la principiul cel adevărat. În viața 


22 


Î: 
ii 
şi 


duhovnicească nu e loc de neutralitate: „O, de-ai 
fi rece sau fierbinte! Astfel, fiindcă eşti căldicel — 
nici fierbinte, nici rece — am să te vărs din gura 
Mea“6. Cel care nu-și dedică viaţa lui Hristos, fie 
că e sau nu conștient, devine sclav al prinţului 
acestei lumi. Orice cuplu lipsit de conştiinţa că stă 
în slujba lui Hristos sau care nu face eforturi vizi- 
bile în acest sens e sortit pieirii, chiar dacă persistă 
într-o aparenţă, de altfel iluzorie, a unităţii. E o 
iluzie, pentru că nu e suficient ca bărbatul și fe- 
meia să trăiască împreună și să se suporte unul pe 
altul respectînd convențiile lumii sau în virtutea 
unor interese, şi acestea lumești. Din punct de ve- 
dere spiritual, un asemenea cuplu, o asemenea fa- 
milie pur şi simplu nu mai există! Ceea ce, desi- 
gur, nu înseamnă nici pe departe că șansa unei re- 
nașteri ar fi imposibilă, dacă bărbatul și femeia se 
hotărăsc să-și schimbe viaţa. Dumnezeu este mult 
milostiv și nu există talant îngropat atît de adînc, 
încît să nu poată fi dezgropat şi, apoi, redăruit spre 
creștere și înmulţire interioară. Sînt şi cazuri în 
care cei doi caută o înţelegere intelectuală sau afec- 
tivă și pe aceasta își clădesc unitatea. Dar, mai 
devreme sau mai tîrziu, viermele degradării care 
roade în taină se va vădi. Căci fundamentul unui 
asemenea cuplu nu e aurul veșnic, ci fierul acestei 
lumi, care în cele din urmă tot în rugină sfîrşește. 

Știu că spun cuvinte care îi vor scandaliza, fără 
îndoială, pe mulţi cititori. Totuși, aceasta e reali- 
tatea mistică a Tainei Cununiei, așa cum o mărturi- 
seşte şi o trăiește Biserica ortodoxă. Desigur, sînt și 


nuanţe de consemnat. Spre exemplu, există cupluri 


care nu se află în mod obiectiv în Biserică, dar care, 
fără a cunoaște legea iubirii, fac mai mult decît 
că o cunosc: o trăiesc. Cei doi sînt întorși unul că- 


23 


tre celălalt și îşi răspîndesc în jur cu generozitate 


o iubire care, chiar dacă ei nu sînt conștienți de 


acest lucru, le vine ca un dar de la Dumnezeu. 
Aceştia, sigur, se sprijină pe Hristos, fără a putea 
fi vorba, însă, de lucrarea vreunei Taine. Aceştia, 
sigur, nu se vor dezintegra deoarece, chiar dacă nu 
vor atinge niciodată unitatea harismatică a lui 
Hristos, fără să știe, converg spre ea. Ceea ce con- 
templi te preschimbă, chiar dacă e de neatins. lar 
în Împărăţia cerurilor, locul lor va fi mult mai de 
cinste decît al multora dintre aceia care, bucurîn- 
“ du-se de darul Tainei unităţii, ulterior se îndepăr- 
tează de el. Ei sînt aceia despre care Sfînta Scrip- 
tură spune: „Căci cînd păgînii — astăzi am spune 
mai degrabă necredincioşii — care nu au lege, din 
fire fac ale legii, aceștia, neavînd lege, îşi sînt lo- 
ruşi lege, ceea ce arată fapta legii scrisă în inimile 
lor, prin mărturia conștiinței lor şi prin judecăţile 
lor, care îi învinovăţesc sau îi apără [...] Fiindcă 
nu cei ce aud legea sînt drepţi la Dumnezeu, ci cei 
ce împlinesc legea vor fi îndreptaţi“?. 


NOTE 


(1) Sf. Ioan Hrisostom. A 6-a omilie către Efeseni. 

(2) Mat. 6, 11. 

(3) Ioan 6, 48. 

(4) Mat. 25, 14—30. 

(5) Cuvinte pe care preotul le rosteşte în timpul Sf. Liturghii 
a Sf. Ioan Gură de Aur, înainte de a împărtăşi credincioșii. 

(6) Apoc. 3, 15—16. 

(7) Rom. 2, 14—15; Rom. 2, 13. 


CAPITOLUL 3 


ADEVĂRATA IUBIRE 


A-ţi iubi aproapele așa cum Dumnezeu ne iu- 


beşte pe fiecare — iată modelul singurei adevărate 


iubiri, atît în privința căsătoriei, cît și a iubirii 
aproapelui. Dumnezeu însuși deosebește iubirea di- 
vină de sentimentele omenești: „cel ce iubește pe 
tată ori pe mamă mai mult decît pe Mine, nu este 
vrednic de Mine“. Acest avertisment al Domnului 
e de neînțeles, dacă nu ne e cunoscut faptul că în 
limba greacă, în care a fost scrisă Evanghelia, exis- 
tă mai multe cuvinte care denumesc iubirea, fiecare 
avind o semnificaţie proprie. Aici, cu privire la sen- 
timentele umane de prietenie și afecţiune, Iisus fo- 
losește cuvîntul phileo, care traduce ebraicul reim2. 
Astfel, Hristos ne pune în gardă împotriva unei 
afecțiuni sentimentale excesive, care întunecă ade- 
vărata iubire divină. În general, iubirea divină e 
tradusă în grecește prin agape, ceea ce corespunde 
ebraicului ahîbîh3. „Dumnezeu este iubire“ 4, „dra- 
gostea lui Dumnezeu“5, dragostea pe care Dumnezeu 


„- o are pentru nois, dar și porunca: „să iubeşti pe 
„Domnul Dumnezeul tău, cu toată inima ta, cu tot 


'suiletul tău și cu tot cugetul tău, [...] iar pe aproa- 

pele tău ca pe tine însuţi“? sau „poruncă nouă vă 
dau vouă: să vă iubiţi unii pe alţii precum Eu v-am 
iubit pe voi, așa să vă iubiţi unii pe alţii“8 => peste 
tot, în aceste locuri, e folosit cuvîntul agape. Acest 
agapă, această iubire despre care marii înduhovni- 
ciți ai Bisericii spun că nu mai e un nume (omenesc), 
ci esența însăși a lui Dumnezeu, deosebește natura 
necreată şi divină a acestei iubiri de sentimentele 
omenești care, oricum, rămîn limitate”. E o iubire 
harismatică, desăvîrșitoare a misterului unităţii fa- 
miliei. În Taina Cununiei, iubirea umană e sfin- 
țită şi amplificată de acest dar ceresc. Adeseori se 
întîmplă ca mirii să primească încă înainte de căsă- 
torie arvuna acestei iubiri-agap6, tocmai în vederea 
căsătoriei. Dâr trebuie să discernem: fără această 
iubire-agapă, nici un cuplu nu poate subzista. Se 
sfărîmă, se sfișie, se destramă. Unirea e imposibilă 
fără sprijinul iubirii divine a Celui Care e una prin 
fire. Pasiunea pe care adeseori o simțim pentru 
celălălt nu e iubire. Cel mai adesea, în astfel de 
cazuri e vorba de un sentiment egocentric, întors 
spre propria persoană, spre propriul eu, și care se 
roade, se consumă pe sine însuși. De altfel, Părinţii 
Bisericii au definit această formă de „iubire“ prin 
philot6 — adică iubire de sine, care e chiar opusă 
iubiri-agap€. În fond, iubirea dumnezeiască e dă- 
ruire de sine, lepădare de sine, mereu și mereu in 
folosul celui iubit. Dacă sentimentele umane nu 
sînt transfigurate de harul divin, rămîn cumva 
atrofiate, amputate de plenitudinea lor potenţială 
şi originară. Ă 
Realitatea iubirii umane se regăsește în comu- 
niunea dintre om și Dumnezeu, Care e unica iubire 
desăvîrșită. Să devii una cu Dumnezeu, să te uneşti 

cu Dumnezeu — constituie țelul suprem al vieţii 
duhovnicești și doar despre o asemenea comuniune 
se poate spune că e bazată pe iubire. Bineînţeles 
că Dumnezeu iese în întîmpinarea sentimentelor 
umane, dar pentru a le transfigura. EI însuși a trăit 
sentimentele umane, dar luminate de iubirea Sa 
dumnezeiască. Asemenea tuturor darurilor create, 
sentimentele omenești rămîn omenești, menţinînd o 
anumită imperfecţiune dacă nu sînt desăvîrșite prin 
harismele dumnezeieşti necreate. Dorinţa de a fi 
una cu persoana iubită poate proveni atît dintr-un 
egoism exclusivist, cît şi dintr-un har dumnezeiesc. 
Dorinţa harismatică de a fi una cu celălalt se mani- 
festă în primul rînd prin lepădarea de sine în folo- 
sul celuilal — lepădare de eul paseist, legat de 
educaţie, de imaginile pe care a apucat să și le facă 
despre sine sau pe care alţii i le-au impus. Cel iubit 
devine astfel mai important 'decît propria-i viaţă, 
punînd în chestiune propria persoană, adică ţoate 
vechile obiceiuri, toate micile tabieturi care hră- 
neau, fără doar și poate, un anume egocentrism. 
O astfel de dragoste deschide calea spre pierderea 
sufletului și spre aflarea lui renăscut, înviat într-o 
nouă fiinţă, adevărată, descoperită în privirea plină 
de iubire a celuilalt. În comuniunea iubirii haris- 
matice, sufletul moare spre a învia. Numai iubirea 
dumnezeiască împlinește comuniunea dintre om şi 
Dumnezeu și comuniunea dintre oameni căci, în 
Dumnezeu, între iubire și comuniune domnește un 
acord perfect. 

Pasiunea omenească duce la egocentrism şi la 
iubire de sine. Omul se iubește pe sine, prin inter- 
mediul celuilalt, propunîndu-și propria imagine și 


nu descoperind fiinţa profundă a celuilalt. Nu pe 


celălalt îl iubeşte, ci se iubește tot pe sine. Iubi- 

rea durânezeiască, în schimb, dezvăluie realitatea 
celuilalt, adevăratul său ipostas. Părinţii Bisericii 
arată că doar iubirea dumnezeiască poate face ca 
două ființe să devină una!0. Nici o altă iubire nu 
poate desăvîrși această comuniune ci dimpotrivă, 
generează şi amplifică egoismul și despărțirea. Uni- 
tatea cuplului se desăvîrșeşte în măsura în care cei 
doi lucrează iubirea necreată, pe care au primit-o 
din plin ca dar ceresc, prin Taina Sfîntă a Cunu- 
niei. Comuniunea se hrănește cu iubire. Fără iu- 
bire, nu poate fi vorba de comuniune. Și cum rugă- 
ciunea, iubire fiind, se hrăneşte şi ea cu iubire, 
descoperim, iată, caracterul indispensabil al rugă- 
ciunii împreună, prin care cuplul își poate înfige 
rădăcinile în agap6. Căsătoria e Taina iubiriit! toc- 
mai pentru că e Taina unităţii. 

Aceste preliminarii sînt utile pentru a înţelege 
necesitatea ca cei doi să se iubească unul pe celă- 
lalt așa cum Dumnezeu ne iubește pe fiecare, adică 
să se privească așa cum Dumnezeu ne privește, să 
se ierte aşa cum Dumnezeu ne iartă, să-și poarte 
unul altuia poverile cu răbdare, așa cum Dumnezeu 
răbdător este cu noi cu toţi, să lucreze cu nădejde 
la schimbarea în bine, așa cum Dumnezeu lucrează 
cu fiecare în parte. Sentimentele omenești nu sînt 
suficiente pentru toate acestea. Judecata aspră, ne- 


răbdarea, intoleranța, egoismul — cu ușurință fac * 


ravagii într-un cămin care nu trăieşte dimensiunea 
harismatică a iubirii dumnezeieşti. Întotdeauna, cu- 
plul trebuie să-și amintească faptul că familia e o 
experiență duhovnicească și ascetică, clădită pe iu- 
birea lui Hristos, Care ne-a spus că nu este iubire 
mai mare decît aceea ea cineva să-și pună sufletul 
pentru cel pe care-l iubeşte. 

CAPITOLUL 4 


PRIVIREA CELUILALT 


Vederea soţului sau a soției prin ochii lui Dum- 
nezeu e un dar care neîncetat trebuie cerut în ru- 
găciunea împreună: „Ajută-mi Doamne și arată- 
mi-l pe soțul meu — sau pe soția mea — pe care 
mi l-ai dat, așa cum Tu însuţi îl vezi“. E o cerere 
esențială pentru viața cuplului, deoarece depășește 
orice înțelepciune și orice raționament omenesc, vi- 
ciate de căderea adamică prin lucrarea prinţului 
acestei lumi. Privirea dumnezeiască e deasupra pă- 
catului, deasupra obscurităţii şi dezvăluie întotdea- 
una potenţialitatea sufletească a celuilalt. Nimeni 
nu e perfect. Dar viaţa spirituală ne cere să nu Tă- 
mînem niciodată pe poziţiile definitive ale asprei 
judecăţi: „el este așa și aşa — ea are un caracter așa 
și pe dincolo — e un om imposibil, nu se va schimba 
niciodată etc“. Dacă și Dumnezeu ne-ar privi în 
același fel, n-am mai avea nici o șansă de a ne 
îndrepta. 

Prea adesea, oamenii se privesc unii pe alții cu 
ochi întunecaţi, lipsiți de lumina necreată a haru- 
lui divin şi de adevărata iubire. Ne fotografiem 
aproapele în delict și apoi, asemenea unor șanta- 
jişti, îi fluturăm prin faţa ochilor fotografia ori de 

|. cîte ori avera ocazia: „Vezi, uită-te bine, așa eşti tu, 
- așa şi nu altfel!“, Dar un asemenea mod de a-l trata 


nu doar că îl împiedică să se schimbe, ci îl și pre- 


i cipită spre o cădere mult mai mare. Cel care-și ju- 


decă aproapele în inima sa e un asasin sufletesc. 
Tocmai de aceea, Hristos nu a ostenit să ne-o re- 
pete: „nu judecaţi 'ca să nu fiţi judecaţi. Căci cu 
judecata cu care judecaţi, veţi fi judecaţi şi cu mă- 
Sura cu :care măsuraţi, vi se va măsură“!. Doamne, 
cît de folositoare e această poruncă. pentru: viaţa 
spirituală, dar mai cu seamă pentru viaţa spirituală 
a cuplului! Acolo-unde e loc pentru judecată, nu e 
loc pentru o viață spirituală autentică. O inimă care 
judecă se leapădă de Cel Care a murit pe cruce spu- 
nînd: „Părinte, iartă-le lor, că nu ştiu ce fac“2, 
Judecarea aproapelui e, cu siguranță, păcatul cel 
mai răspîndit pe faţa pămîntului, cel mai devasta- 
tor şi cel mai puţin cunoscut, căci prea puţini. sînt 
aceia care își dau seama că judecă — într-atît aceas- 
tă patimă a devenit o a doua natură! Și e chiar 
patima care cel mai adesea duce cuplul la pieire. 
Dacă își face simțită prezenţa şi nu e alungată, com- 
bătută de inimi care se smeresc și cer de la Dumne- 
zeu pacea și împăcarea — iar acestea nu se dobîn- 
desc fără încercări — familia va fi în mare pericol. 
Războiul dus împotriva judecății e un război al tu- 
turor familiilor creștine, căci vrăjmașul Bisericii şi 
al seminţiei umane se foloseşte de această armă 
pentru a distruge viaţa spirituală încă în faşă fiind, 
pentru a diviza tot ce e unit, pentru a fărîmiţa căs- 
nicia. Dumnezeu îngăduie această luptă, pentru ca 
ieşind biruitor cu ajutorul armelor harului divin, 
omul să se purifice de elementele naturii căzute şi 
de plăsmuirile lumii materiale, cu toate seduc- 
ţiile lor. 

Judecata e cum nu se poate mai subtilă, pentru 
că nu începe cu o condamnare directă a celuilalt, 
ci prin „simpla constatare“ la început, a unei dife- 
rențe, a ceva care e puţin altfel și-l separă, îl dis- 
tinge pe celălalt de restul lumii. A nu fi în rînd cu 
un anume conformism care constituie, cu modele 
sale, iluzia acestei lumi, al cărei prinț e Satan, deja 
presupune să fii expus judecății celor a căror pri- 
vire, nepurificată de Dumnezeu, e „mondenă , lu- 
mească şi nu duhovnicească. De-atitea ori ne-am 
putea surprinde pe noi înșine privindu-ne aproape- 
le nimic mai mult decît uimiţi de faptul că e altfel 
— iar aceasta se-poate numi, deja, judecare. Bună- 
oară rasismul: nu e decît o „simplă constatare“, 
dar conţine în ea nici mai mult nici mai puţin de- 
cît o condamnare la moarte! La fel și atunci cînd 
ne întemnițăm aproapele într-un comportament ne- 
gativ, care desigur că poate fi real, și hotărîm noi 
că niciodată nu se va putea schimba — tot con- 
damnare la moarte se numeşte. Pentru că îi refu- 
zăm posibilitatea, șansa de a se transforma, de a 
trăi, de a evolua. Şi aceasta tot judecată se numește. 

În cuplu, privirea e fundamentală. Ochii limpezi 
sînt icoana ochilor dumnezeieșşti. În ochii lui Dum- 
nezeu, Petru, care se lepădase de Hristos, și-a văzut 
nu doar iertarea ci şi răscumpărarea, transforma- 
rea și devenirea duhovnicească. În ochii lui Dum- 
nezeu, femeia păcătoasă își descoperea nu doar ier- 
tarea, ci şi posibilitatea unei alte vieţi, cu totul 
înnoite: „Mergi; de-acum să nu mai păcătuiești“3. 
Câtă încredere și credinţă, în aceste cuvinte!... 
Dacă Dumnezeu nu ar avea încredere în omul care 
a păcătuit și s-a îndepărtat de El, omul n-ar mai 


„fi capabil să creadă nici în Dumnezeu, nici în sine 


însuși. Nu şi-ar mai putea reveni. Cît de importantă 

e privirea celuilalt!... Dacă e o privire înțelegă- 
toare, iubitoare, plină de încredere și de speranţă, 
cite posibilităţi nu-i deschide celuilalt de a se ridica, 
de a se schimba, de a-şi continua înaintarea ... Ha- 
rul lui Dumnezeu trece întotdeauna prin ochii ce- 
luilalt. Iată unul dintre principiile de bază ale vie- 
ţii spirituale în Taina Cununiei. 

De altfel, omul își vede aproapele cam tot așa 
cum se vede pe sine. Dacă își descoperă sufletul în 
ochii lui Dumnezeu, Care îi arată greșelile și în ace- 
laşi timp i le iartă, tocmai prin experierea daru- 
lui de a fi iertat, adică iubit, va învăţa ca și el, 
după cuvintele din Tatăl Nostru5, să ierte la rîndul 
său. Dacă din contră, se culpabilizează și, din orgo- 
liu, refuză iertarea, adică se judecă și se condamnă 
singur, socotind că numai și numai părerea pe care o 
are el despre sine contează, refuzînd privirea lui 
Dumnezeu, un asemenea om va fi cu siguranţă ne- 
cruțător față de aproapele său! Privirea lui Dum- 
nezeu este TOTUL în viața spirituală şi cu atît mai 
mult în experienţa mistică a familiei. Dacă această 
privire lipseşte, e înlocuită pe loc în inima omului 
de viziunea lumească, cu propriile-i înţelepciuni, 
legi, războaie și dezastre: uscăciunea spirituală își 
va întinde curînd imperiul peste o asemenea inimă. 
Atunci, bărbatul și femeia astfel atinși vor continua 
păcatul lui Adam și al Evei care, seduși de șarpe şi 
alegînd să-l vadă pe celălalt şi să se vadă pe sine 
lipsiţi de privirea lui Dumnezeu, au descoperit bi- 
nele și răul, ca prime elemente ale judecății. Reve- 
nirea întru privirea lui Dumnezeu, în lumina trans- 
figurată care luminează și discerne totul, e cel mai 
important efort ascetic spre care trebuie să tindem, 
rugîndu-ne neîncetat, cu multă și mare smerenie. 

O altă ispită a falsei iubiri e aceea a monotoniei, 

a uniformităţii: „Trebuie să fim la fel“. Aceste cu-. 


vinte ascund chiar Anti-Trinitatea! Dumnezeu e 
unul în ființă, dar întreit în persoane cu totul dis- 
tincte. Fiecare persoană e diferită de celelalte două, 
fiind egale în unicitate, în esenţă și în comuniune. 
Prin judecăţi nu doar constatăm o diferenţă, dar 
ajungem să o şi transformăm în piedică pentru via- 
ţa personală: „dacă nu ești ca mine, nu vom pu- 
tea trăi împreună niciodată“, „,fă-te ca mine“. 
Nu!... Iată, astfel ajungem să negăm și întrupa- 
rea. Dacă Dumnezeu ar fi rămas numai Dumne- 
zeu, omul nu s-ar fi putut niciodată îndumnezei. 
Dumnezeu devine însă om — rămînînd în același 
timp Dumnezeu — tocmai pentru ca omul să poată 
deveni Dumnezeu — rămînînd în același timp om. 
Dumnezeu s-a făcut om, pentru ca noi să putem 
deveni întru El. Iubirea adevărată aduce revelația 
persoanelor și a naturilor. Dumnezeu nu uniformi- 
zează, nu face să dispară umanul în folosul divinu- 
lui, nici nu -aneantizează ipostasul, ci dimpotrivă, 
dezvăluie identitatea profundă și reală a celuilalt. 
Prin adevărata iubire, fiecare se străduie să devină 
celălalt, adică se deschide spre viaţa şi spre privi- 
rea acestuia. Pe măsură ce se apropie de Dumnezeu, 
omul primește prin intermediul energiilor necrea- 
te, printr-un fel de adopţiune, natura divină şi i se 
revelează, treptat, adevăratul său ipostas, Pe „Mă- 
sură ce descoperă comuniunea cu soțul, în căsni- 
cie, și renunţă la sine, la vechile sale prejudecăţi, 
din iubire pentru celălalt, omul renaște întru ade- 
vărata sa persoană duhovnicească, în omul lăun- 
tric. 

Cel care-și iartă aproapele o face ca şi cum L-ar 
ruga pe Dumnezeu să-i ierte toate greșelile, avînd 
încredințarea că va fi iertat negreşit. Cel care nu 

i. iartă nimic, dar Îi cere Domnului să fie iertat, nu 
e nici măcar ascultat, căci rugăciunea lui e minciu- 
nă înaintea lui Dumnezeu. Iată ce “spune Hristos: 
„de veţi ierta oamenilor greșealele lor, ierta-va şi 
vouă Tatăl vostru Cel ceresc; iar de nu veţi ierta 
; oamenilor greșealele lor, nici Tatăl vostru nu vă 
„va ierta greşealele voastre“6. Dacă fiecare, în mo- 
mentul în care ne simțim îmboldiţi să ne judecăm 
aproapele, am auzi iarăși și iarăși, ca şi cum chiar 
nouă ne-ar fi spus, cuvîntul Miîntuitorului: „Cel 
fără de păcat dintre voi să arunce cel dintîi piatra“? 
— cu siguranță că în aceeaşi clipă ne-am opri. Dar 
Domnul vrea ca iertarea noastră să nu se oprească 
i la cei care-și recunose greșelile pe față. Oricât ar 
; -fi de sinceră, o asemenea iertare nu e suficientă. 
Sigur că unora le e greu să ierte și o greșeală recu- 
„ noscută, pentru care cel ce a comis-o se căiește ne- 
spus; le e greu, pentru că mereu o raportează la 
paguba suferită. Dar cei care gîndesc astfel fac din 
- iertare un soi de afacere personală, ceea ce e com- 
|; plet fals. Iertarea nu e o afacere personală, ci e 
„marea afacere“ a lui Dumnezeu. Căci iertarea 
„aproapelui nu poate fi trăită în afara Crucii Ace- 
„luia Care a fost răstignit pentru ridicarea păcatelor 
|; lumii și pentru mîntuirea acesteia. Iertarea nu ține 
«de nici o dimensiune omenească, ci provine din ha- 

i rul necreat al iubirii dumnezeiești, care zămislește 

| în suflet milostenia. Omenirea și-a dobîndit ierta- 

rea prin sacrificiul de bunăvoie al Fiului lui Dum- 

„ nezeu, Cuvîntul-Trup, pe cruce. Numai și numai 

+ pentru că Dumnezeu l-a iertaț pe om, i-a șters da- 

| toria asemenea stăpînului din pilda cu cel care da- 

| tora zece mii de talanţiă și numai datorită energiei 

, acestei iertări, ne putem noi ierta unii pe alţii. Cel 

„care își iartă aproapele o face cu puterea harului 

primit spre iertarea propriilor păcate. Iertarea nu 
e o proprietate personală a omului. Aici, omul e 
doar un intendent al iertării dumnezeiești, pe care 
neîncetat trebuie să o reverse asupra aproapelui 
său. Astfel, iertarea e cea care precede căinţa, re- 
gretul, şi nu invers. Căci ce nădejde ar mai îi pen- 
tru om, dacă iertarea nu ar veni înaintea căinței? 
Căinţa, cînd vine, doar înrădăcinează suiletul în 
iertarea divină. 

Iertarea e o faptă dumnezeiască, e legea abso- 
lută pe care Hristos a dat-o Bisericii Sale. Fără 
această lege, nu se poate realiza nici o legătură, nici 
în Biserică și nici în prototipul său care am văzut 
că e familia. Omul trebuie să-și ierte aproapele 
încă înainte ca acesta să-și fi dat seama de greșea- 
la săvîrşită, căci adevărata iertare nu e o simplă 
trecere cu vederea, ci presupune nădejdea în schim- 
barea pozitivă a celuilalt. Parabola fiului risipitor? 
vorbeşte despre un părinte care şi-a lăsat fiul să 
plece departe, fără a-l judeca, dar începe să-i aștep- 
te întoarcerea încă din clipa despărțirii, nădăjduind 
cu toată dragostea că, odată și-odată, va reveni. 
Iată, deja a iertat! Iar acest har plin de iubire al 
iertării nu întârzie să cuprindă inima fiului cu spe- 
ranţa revenirii, a pocăinţei. Și încă de departe vă- 
zîndu-și fiul întorcîndu-se, tatăl îi fuge înainte 
pentru a-l îmbrățișa. Ochii tatălui nu au judecat 
nici o clipă, nici nu au condamnat, nici nu l-au 
alungat pe fiul care, totuși, s-a purtat atît de rău. 
Ochii tatălui nu-l întemniţează pe fiu în greșeală, 
ci dimpotrivă, îl eliberează, trezind în el dorinţa 
de metanoia!0. Tocmai această privire dumnezeias- 
că, în paternitatea Sa divină, Domnul nostru Iisus 
Hristos ne cere să o avem mereu și mereu pentru 
aproapele nostru. 

Dacă legea aceasta e nesocotită, cuplul devine 


„ o absurditate. În familie, omul învaţă să ierte şi să 
4 fie iertat. Dacă bărbatul şi femeia trăiesc întru 
, această privire, se vor bucura de negrăite progrese 
E spirituale. Nimic nu le va fi imposibil, pentru că 
; împlinirea iubirii aproapelui și a lui Dumnezeu con- 


ţine toate poruncile. Prin Taina Cununiei, omul 
învață să-și privească aproapele cu o privire dum- 
nezeiască. În fond, dobîndirea privirii lui Dumne- 
zeu trebuie să fie dorinţa duhovnicească a tuturor 
credincioșilor, dar parcă totuși, oarecum îndeosebi, 
a celor uniţi prin Taina Sfîntă a Căsătoriei. 


NOTE 


(1) Mat. 7, 1—2. 
(2) Luc. 23, 24. 
(3) Ioan 8, 11. 
(4) Sf. Isaac Sirul, Cuvinte despre sfintele nevoinţe. 
(5) „Şi ne iartă nouă greșelile noastre, precum și noi iertăm 
greșiţilor noștrii“ — Mat. 4, 9—13. 
(6) Mat. 6, 14—15. 
(7) Ioan 8, 7. 
(8) Mat. 18, 23—35. 
(9) Luc. 15, 11—32. 
(10) în limba greacă: ,.schimbare de direcţie a intelectului, întoar- 
cere“. În mod obişnuit, e tradus cu „pocăință“. 


CAPITOLUL 5 


TAINA SFÎNTĂ A UNITĂȚII 


Rugăciunea împreună a cuplului e bazată pe 
unitatea harismatică a familiei. De aceea, e impor- 
tant ca cei doi să aprofundeze teologic natura aces- 
tei comuniuni, pentru a-și afla astfel un sprijin cît 
mai temeinic. „Ce a împreunat Dumnezeu, omul să 
nu despartă“! — e porunca pe care Iisus Hristos în- 
suşi ne-a lăsat-o cu privire la natura căsătoriei. 
Mîntuitorul dezvăluie această natură ca fiind, în 
esență, o Taină a comuniunii, a unității, o unitate 
pe care chiar Dumnezeu o conferă familiei creștine: 
„ce a împreunat Dumnezeu... “. Lucrarea lui 
Dumnezeu se cultivă în comuniunea harismatică a 
Tainei, în sînul căminului. Această realitate mis- 
tică e amintită şi în rugăciunile pe care preotul, în 
Biserica Ortodoxă, le rostește în cadrul Sfintei Sluj- 
be săvîrșite cu ocazia Cununiei: „Însuţi şi acum 
Stăpîne, întinde mîna Ta din Sfîntul Tău locaș și 
unește pe robul Tău (N) cu roaba Ta (N), pentru 
că de către Tine se însoțește bărbatul cu femeia“2. 
De altfel, în aceeași slujbă, preotul oficiant rostește 
la un moment dat și cuvintele Domnului nostru 
Iisus Hristos: „și pe care i-a unit Dumnezeu, omul 
să nu-i despartă“”. 

În viaţa spirituală a creștinului ortodox există o 
lege absolută, care oricînd poate fi folosită spre cer- 
cetare interioară: „după roadele lor îi veţi cunoaş- 


i te“î. Cu alte cuvinte, nimeni nu-i poate oferi celui- 


lalt ceva ce nu deţine sau nu este el însuși. Iar Dum- 
nezeu singur e Unul. Acest atribut de a fi Unul 


' „nu aparţine decît: numai și numai lui Dumnezeu, 


El singur avînd deci puterea de a oferi unitatea 
celor care cred în EI: „Ca toţi să fie una, după cum 
“Tu, Părinte, întru Mine și Eu întru Tine, așa și aceş- 
tia în Noi să fie una5. [...] Și slava pe-care Tu 


, - Mi-ai dat-o le-am dat-o lor, ca să fie una, precum 


Noi una sîntem: Eu între ei şi Tu întru Mine, ca 
ei să fie desăvîrșiți în unime... “6. Dumnezeu sta- 
bilește un raport de sinonimie între unime și 1u- 
birea dumnezeiască. După învăţătura ortodoxă, că- 
sătoria e o Taină care cere o conştientizare esen- 
țială: nu bărbatul și femeia sînţ cei ce se unesc 
înaintea lui Dumnezeu. Nici bărbatul și nici femeia 
nu au, în sine, în firea lor, capacitatea de a fi uni- 
me: deci nu-și pot oferi unul altuia ceva ce nu au. 
Dumnezeu este Acela Care-i uneşte prin Taina Cu- 
nuniei; Dumnezeu, ca unitate în esență a bărbatului 
și a femeii. Dumnezeu e chiar iubirea pe care băr- 
batul şi femeia și-o vor oferi de acum unul altuia 
și prin care, de aci înainte, vor comunica între ei. 
„„Ce a împreunat Dumnezeu, omul să nu despartă“ 
— e cuvintul absolut al Fiului Omului, care așază 
semnificația reală a unităţii conjugale. Prin aceasta, 


după binecuvîntarea nupțială, căsătoria e desăvir- 
ș.. șită în unitatea ei, întru iubire. E perfectă, e desă- 
. virşită asemenea talanţilor pe care stăpînul din pil- 
î dă? i-a lăsat pe mîna slujitorilor săi. De acum, totul 


depinde de bărbat şi de femeie, care pot îngropa 


“talantul încredințat sau îl pot înmulți. 

Iată deci cum căsnicia nu e o simplă asociere 
omenească, fondată pe obiceiuri sau pe principii mai 
mult sau mai puţin burgheze. Căsătoria „la Bise- 
rică“ nu e doar o recunoaștere a unui cuplu deja 
unit, căruia i se adaugă o binecuvîntare. Căsătoria 
e, înainte de orice, unirea săviîrșită de însuși Dum- 
nezeu, după recunoaşterea intuitivă și alegerea re- 
ciprocă a bărbatului și a femeii care doresc să tră- 
iască împreună această taină a unimii dumneze- 
iești ,.. Căsătoria își are principiul în primul act 
al creațiunii, prin care bărbatul și femeia au fost 
făcuţi tocmai pentru a fi una. Dumnezeu i-a creat 
pe Adam și pe Eva pentru cea mai desăvirșită iu- 
bire a unuia pentru celălalt, în care să se reflecte 
misterul Dumnezeirii. Căci cu adevărat, Cununia 
îl introduce pe om în viața dumnezeiască. Unitatea 
căsniciei e cea vestită de Hristos. În familie, bărbatul 
şi femeia trăiesc din unimea Dumnezeirii. Viaţa 
tainică, tri-unică a Tatălui şi a Fiului și a Duhului 
Sfînt, care ne îngăduie să numim persoanele dis- 
tincte în absoluta unitate a unicului Dumnezeu în- 
treiţ în Persoane, se răspîndește în cuplu întărin- 
du-i, prin Taina Cununiei, unimea. „Ca ei să fie 
desăvîrșiţi în unime“? — e cuvîntul prin care Hristos 
nu stabileşte doar comuniunea dintre om și Dumne- 
zeu — fără care orice fel de unitate e imposibilă — 
ci, în același timp, conferă și omului caracterul de 
ființă unică, dar şi capabilă de a deveni una îm- 
preună cu o altă ființă unică, prin căsătorie. Tatăl 
este unic. Fiul este unic. Duhul Sfînt este unic. Cu 
toate acestea, unitatea nu rezultă din simpla adu- 
nare a celor trei; pentru că doar Unul există, care 
să fie în același timp Tată și Fiu și Duh Sfînt. 
Dumnezeu este unul, în Sine. În taina esenței Sale, 
El își desăvîrșește propria unitate. Unindu-se cu 

firea umană, prin întrupare, El realizează şi uni- 
mea Dumnezeului-Om, Iisus Hristos, un singur 


i ipostas, dar cu totul Dumnezeu şi cu totul Om. Iar 
„acest act, al iubirii faţă de creatura omenească, e 


tocmai icoana căsniciei. 

Porunca de a fi una e adresată întregii semințţii 
omenești, atît celor căsătoriţi, cît şi celor necăsăto- 
iți, călugărilor și călugărițelor. Dar cum fiecare 
Taină poartă în sine o experiență spirituală, Taina 
Cununiei lucrează această unime a lui Dumnezeu 
cu omul, în vederea înfăptuirii comuniunii mistice 
dintre Creator şi creatură, precum și a creaturilor 
între ele, unite prin chiar Principiul existenţei lor. 
În acest sens, am putea spune că scopul căsătoriei 
nu e simpla unire dintre un bărbat și o femeie — 
fapt de altfel realizat prin Taina Cununiei care 
poate fi adîncit și desăvîrşit — ci unirea cu Cel 
Unic, unirea cu Hristos, singurul care poate dărui 
căminului adevărata unime. Dar, după cum se vede 
acesta e țelul oricărei experiențe spirituale. Expe- 
riența Spirituală a căsniciei vizează în mod direct 
împlinirea poruncii iubirii: „Poruncă nouă vă dau 
vouă: să vă iubiți unul pe altul. Precum Eu v-am 
iubit pe voi, așa şi voi să vă iubiţi unul pe altul. 
Întru aceasta vor recunoaște toţi că sînteţi ucenicii 
Mei, dacă veţi avea dragoste unii față de alţii“10, 
Să iubești omul, așa cum Fiul Omului iubeste omul: 
adică smerindu-te, pentru a te face asemenea celui- 
lalt, depășindu-ți sentimentele omenești sau mai 
bine zis sfințindu-le, prin revărsarea iubirii dum- 
nezeiești. Să iubești omul, așa cum însuși Dumne- 
zeu îl iubește, în umanitatea Sa. Căci Fiul Omului 
a iubit omul asemenea lui Dumnezeu şi asemenea 
omului, iubirea dumnezeiască transfigurînd toate 


4 trăirile omenești. „Să-l iubești pe aproapele tău ca 

pe tine însuţi“!! — spune Hristos, legînd această po- 
runcă de cea dintii: „Să iubeşti pe Domnul Dum- 
nezeul tău cu toată inima ta, cu tot sufletul tău 
şi cu tot cugetul tău“!?. „Mai mare decît aceasta nu 
este altă poruncă“ — învață Mîntuitorul. Expe- 
riența mistică a căsniciei mă deprinde să-L iubesc 
pe Dumnezeu — acest „aproape“ cel mai apropiat 
nouă, acest „soţ“ — ca pe mine însumi. Prin în- 
făptuirea acestei iubiri, eu, om, mă pot îndumnezei. 
Devenind în mod real una cu celălalt, iubindu-l ca 
pe mine însumi, adică lucrînd comuniunea cuplului 
în chiar esenţa acestuia, care e iubirea dumnezeias- 
că — eu, om, Îl întîlnesc pe Dumnezeu. „lubiţi-vă 
unii pe alţii, aşa cum Eu v-am iubit pe voi“ —e 
modelul comuniunii perfect înfăptuită de Hristos, 
prin împlinirea celor două mari porunci veterotes- 
tamentare. 

Scopul, așadar, al căsătoriei, este unirea cu 
Dumnezeu. Din acest motiv, Biserica Ortodoxă pre- 
zintă familia creştină ca pe o cale duhovnicească 
deosebit de importantă, ca pe un „loc“ mistic în 
care bărbatul şi femeia luptă interior întru unirea 
cu Atoţţiitorul. 


NOTE 


(1) Mat. 19, 6; Marc, 10, 9. 

(2) Slujba Căsătoriei, Rugăciunea a 3-a. 
(3) Ibid. Rugăciunea întîi. 

(4) Mat. 7, 16—20. 

(5) Ioan 17, 21. 

(6) Ioan 17, 22—23; 

(7) Mat. 25, 14—30. 


E. (8) Teofil al Antiohiei, Ad Antolycum, 2, 28 
. (9) Ioan 17, eu 
E (10) Ioan 13, 34—35. 

(1) Mat. 22, 39. 

j (12) Mat. 22, 37. 

- (13) Marc. 12, 31, 


CAPITOLUL 6 


ASCEZA VIEȚII DE ZI CU ZI 


Viaţa ascetică în căsnicie nu e o chestiune su- 
blimă, dar cu desăviîrşire inexistentă, ci o realitate 
care ţine, la modul cel mai concret, de viața noas- 
iră zilnică. O căsnicie e alcătuită din lucruri mici, 
dar nebănuit de mari și din lucruri mari, dar id 
nuit de mici. Asemenea vieții omului, viața cuplu- 
lui e cu totul spirituală. Și nu există absolut nimic 
care să nu influenţeze, într-un fel sau altul, aceas- 
tă dimensiune. Aici, de obicei, cel care se anga- 
jează pe un asemenea drum se izbește de un pa 
fals obstacol: ispita de a percepe, maniheist, o dis- 
tincţie netă și un antagonism artificial între m 
spirituală și viața socială. Biserica, participarea a 
viața liturgică, rugăciunea — ar constitui rad pă 
tele vieţii spirituale, iar viața cotidiană din fami SA 
munca pentru asigurarea unei existențe materiale 
— ar fi elementele vieţii sociale, să-i zicem profa- 
ne, care ajunge să se constituie astfel ca o a doua 
existență a noastră, unde, fără prea multe ezitări, 
ne-am putea permite să fim egoiști, să dăm „Îriu 
liber ispitelor de putere, de lene, de judecată di 
În fapt, această fisură e strecurată pe nesimţite i 
cel rău, pentru a ne slăbi și sfărima cu mai multă 

ușurință voia cea bună. În situaţia cînd cele mai 
mărunte lucruri din viaţa de zi cu zi nu sînt trăite, 
în căsnicie, ca autentice experiențe spirituale, ca 
încercări care vizează în mod direct iubirea haris- 
matică dintre cei doi, familia va fi afectată în însăşi 
esența ei. Lucrurile mărunte le ţin în viaţă pe cele 
măreţe. Împărţirea treburilor casnice bunăoară e 
o dovadă de iubire prin care voia cea bună a ini- 
mii e eliberată astfel ca soţii, lucrînd împreună, să 
se ajute mereu unul pe celălalt, slujindu-și unul 
altuia. O femeie ortodoxă foarte credincioasă spu- 
nea cîndva, pe bună dreptate: „Eu Îl aflu pe Hris- 
tos ori de cîte ori spăl vasele“. Pe bună dreptate 
pentru că, trăit ca o ofrandă adusă celuilalt, spre 
slujirea în folosul lui, pînă și spălatul vaselor te 
poate ajuta să simţi prezenţa reală a lui Hristos. Şi 
acesta nu e decît un exemplu. Căci, pentru acea fe- 
meie, Hristos e cu siguranţă prezent în toate actele 
vieţii sale cotidiene, cîtă vreme ea le trăieşte în 
rugăciune și, ca rugăciune, chiar în adevărata co- 
muniune cu Dumnezeu. 

Dar, pentru a ajunge la această sacralizare a 
activităţilor de zi cu zi, cîteva reguli cît se poate 
de precise se cer respectate. 

Mai întîi conştientizarea faptului că, pentru 
creștin, orice faptă, orice lucrare, nu e dreaptă dacă 
nu e întăptuită înaintea lui Dumnezeu. Pentru creş- 
tinul care lucrează într-un birou, într-o societate, 
într-o uzină, adevăratul șef nu e directorul său, ci 
Hristos Iisus însuși. Dacă e cineva care are îndoieli 
în această privinţă, să asculte cuvîntul Mîntuitoru- 
lui care spune: „Nimeni nu poate să slujească la doi 
domni“. Cel care are ca „șef“ pe Hristos, Îi pune 
înainte, în mod firesc, totul. În rugăciunea la înce- 
putul lucrului, Îi cere să fie păzit astfel ca toate de- 

mersurile sale să fie drepte înaintea Lui. În faţa fie- 
cărei dificultăţi, în loc să înceapă cu acuze la adresa 
cuiva, care i se pare lui că împiedică realizarea unui 
proiect, credinciosul se roagă lui Dumnezeu pentru 
a descoperi ce atitudine interioară ar trebui el să 
adopte. Căci adeseori, prin greutăţile de care ne lo- 
vim la locul de muncă Dumnezeu ne dezvăluie nu 
piedici exterioare, ci piedici interioare, care se opun 
devenirii noastre duhovnicești. De pildă, dacă cel 
care se roagă realizează că suferă de un prea mare 
atașament la cele lumești și se smerește pe sine în 
fața Domnului, această modificare de atitudine va 
rezolva o situație exterioară care, înainte, nu părea 
să aibă vreo legătură evidentă cu problema interi- 
„oară şi, în plus, părea imposibil de rezolvat. Cel 

care se roagă află astfel că obstacolele exterioare 
nu sînt decît semne de recunoaştere ale unor piedici 
interioare și descoperă că între sine și lume există 
o minunată armonie, o nouă armonie, bazată pe 
Hristos Iisus, Care a biruit lumea2. 

În al doilea rînd, se pune problema responsabi- 
lităţii. În cadrul existenţei, există două categorii de 
ființe: victimele de profesie și responsabilii sau cei 
care se simt responsabili. Cei dintii socotesc că toa- 
te nenorocirile și toate dificultăţile li se întîmplă 
din cauza întregii lumi. În raport cu existența, aceș- 
tia sînt iresponsabili. Cei din a doua categorie, „iau 
seama cu grijă cum umblă, nu ca nişte neînţelepţi, 
ci ca cei înţelepţi, răscumpărînd vremea, căci zilele 
rele sînt“5. A răscumpăra vremea unei zile rele în- 
seamnă a lucra cu discernămînt duhovnicesc. Aceş- 
ţia, departe de a pune încercările zilnice pe seama 
„&hinionului“, pe seama inexorabilei „fatalități“, 
își întorc privirea spre sine și, învinuindu-se pe si- 
ne, se- descoperă; „tot ce este pe față se descoperă 

prin lumină, căci tot ceea ce este descoperit, lumină 
este. Pentru aceea se zice: „Deşteaptă-te cel ce 
dormi, și te scoală din morţi, și te va lumina Hris- 
tos“î. Sfinţii Părinţi socotesc învinuirea de sine ca 
pe una dintre cele mai mari virtuţi ale vieţii spiri- 
tuale: „toate virtuțile şi-au aflat un sălaş, numai 
învinuirea de sine nu are unde să-şi plece capul, 
ȘI cu mare greutate răzbește omul fără aceasta“ — 
spune atît de frumos Avva Pimen5. Cel care se în- 
vinuiește pe sine, arată Părinţii, își atribuie sieși 
toate nenorocirile care i se întîmplă. Astfel, chiar 
dacă istoric vorbind e nedreptăţit, el va descoperi 
ce anume din sine e nedrept, murdar, întunecat şi 
va profita de ocazie pentru ca, prin lumina necrea- 
tă, să împrăștie tenebrele, .să curețe mizeria și să 
îndrepte strîmbătatea. EI se va ridica din somnul 
morții interioare, pentru a învia împreună cu Hris- 
tos. Bineînţeles că o asemenea atitudine nu pre- 
supune o demisie a creștinului din faţa nedrep- 
tăţii. Dimpotrivă, după regăsirea păcii interioare, 
va putea să acţioneze cu mai multă forță și mai 
eficient. De aceea spun Părinţii că, atunci cînd în- 
cercarea vine pe neașteptate, nu trebuie să ne le- 
găm de cel prin care am fost surprinși, de vreme 
ce mai de folos ne este atît nouă, cît și aceluia, să 
descoperim care e adevărata țintă, pentru a putea 
dobîndi un cîștigf. În fond, aceasta e și voia lui 
Dumnezeu?. Adeseori, aceste atacuri au ca scop 
curățirea sufletului de păcatele trecutului, care în- 
totdeauna lasă în urma lor adînci răni duhovni- 
ceștis. „Omul cuminte, gîndindu-se la puterea tă- 
măduitoare a judecăților dumnezeieşti, poartă cu 
mulțumire necazurile venite prin ele, nefăcînd pe 
nimeni vinovat pentru ele, decît păcatele sale“?, 
„lar cel nebun, necunoscînd Providența atotînțe- 

leaptă a lui Dumnezeu, păcătuiește și cînd e mus- 
trat, socotind fie pe Dumnezeu, fie pe oameni ca 
pricinuitori ai relelor sale“10. Astfel, e deosebit de 
important pentru viaţa de zi cu zi ca fiecare să-l 
ajute pe celălalt în sensul dobîndirii unei aseme- 
nea conștientizări. Seara, după săvîrşirea rugăciu- 
nii împreună, o convorbire duhovnicească e de mare 
folos atît pentru clarificarea tuturor momentelor 
zilei trecute, cît şi pentru aprofundarea comuniunii 
dintre cei doi. Dar, încă de dimineaţa, omul trebuie 
să-și înceapă ziua cu hotărîrea de a I-o oferi lui 
Dumnezeu. Mare nevoie avem să cerem să fim că- 
lăuziţi! Ziua, fie că e petrecută la locul de muncă 
sau acasă, dacă nu e începută cu rugăciune, nu are 
nici un temei. Nu poate fi rodnică de vreme ce, 
nereculegîndu-se, credinciosul nu e cu gîndul la 
Dumnezeu. Lui trebuie să-l încredințăm, prin ru- 
găciune, toate greutăţile și neputinţele noastre; Lui 
trebuie să-i cerem, prin rugăciune, lumina, ajuto- 
rul şi discernămîntul harului ceresc, Astiel, toate 
problemele noastre se vor rezolva în modul cel mai 
firesc. Așa cum deschidem uşa, în fiecare dimi- 
neaţă, pentru a ieși din casă, la fel avem nevoie să 
deschidem ușa fiecărei zile, cu Dumnezeu, printr-o 
rugăciune cît de mică. Și tot așa cum pășim pe 
drum spre serviciu, avem nevoie să pășim pe dru- 
mul rugăciunii inimii, pe tot parcursul care ne des- 
parte de locul de muncă. „Doamne Lisuse Hristoa- 
se, Fiule al lui Dumnezeu, miluiește-mă pe mine 
păcătosul“ — aceste cuvinte, repetate neîncetat, 
sînt o armă de neînvins împotriva spiritului lumii. 
Prin ele, sufletul îşi amintește mereu cîtă nevoie are 
de ajutorul harului dumnezeiesc, iar ochii celui care 
se roagă se limpezesc și văd că, prin toate cele lu- 
mești, se află în arenă, luptînd împotriva fiarelor 

sălbatice ale seducţiilor lumii: vanităţi, onoruri, do- 
rințe de putere etc. Apoi, atunci cînd deschidem 
ușa locului de muncă, avem nevoie să ne deschi- 
dem ușa inimii spre harul ceresc, pentru a nu pri- 
vi cele înconjurătoare cu ochi lumești, adică „logic“, 
ci cu ochi dumnezeiești. În viaţa spirituală întîlnim 
o mulţime de uși care așteaptă să fie deschise nu- 
mai și numai prin rugăciune. 

La fel stau lucrurile şi pentru cei care lucrează 
acasă. Niciodată nu trebuie începută o zi de lucru 
fără rugăciune. Bine e să-L întrebăm pe Dumne- 
zeu pînă şi în ce ordine să facem tot ce avem de 
făcut. Ştiu că unora le pare poate exagerat. Ce trea- 
bă poate avea Dumnezeu cu făcutul curăţeniei la 
mine în casă? Dumnezeu se ocupă cu lucruri mult 
mai importante. Totuşi, de ce Dumnezeu, Același 
Care „lucrează toate în toţi“1t, ar fi absent din viața 
de zi cu zi a fiecăruia?! Rugăciunea la locul de mun- 
că, aducerea înaintea lui Dumnezeu a problemelor 
de serviciu ne ajută, în fond şi la urma urmei, toc- 
mai să nu-L excludem pe Dumnezeu din munca 
noastră. Din nefericire, această „excludere“ e în- 
făptuită în mare grabă și cu multă ușurință! Cîţi 
creștini nu stabilesc această dihotomie între muncă 
şi viața lor spirituală?! 

Cel care se roagă lui Dumnezeu să-i lumineze 
munca mărturiseşte că nu se rușinează de EI în nea- 
mul acesta!2; ci Îl primește în viața sa! Un asemenea 
bărbat — sau femeie — caută ca toate faptele sale 
să fie pline de suflarea Duhului Sfînt și face să se 
pogoare, în existenţa sa, chiar Împărăţia cerurilor. 
Întreaga sa viaţă devine o superbă rugăciune de 
preaslăvire a lui Dumnezeu. Iar cel care-și supune 
astfel viața Domnului, atît în cămin cît și la locul 
de muncă, primeşte negrăit răspunsul dumnezeiesc, 

printr-o iluminare cu totul deosebită a existenţei sale 
zilnice. Mai întîi, totul îi apare ca fiind rugăciune: 
„Eu Îl aflu pe Hristos ori de cîte ori spăl vasele“ 

devine o realitate spirituală, pentru că toate actele 


vieţii apar transfigurate. Şi sînt cu adevărat transfi- 


gurate, de vreme ce sînt conștient luminate cu lu- 
„mina dumnezeiască. Încercările nu mai sînt socotite 
ca întîmplătoare, ci ca necesare şi firești evoluţiei 
spirituale. Casa aranjată nu mai e goală, ci plină 
de Duh Sfînt. 

Adeseori, în căsnicie, dificultatea pe care unul 
dintre cei doi o încearcă atunci cînd e vorba să 
împlinească vreo trebuință menajeră e semn al 
unei probleme duhovnicești. Dumnezeu verifică 
omul, cel mai adesea, prin lucruri mici și de-abia 
după ce vede că şi le asumă pe acestea mici, îi în- 
credințează altele mai mari. Dacă de pildă, armo- 
nia cuplului a fost tulburată prin judecarea aproa- 
pelui, prin sărirea peste rugăciune, prin lipsa de la 
Sf. Împărtășanie sau prin evitarea dialogului pentru 
a descoperi și soluţiona vreo problemă, obligaţiile 
casnice se vor resimţi ca foarte greu, dacă nu chiar 
imposibil de îndeplinit. Cunoscutul „lasă-mă să te 
las“ şi dezordinea dintr-o asemenea casă sînt un 
semn deosebit de neliniștitor pentru viața spiritua- 
lă a acelui cămin, cel mai adesea chiar pentru un 
adulter, vădit sau încă ascuns. lar adulterul nu e 
numai trupesc. Simplul fapt de a se rupe voit de 
celălalt judecîndu-l, lepădîndu-l, refuzîndu-i ier- 
tarea, provoacă o dezordine vizibilă peste tot prin 
casă. Fiecare simte că treburile casei sînt mult prea 
covîrşitoare. Același lucru se petrece și la locul de 
muncă. Lucrul devine mult prea greu, imposibil 
de asumat. Dar e posibilă și o atitudine chiar in- 
versă, cînd omul are impresia că poate fugi de res- 

ponsabilitățile cuplului şi de privirea lui Dumnezeu, 
surmenîndu-se prin muncă. Atunci însă nu mai 
muncește firesc, ci dînd friu liber dorinţei de stă- 
pinire. Un director, un şef de birou, un șef de echi- 
pă îşi pot îndeplini atribuțiile fie cu bunătate, fie 
încercînd să-i zdrobească, să-i subjuge pe ceilalți. 
Unii încearcă să-și compenseze eşecul vieţii con- 
jugale printr-o reușită pe plan profesional. Dar ase- 
menea oameni dezertează din sînul propriului că- 
min, luîndu-și ca alibi profesiunea. Capcana sur- 
menajului sau a unei prea mari dăruiri personale 
în muncă ne ameninţă pe fiecare, pentru că socie- 
tatea creează un sentiment de culpabilitate cu pri- 
vire la cel care ne plăteşte: „trebuie să merit ceea 
ce cîștig“, „e de datoria mea să muncesc pînă tîr- 
ziu“, „toată lumea face ore suplimentare, nu se 
poate să nu fac şi eu un efort în plus“. E ciudat cum, 
astfel, sacrificîndu-ne viaţa de familie, avem im- 
presia că ne sacrificăm pe noi înșine tocmai în fo- 
losul familiei. lată de ce e indispensabil ca rugăciu- 
nea să însoțească lucrul: pentru că nu omul, îmbi- 
bat cu înţelepciunea poluată a lumii, e cel care poate 
să discearnă în acest domeniu. Încredinţîndu-ne lui 
Dumnezeu, întotdeauna ni se revelează ce anume 
e drept înaintea Lui și ce nu. De exemplu, o per- 
soană cu responsabilități într-o întreprindere, dacă 
are conștiința slujirii lui Dumnezeu, se va strădui 
să acorde mai mare importanţă unei sărbători creş- 
tine, chiar dacă aceasta poate părea în detrimentul 
carierei sale — decît muncii. Un creștin ortodox a 
fost nevoit cîndva să viziteze un Salon important, 
unde avea să-i întîlnească pe principalii conducători 
ai firmei la care lucra. Dar acea zi coincidea cu una 
dintre marile sărbători ale Bisericii Ortodoxe. Rugîn- 
du-se şi stînd de vorbă cu Părintele său duhovni- 

cesc, acesta din urmă l-a sfătuit că ar fi bine să-L 
slujească pe Hristos mai întîi. Spre marea sa uimire, 
patronii i-au înțeles atitudinea și chiar l-au apre- 
ciat pentru aceasta. 

Viaţa spirituală se fisurează, dacă nu e sprijini- 
tă cu rugăciunea şi în timpul lucrului. În fapt, dacă 
omul nu se roagă în toată vremea, în toate momen- 
tele vieţii sale cotidiene, ființa sa spirituală se su- 
focă. Pe de altă parte, starea de ne-rugăciune fa- 
vorizează pătrunderea în suflet a unor moduri de 
a reacţiona, de a reflecta, de a gîndi, legate de spi- 
ritul veacului, pe care Hristos îl numeşte și ma- 
mona, adică idolul banului și al puterii. „„Nimeni 
nu poate să slujească la doi domni [...]; nu pu- 
teţi să slujiți lui Dumnezeu şi lui mamona“t. Cu- 
vintele Mintuitorului sînţ cum nu se poate mai 
categorice. În timpul zilei, foarte ușor ne putem 
face sclavi de-ai lui mamona cînd, de pildă, în loc 
să ne așezăm cu fiecare gînd și faptă înaintea lui 
Hristos, căutăm răspunsuri în legile care asigură 
succesul în această lume. Seara, întorși acasă, chiar 
dacă ne vom căzni sincer să aflăm calea rugăciu- 
nii, ne vom izbi fără îndoială de fisurile spirituale 
din timpul zilei. Ne e mai uşor să înțelegem, acum, 
contradicţiile din parabola nunţii fiului de împă- 
rati*, În această parabolă, Miîntuitorul aseamănă 
Împărăţia cerurilor cu un împărat care a făcut 
nuntă fiului său, dar cei invitaţi nu vor să vină. 
Atunci, împăratul își trimite slugile la răspîntiile 
drumurilor, să cheme pe oricine vor găsi: cerșe- 
tori, uitaţi de lume, ologi. La masă, unui singur e 
aflat fără haină de nuntă, purtînd în continuare 
haina lumii acesteia, şi e azvirlit în întunericul cel 
mai din afară. Nedreptatea, de altfel aparentă, e 
flagrantă; câți oare, dintre ceilalți invitaţi „cu for- 

ţa“, vor fi avut cu adevărat haina de nuntă? Evi- 
dent, nici unul. Dar de îndată ce, pășind pe poarta 
palatului, aceştia văd, în strălucirea luminii și în 
frumuseţea ce-i înconjoară, că nu sînt îmbrăcaţi 
potrivit unei asemenea situaţii, cu toţii cer să li 
se dea haină de nuntă. Nu-și păstrează, deci, vechi- 
le veșminte, o dată ce au intrat în Împărăţie, ci 
merg dincolo de trecutul lor, pentru a se înveșmin- 
ta cu noile realităţi spirituale. Celui care s-a așezat 
la masă i se reproşează, deci, faptul că a vrut să-și 
păstreze vechiul mod de a gîndi — vechile veș- 
minte — şi în același timp să se bucure și de bu- 
catele viitoarei Împărăţii. Or, tocmai această con- 
tradicţie îl condamnă, îl aruncă în haos, în agita- 
ție, în nervozitate, în îndoială, în surmenaj, în des- 
curajare, în deznădejde pînă la ispita de a-și lua 
singur viaţa şi pînă în nenumăratele ispite ale 
cărnii. Omul își trăiește astfel propriile rupturi, 
propriile sciziuni, resimțind acut sfîșierea și se- 
pararea de Dumnezeu. Mulţi creștini trăiesc ase- 
menea dileme dureroase, pentru că îşi neglijează 
o parte esenţială a vieţii lor spirituale: timpul în 
care muncesc. Adeseori, omul clădește două lumi 
incompatibile: o lume profană, guvernată de legi 
care se opun celor dumnezeiești, și o iluzorie lume 
spirituală, guvernată de legi absente din realitate. 
„„Facă-se voia Ta, precum în cer așa și pe pămînt“ 
— spune Hristos, arătîndu-ne calea cerului, pe pă- 
mînt. „După cum e împlinită voia Ta în cer, tot 
așa să se împlinească și pe pămînt“ — iată ce în- 
seamnă această rugăciune. Omul trebuie să sacra- 
lizeze profanul: omul sfințește locul. Nu există nici 
un loc unde Dumnezeu să nu poată fi şi să nu 
poată stăpîni. Rugăciunea din timpul lucrului e 
una dintre necesităţile absolute ale vieţii spirituale. 

Dar mai mult, rugăciunea din timpul lucrului, după 
o vreme, ajunge să preschimbe lucrul însuși în ru- 
găciune. Acesta e sensul poruncii Apostolului Pa- 
vel: „Rugaţi-vă neîncetat!“ Neîncetat, adică în ori- 
ce situație și cu orice ocazie, 

Două ar fi, deci, regulile de aur indispensabile 
vieţii conjugale. 

Prima: aducerea înaintea lui Dumnezeu, prin 
rugăciunea împreună, a tuturor dificultăţilor vieții 
materiale. A proceda altcum e totuna cu a rupe 
planul spiritual de cel material, a rupe religiosul de 
profan și, deci, a crea o falsă dihotomie. Dumnezeu 
cunoaște prea bine grijile omenești: „Nu vă îngrijiţi 
pentru sufletul vostru ce veţi mînca, nici pentru 
trupul vostru cu ce vă veţi îmbrăca: au nu este su- 
fletul mai mult decît hrana și trupul mai mult decît 
îmbrăcămintea? [...] Că după toate acestea se 
străduiesc neamurile; știe doar Tatăl vostru Cel ce- 
resc. că aveţi nevoie de ele. Căutaţi mai întîi Împă- 
răția lui Dumnezeu și dreptatea Lui şi toate acestea 
se vor adăuga vouă. Nu vă îngrijiţi de ziua de miine, 
căci ziua de mîine se va îngriji de ale sale. Ajunge 
zilei răutatea ei“15. A-ţi aduce înaintea lui Dumne- 
zeu, prin rugăciune, grijile materiale, înseamnă că 
Îţi așezi existența sub suprema Sa autoritate şi că 
nu cauţi remedii în lumea de aici. Înseamnă că re- 
nunți la neliniști, pentru a face loc insuflării drepte 
a Duhului Sfânt, adică Împărăției cerești, de care 
Tatăl ştie prea bine cîtă nevoie avem. Dăruindu-se 
Providenţei și discernămîntului pe care curînd îl va 
dobîndi, omul leapădă raționamentele ieşite din în- 
țelepciunea lumii. Cuplul care se roagă supunîn- 
du-și toate grijile materiale judecății lui Dumnezeu 
vădește că toată existenţa sa e clădită pe stînca spi- 
rituală, care e Hristos, astfel încât nici un val nu o 

va putea surpa. Dar pentru a se ajunge aici, e nece- 
sar ca cei doi să-și încredinţeze în fiecare dimineaţă 
ziua în mîinile Domnului, prin rugăciunea împreu- 
nă, primind astfel razele tainice ale luminii Învierii. 
Pentru creştin, răsăritul e timpul de rugăciune plin 
de bucuria Celui Înviat. Această rugăciune a dimi- 
neţii, atît de dragă călugărilor, care în fiecare zi săr- 
bătoresc, la vremea Utreniei, Învierea, umple su- 
fletul de pacea bucuriei pascale şi, astfel, îl întă- 
rește pentru toată ziua. | 

A doua regulă de aur, care derivă din prima, e 
de a purta, înainte sau după rugăciune, o convor- 
bire duhovnicească în doi, sub privirile lui Dumne- 
zeu. Atunci, în pacea care se instalează după rugă- 
ciune, soluţiile clare apar în mod firesc, disipînd 
orice dificultate, în privinţa oricăror probleme, fie 
că sînt legate de menaj, de creșterea copiilor, de 
dificultăţile personale ale cuplului etc. 

Mai înțîi deci rugăciunea, apoi convorbirea în 
lumina necreată și apoi fapta, în concordanţă cu 
acestea. | 

„Căutaţi mai întîi Împărăţia lui Dumnezeu. și 
dreptatea lui“ are următorul înţeles: Împărăţia lui 
Dumnezeu, aici, e Duhul Sfînt, Cel Care se roagă 
în fiecare ființă rugătoare. Omul care se roagă 
„respiră“ duhovnicește și scapă din sufocarea pro- 
vocată de miasmele acestui veac. Rugăciunea așază 
tot gîndul şi toată fapta sub suflarea dumnezeiască. 
Rugăciunea de seară e mai potrivită pentru plinsul 
de sine, pentru mărturisirea păcatelor înaintea lui 
Dumnezeu și pentru iertarea reciprocă a greșelilor 
cuplului. Dar cel care adoarme plingînd se va trezi 
în lumina Învierii. Şi după rugăciunea de seară e 
bună o convorbire duhovnicească, în care să se 


55 


treacă în revistă şi să se cearnă ce a fost bun sau rău 
peste zi, sub privirea lui Hristos. 

Ar mai îi și o a treia regulă de aur, ca semn 
tainic al iubirii dumnezeiești care pătrunde și ira- 
diază existența tuturor celor care nădăjduiesc în 
ea: pentru cel angajat astfel se apropie și ceasul 
cînd Dumnezeu însuși îl cheamă la rugăciune, de 
oriunde s-ar afla, în orice împrejurare. Această 
chemare e asemenea aripilor care, cu filfîitul lor, 
dăruiesc celor peste care trec suflarea blîndă a ze- 
firului. Chemarea la rugăciune e asemenea unei 
invitaţii secrete, interioare, asemenea unei blîndeţi 
pline de o negrăită prospeţime. Negrăită, dar totuși 
recognoscibilă, această chemare la rugăciune e o 
poruncă dumnezeiască directă şi imediată. Cel care 
o aude trebuie să înceteze pe dată orice activitate, 
dacă e singur, şi astfel își va cunoaște natura pă- 
catelor, se va bucura de lacrimile pocăinţei, de dul- 
ceața Duhului Sfînt... Mintea i se va uni cu ini- 
ma care, arzînd, va revărsa bucuria prezenţei lui 
Dumnezeu. lar dacă e în timpul lucrului, și deci 
nu e singur, să ştie că Dumnezeu nu se poate în- 
șela atunci cînd cheamă pe cineva la rugăciune. 
Sigur că te poţi gîndi: „Nu mă pot ruga acum, sînt 
atiția în jurul meu“ — dar e un gînd demonic. 
Dumnezeu vrea să-l înveţe pe om rugăciunea neîn- 
cetată, singura, unica rugăciune adevărată. Rugă- 
ciunea din timpul lucrului e indispensabilă. La fel 
cum nu ne oprim niciodată respiraţia, oricare ar fi 
împrejurările în care ne aflăm, şi sufletul, care e 
organul respirației duhovnicești, nu ar trebui nicio- 
dată să se oprească din a respira Duh Sfînt!6. Dacă 
cineva nu se roagă, se pustiește sufocîndu-se spiri- 
tual, pentru că nu mai respiră Duh Sfînt, ci respiră 
duhul otrăvit al acestui veac! Tot așa, ne mai putem 

gîndi, atît la serviciu cît și trebăluind prin casă, 
că, de vreme ce Dumnezeu ne cheamă, cel mai bine 
e să ne vedem de treabă pînă la capăt, iar cînd 
terminăm, ne vom ruga mai în liniște. Dar şi un 
asemenea gînd tot de la cel potrivnic vine. Dim- 
potrivă, lucrul trebuie încetat imediat, fie și dacă 
e vorba numai de desenarea literei pe care tocmai 
o scriu — spun Părinţii duhovnicești ai Bisericii 
Ortodoxe. Dacă nu facem astfel, avem de îndurat 
mare pagubă sufletească, fiindcă ajungem să ne 
punem pe noi înşine deasupra judecății lui Dum- 
nezeu: „Probabil că nu ştie ce face, de vreme ce 
mă cheamă la rugăciune tocmai acum, cînd lucrez 
mai cu spor...“ — ce gînd nebunesc! Dar toţi cei 
care răspund pe dată acestei chemări vor cunoaște 
nu doar tainele celei mai adînci dintre rugăciuni, 
ci chiar taina rugăciunii de toată vremea, căci sta- 
rea de rugăciune nu-i va mai părăsi, însoţindu-i 
în orice faptă și în orice loc, pentru o bucată 
de timp de aci înainte, ca arvună a rugăciunii 
neîncetate despre care am amintit chiar mai 
înainte. Toată ziua va fi, în continuare, transfigu- 
rată de o lumină pe care ochii nu o percep, dar su- 
fletul o vede prea bine. Totul e iradiat de lumină 
şi de dulceaţă, munca dobiîndește o cu totul altă 
dimensiune, apărînd ca un loc, ca un mijloc de 
sfințire în care Dumnezeu e cu totul prezent. În- 
tr-o viață autentic creștină, nu există loc sau îm- 
prejurare din care rugăciunea să lipsească. O dată 
ce Duhul Sfînt se sălășluieşte într-un om, acesta 
nu-L, mai poate împiedica să se roage în sine, căci 
Duhul Sfînt e cel care se roagă în sinet”. Fie că 
doarme, fie că priveghează, fie că mănîncă, fie că 
bea, fie că se odihnește, fie că muncește, rugăciu- 
nea nu se mai desparte de sufletul lui, din care se 

răspîndeşte fără nici o piedicăt8, Iată ce înseamnă 
să cauţi în viaţă, înainte de orice altceva, Împărăţia 
cerurilor, adică Duhul Sfînt şi dreptatea lui Dum- 
nezeu, adică faptele şi adică darurile Sale. Şi totul 
ni se va adăuga, apoi, cu prisosință. 

CAPITOLUL 7 


ARHETIPURI SPIRITUALE 
PENTRU CĂSNICIE 


„Femeile să se supună bărbaţilor ca Domnului, 
pentru că bărbatul este cap femeii, precum și Hris- 
tos este cap Bisericii, trupul Său, al cărui Mîntuitor 
și este. Ci precum Biserica se supune lui Hristos, 
așa şi femeile bărbaţilor lor, întru totul“t. Iată un 
text care a suscitat nenumărate comentarii nefa- 
vorabile, mai ales în secolul nostru. Mulţi au văzut 
aici o inferiorizare a femeii în raport cu bărbatul. 
Totuși, acest text e charta mistică a familiei creş- 
tine, legea divină pe care Duhul Sfînt i-a revelat-o 
Apostolului, pentru Biserică. Nu putem vorbi des- 
pre experiență mistică, în cadrul căsniciei, fără a 
o înscrie în acest text sacru. De altfel, Sfintul Pa- 
vel își începe discursul oferindu-ne direct cheia în- 
țelegii lui: „Supuneţi-vă unul altuia, întru frica lui 
Hristos“2. Această supunere de bunăvoie celuilalt, 
adică ascultarea, e legea de bază a vieţii comuni- 
tare. Pentru ca doi să poată deveni unu, e necesar 
să existe un al doilea. Dacă acest al doilea e dispre- 
țuit, subjugat, desconsiderat, uitat, judecat, trecut 
mereu cu vederea, strivit — e ca şi cum el, de fapt, 
n-ar exista. Talantul nu mai e cultivat în doi, ci 

îngropat de-a dreptul. Cu privire la textul de mai 
sus, Tradiţia ortodoxă învaţă că bărbatul și feme- 
ia au parte în egală măsură la autoritate și la in- 
dependență?. Apostolul nu face aici decît să arate 
că nici unul dintre membrii cuplului nu-și apar- 
ține sieși, ci că fiecare aparţine celuilalt?. De aici 
perfecta egalitate dintre ei”. Dar urmarea textului 
epistolei lămurește care e, în fapt, natura „,supe- 
riorității“ bărbatului asupra femeii — căci e o an- 
tinomie aici, de vreme ce Părinţii Bisericii afirmă, 
în acelaşi timp, că textul trebuie înţeles așa cum 
e: „bărbatul este cap femeii, precum și Hristos 
este cap Bisericii, trupul Său, al cărui Miîntuitor și 
este“. Dacă e egalitate, atunci aceasta pentru că 
nici unul nu-şi mai aparţine sieşi, ci bărbatul apar- 
ţine femeii, iar femeia aparţine bărbatului. În ace- 
lași timp, se poate vorbi şi despre nu o inegalitate 
ci, mai precis, despre o ierarhie, despre o ordine: 
bărbatul este capul familiei, iar femeia îi este tru- 
pul. Iată ce spune în continuare Sf. Pavel: „Băr- 
baţilor, iubiţi pe femeile voastre, după cum și Hris- 
tos a iubit Biserica și S-a dat pe Sine pentru ea“. 
Ce face Hristos, capul Bisericii? Se smerește, se 
golește, îşi asumă condiția de rob și îşi dă viaţa. 
Dar, de aci înainte, și Biserica trebuie să facă la 
fel. Egalitatea apare prin smerenie. Ierarhia apare 
prin exemplu și prin asceză: toţi sînt egali, atunci 
cînd cel mai mare se face asemenea celui mai mic. 
Hristos spală picioarele Bisericii, spălînd picioarele 
Apostolilor. Hristos se supune Bisericii, ascultind 
şi împlinind rugămintea Maicii Sale — ca arhetip 
fundamental al Bisericii — la nunta din Cana cînd, 
pentru a o asculta, trece chiar peste timpul plinirii 
vremii Sale: „Încă n-a venit ceasul Meu“. Hristos 
îşi dă viaţa pentru Biserica Sa, lăsîndu-Se răstignit 

* pe cruce. Acesta e tipul soțului perfect faţă de so- 
i-ția sa. Sîntem foarte departe de a putea vorbi des- 
”- pre o superioritate a bărbatului asupra femeii. Hris- 
i. tos însuși învaţă: „Regii neamurilor domnesc peste 


ele și cei ce le stăpînesc se numesc binefăcători. Dar 
între voi să nu fie astfel, ci cel mai mare dintre voi 
să fie ca cel mai tînăr, şi căpetenia ca acela care 
slujește. Căci cine este mai mare: cel care stă la 
masă, sau cel care slujeşte? Oare nu cel care stă 
la masă? Iar Eu, în mijlocul vostru, sînt ca unul ce 
slujește“7. Astfel, departe de a inferioriza femeia, 
imagine a Bisericii în căsnicie, textul arată tocmai 
lepădarea de sine la care e chemat bărbatul. Cum 
Biserica Îl urmează și ea pe Hristos, dîndu-și viața 
pentru EI, la fel și femeia, la rîndul ei, e chemată 
să urmeze calea spirituală prin care Hristos S-a 
dat pe Sine, „ca s-o sfințească, [...] şi ca s-o în- 
fățişeze Sieși, Biserică slăvită, neavînd pată sau 
zbîrcitură, ori altceva de acest fel, ci ca să fie sfîntă 
și fără de prihană. Așadar, bărbaţii sînt datori să-și 
iubească femeile ca pe înseși trupurile lor. Cel ce-și 
iubește femeia, pe sine se iubește. Căci nimeni vreo- 
dată nu și-a urit trupul său, ci fiecare îl hrănește 
și îl încălzește, precum şi Hristos Biserica, pentru 
că sîntem mădulare ale trupului Lui, din carnea 
Lui și din oasele Lui“8. În fond, fiecare membru al 
cuplului e, în același timp, şi membru al comuni- 
tății creștine: „lar voi sînteţi trupul lui Hristos şi 
mădulare (fiecare) în parte“?. Creştinii uniţi prin 
Taina Cununiei sînt uniţi prin capul divin, care e 
Hristos, soț şi cap al Bisericii. Deci trebuie să se 
poarte întru Hristos, asemenea lui Hristos şi ase- 
menea Bisericii unită cu dumnezeiescul ei bărbat. 
Trupurile lor, viețile lor nu le mai aparţin perso- 
nal, pentru că de aci înainte ei nu mai sînt ai lor, 

ci cu totul, trup şi suflet, ai lui Hristos. Aceasta 
e dimensiunea euharistică a căsniciei. Această re- 
laţie despre care vorbește Apostolul, de supunere 
reciprocă, e harismatică. E chiar Taina prin care 
Biserica se unește cu Hristos, e darul comuniunii 
în iubire, trecută prin kenoza!? divină. Hristos se 
smereşte pe sine chip de om luînd, pentru a prea- 
slăvi dumnezeirea a tot ce e omenesc. 

„Și vor fi amîndoi un trup“!t, „atunci cînd nu 
mai sînt doi, ci un trup“12: „taina aceasta mare este; 
iar eu zic în Hristos și în Biserică“15 — arată Apos- 
tolul Pavel. Biserica e unită cu Hristos prin chiar 
Taina unităţii lui Dumnezeu. Şi conchide Aposto- 
lul: „astfel şi voi, fiecare așa să-și iubească femeia, 
ca pe sine însuși “14; „iar femeia să se teamă de 
bărbat“f. 

„Dumnezeu l-a făcut pe om bărbat și femeie, 
unde bărbat înseamnă. Hristos, iar femeie în- 
seamnă Biserică — spun Părinţii!6. Apare aici unul 
dintre principiile ascezei spirituale din căsnicie: să 
te porţi așa cum se poartă Hristos și Biserica. Ceea 
ce nu e o figură de stil sau proiectarea unei realităţi 
viitoare, îndepărtate. Exigenţele Tainei Cununiei 
sînt de împlinit aici şi acum: „iubiţi-vă după cum 
și Hristos a iubit Biserica, și S-a dat pe Sine pen- 
tru ea, ca s-o sfințească, curăţind-o cu baia apei 
prin cuvînt“t7. Lepădarea de sine şi renașterea prin 
baia apei Cuvîntului sînt, deci, condiţiile absolute 
ale căsniciei creștine. Căsnicia nu poate exista fără 
ca fiecare să-și dăruiască total viața, celuilalt, prin 
lisus Hristos. Aceasta e, în realitate, urmarea în- 
demnului ca soţii să se supună unul altuia, întru 
frica lui Hristos. Relaţia dintre bărbat şi femeie 
în căsnicia creștină se înscrie în profunzimea tai- 
nei comuniunii dintre Hristos și Biserică: inevitabil 

și în mod necesar, adevărata căsătorie e inclusă în 
Biserică. Dacă bărbatul nu devine Hristos în ochii 
femeii sale, plenitudinea fiinţei lor spirituale nu se 
poate realiza. Prin această taină, soțul și soția se 
zămislesc şi se nasc duhovnicește unul 'pe altul. 
Hristos dă naştere Bisericii, dar Biserica, a cărei 
icoană e chiar Maica Domnului, e cea care Îl naşte 
pe Hristos în inimile credincioșilor, Astfel zămislese 
duhovnicește soțul şi soția în căsnicia creştină, fie- 
care născîndu-l pe celălalt întru Hristos și primin- 
du-l, prin celălalt, pe Hristos. 

Doar așa, în acest tip de relaţie harismatică, 
putem spune că bărbatul e mai întîi, iar femeia e 
a doua. Dar atenţie: preeminența istorică a bărba- 
tului asupra femeii nu e decît o caricatură a acestui 
adevăr! Dacă acest adevăr nu e realizat după mo- 
delul raportului dintre Hristos şi Biserică, superio- 
ritatea bărbatului asupra femeii nu doar că nu 
există, dar devine pricină de alienare intolerabilă 
a amîndurora! În fond și la urma urmei, ce face 
Hristos pentru Biserică? Își dă viaţa și ia chip de 
rob. Fiecare soţ și soție să mediteze îndelung la cu- 
vîntul Mintuitorului care spune: „între voi să nu 
fie astfel, ci cel mai mare dintre voi să fie ca cel 
mai tînăr, și căpetenia ca acela care slujește“15, 
Orice interpretare care se îndepărtează de acest con- 
ținut e falsă și periculoasă. „Taina aceasta mare 
este; iar eu zic în Hristos și în Biserică“ — subli- 
niază Apostolul Pavel și, după el, Părinţii Bise- 
ricii1%, Supunerea nu există decît ca semn haris- 
matic al unei unităţi de voinţă. Fiul nu ascultă și 
nu se supune Tatălui decît pentru că au o singură 
voinţă. Biserica nu e sub ascultarea Fiului decît 
pentru că are o singură și unică voinţă cu Acesta. 
Aici nu poate fi vorba de sclavagism sau de stăpt- 

nire lumească. Ascultarea soţiei față de soț e semn 
că cei doi una sînt — arată clar Părinţii Bisericii 
Ortodoxe. În această unitate, atunci cînd bărbatul 
sau femeia își exprimă voința, nu mai e vorba de 
două voințe diferite, ci de o singură voinţă. Nu 
poate fi vorba, în plan uman, de o voinţă supusă 
a femeii şi de o alta, superioară, a bărbatului. Dacă 
apar divergențe, e pentru că cei doi nu s-au pri- 
ceput; încă să-și afle, împreună, voinţa unică și au 
de lucrat, prin rugăciune şi iubire, la aflarea ei. 
Desigur, nu vorbim aici de opinii personale ori de 
gusturile unuia sau altuia: voința unică a cuplului 
angajează prin tot ceea ce e esenţial în existenţa 
lui. Iar dacă viaţa unei căsnicii e deplină, cu uşu- 
rință poate fi observat cum se realizează o osmoză 
pe aproape toate planurile. Această voie unică a 
cuplului e manifestată de soț și împlinită de soţie. 
Din momentul în care soţia împlineşte voia fiinţei 
spirituale a cuplului, ea se bucură de autoritate și, 
mai mult, de cinste?!. 

Toate cele arătate aici sînt principii ale ecle- 
ziologiei ortodoxe. De aceea spun Părinţii că ace- 
la care se pricepe să-şi conducă familia e apt să 
conducă și Biserica; fiindcă familia, casa nu e decît 
o mică Biserică. În fond, așa trebuie să fie Bise- 
Tica însăşi — adunarea credincioșilor, a preoţilor, 
față de episcopul lor: o singură voinţă întru Hris- 
tos. De aceea, acest fel de autoritate nu poate fi 
dobîndit altfel decît prin har, pentru că atunci cînd 
un soț sau un episcop se îndepărtează de voinţa lui 
Dumnezeu, prin adulter fizic sau spiritual (erezii), e 
datoria soției de a-l aduce înapoi, la voința Celui 
Căruia ar trebui să-l fie icoană. Iar dacă soţul sau 
episcopul refuză să se îndrepte, soția sau Biserica 
au libertatea de a se îndepărta de la el, ca de la 

unul care nu mai vrea să fie icoană a lui Hristos 
şi deci e deja în afara harului. Iată că nu se poate 
vorbi de o dominație a bărbatului asupra femeii, 
acolo unde problema trebuie pusă în planul haric 
dintre Hristos și Biserică. Bineînţeles, e vorba des- 
pre un ideal care trebuie atins. Căutarea unimii 
voinţei e necesară și nu poate fi regăsită decît prin 
rugăciune, prin rugăciunea în care soţul și soția 
cer ca Dumnezeu să le descopere voia Lui în ceea 
ce-i privește; iar la rugăciune trebuie adăugat, ne- 
greșit, sprijinul indispensabil al Părintelui duhov- 
nicesc. 

CAPITOLUL 8 


RĂZBOIUL NEVĂZUT, ÎN DOI 


Este în Evanghelie un cuvînt al Mîntuitorului 
care ne izbește sufletul ca o poruncă dumnezeias- 
că și, de îndată ce ne vine în minte, îi descoperim 
forța, puterea și nevoința. Atunci cînd Hristos 
spune pilda samarineanului milostiv, în momen- 
tul cînd acesta îi dă gazdei cei doi dinari, pentru 
a-l îngriji pe cel coborit de la Ierusalim și căzut 
între tîlhari, pînă la vindecarea completă, Iisus 
spune: „Ai grijă de el și, ce vei mai cheltui, eu, 
cînd mă voi întoarce, îţi voi da“!. „A cheltui în 
plus“ înseamnă a porni de la ceea ce ai deja, spre 
ceea ce poți avea, dar nu ai încă. „A cheltui în plus“ 
înseamnă „a investi“ în celălalt, cu ajutorul haru- 
lui primit de la Dumnezeu, har simbolizat aici prin 
cei doi dinari ai samarineanului. „A cheltui în plus“ 
înseamnă mai ales privirea „înainte“ a samarinea- 
nului, adică a lui Dumnezeu, care își oferă darul, 
cei doi dinari, gazdei, pentru a-l îngriji pe cel ră- 
nit, dar cerîndu-i, la fel ca în pilda talanţilor, mai 
mult. În căsnicie, fiecare e gazda celuilalt, de vreme 
ce fiecare îl primește pe celălalt, care e rănit, dar, 
în același timp, şi uns cu vin? și untdelemn? — 
simboluri ale peceţii darului Duhului Sfînt şi ale 

euharistiei „pentru iertarea păcatelor şi pentru via- 
ţa de veci“t. Privirea Domnului e îndreptată întot- 
deauna înainte, depăşind rănile spirituale pe care le 
descoperă, pentru a vărsa asupra lor vinul şi unt- 
delemnul, spre tămăduire. Dumnezeu îl vede pe pă- 
cătos direct vindecat și restabilit. Aici putem des- 
coperi una dintre problemele cele mai tainice ale 
vieţii harice a cuplului. 

Atunci cînd un bărbat şi o femeie se recunosc 
și se unesc înaintea lui Dumnezeu pentru a forma 
un. cămin, adesea au un fel de intuiţie a potenţia- 
lului psihologic și spiritual al celuilalt. Ceea ce nu 
e absolut, dar se întîmplă suficient de frecvent pen- 
tru a fi necesar să se discute aici. În fond, privirea 
cu adevărat iubitoare e încărcată de har. Dacă omul 
iubește întru iubire dumnezeiască, îl vede pe ce- 
lălalt și cu o privire dumnezeiască și îl primeşte așa 
cum Dumnezeu i-a poruncit să-l primească. Privirea 
cu care Dumnezeu privește omul e mereu îndrep- 
tată înainte, nu rămîne blocată pe trecutul per- 
soanei respective, ci caută spre un viitor relativ. 
Dumnezeu vede omul în ultima sa posibilitate: „căci 
pe cei pe care i-a cunoscut mai înainte, mai îna- 
inte i-a și hotărît să fie asemenea chipului Fiului 
Său, ca EI să fie întîi născut între mulţi frați. Iar 
pe care i-a hotărît mai înainte, pe aceștia i-a și 
chemat; și pe care i-a chemat, pe aceştia i-a și în- 
dreptat; iar pe care i-a îndreptat, pe aceștia i-a și 
mărit“5, Dumnezeu discerne dinainte posibilităţile 
fiecărui om. Apoi, în funcţie de acestea, prin har, 
îl hotărăște mîntuirii şi asemănării cu chipul Fiu- 
lui Său. Harul dă omului puterea de a depăşi ceea 
ce este, pentru a deveni ceea ce nu este încă. Aceas- 
tă privire a lui Dumnezeu, omul o dobîndește nu- 
mai prin iubirea adevărată pentru aproapele său. 

O privire profetică, prin care celălalt e văzut în 
plenitudinea potenţialității sale şi aceasta adesea 
încă de la prima întîlnire. Dar, de vreme ce omul a 
uitat nevoinţele vieţii spirituale, rugăciunea și, mai 
ales, renunțarea la sine, nu mai reușește să înţe- 
leagă acest lucru așa cum este el de fapt: ca pe o pro- 
misiune ce nu se poate realiza decît cu multe și 
mari eforturi. Adeseori, fiecare dintre cei doi are 
impresia că celălalt e foarte aproape de această de- 
venire mai cu seamă în timpul stării de har a înce- 
putului vieții împreună, cînd trăiesc arvuna deve- 
nirii potenţiale. De aici atîtea decepţii, ca să nu 
spunem chiar crunte deziluzii, atunci cînd viața de 
zi cu zi scoate la iveală egoisme, obiceiuri și pă- 
reri care se bat cap în cap, tot felul de manii — 
care contrazic în mod brutal intuiţia de la înce- 
put. Astfel, se întîmplă ca prima impresie să fie 
imediat refuzată pentru că, în prezentul concret, 
nu există nici un element care să prevestească 
un posibil viitor în acest sens. Alteori, prima im- 
presie e doar pusă la îndoială, refuzată, din nou 
acceptată, în funcţie de împrejurări. Se întîmplă 
însă şi ca privirea înainte să fie luată așa cum e 
și astfel să constituie, din partea fiecăruia, realita- 
tea promisă și, de altfel, posibilă. Atunci, toate 
eforturile vor converge în sensul acestei evoluţii spi- 
rituale, fiecare ajutîndu-l pe celălalt în drumul său. 

Atingem, aici, una dintre antinomiile spirituale 
ale vieţii în doi. Dacă în mănăstire sau în viaţa se- 
mi-eremitică, cel mai adesea un Bătrîn cu mare ex- 
periență duhovnicească și cu vizibilă sfințenie își 
îndreaptă și își călăuzeşte ucenicul sau ucenicii, 
în căsnicie e vorba despre o ființă imperfectă, care 
ajută o altă ființă imperfectă şi se lasă ajutat de 
ea. Bineînţeles că, în Biserica Ortodoxă, rolul Pă- 

rintelui duhovnicesc e fundamental în vederea rea- 
lizării cuplului. Dar cuplul se asumă pe sine. Înce- 
putul vieţii în doi e o imperfecţiune reciprocă, din 
punctul de vedere al persoanelor, dar o desăvîr- 
şire, din punctul de vedere al harului. Să ne amin- 
tim numai că, prin Taină, Hristos însuși devine co- 
muniunea căminului. Deci unitatea cuplului nu 
trebuie căutată în ceea ce e imperfect, ci în ceea ce 
e desăvirşit. Căsnicia adună două fiinţe imperfecte, 
pentru a le desăvîrși. Două fiinţe imperfecte nu pot 
trăi împreună şi nici nu se pot îndrepta, decit pen- 
tru că îşi clădesc unitatea harică întru Hristos, pia- 
tra cea din capul unghiului, și se îndreaptă unii pe 
alții sub privirea lui Dumnezeu. Această dublă în- 
dreptare presupune ca fiecare să se lepede de pro- 
pria-i privire, adică de trecut, de concepții, de cer- 
titudini, pentru a dobîndi privirea dumnezeiască, 
Astfel, va reuși să vădească celuilalt un chip ne- 
cunoscut pînă atunci, necunoscut pentru că păca- 
tul îl ascundea acoperindu-l, şi pentru că el însuși 
nu-și punea problema de ce se purta într-un fel 
sau altul, de ce avea un anume mod de a considera 
viața etc. Întîmpinăm aici o mare dificultate: să-i 
descoperi celuilalt ce anume te paralizează spiri- 
tual, dar nu închizîndu-te într-un chip (cioplit), ci 
arătîndu-ţi potenţialitatea duhovnicească. Marele 
păcat este că omul se judecă pe sine și își plăsmu- 
ieşte un chip în care începe să creadă. Își face pro- 
priul idol. O trăsătură de caracter, un obicei, un 
stil de viaţă, un mod de a gîndi — toate devin ab- 
solute şi sîntem tentaţi să spunem: „ei bine, acesta 
sînt eu“. Dar privirea dumnezeiască a celuilalt e 
nevoinţa care problematizează tot ce ţine de “acesta” 
şi permite schimbarea. 

Dumnezeu vede omul într-o frumusețe inima- 
ginabilă, iar atunci cînd îl priveşte, i-o dezvăluie 
toată pe de-a întregul: cel mai adesea, omul nici 
nu se recunoaște în ea. Iubirea revelează o ființă 
nouă, nebănuită, care adesea chiar sperie, atît e de 
diferită! Cu toate acestea, este o ființă reală; numai 
că e fiinţa „dinainte“ și nu cea „dinapoi“. În căs- 
nicie, fiecare poate dobiîndi acest dar al adevăra- 
tei priviri. Prin iubirea harică, iubeşti ipostasul 
adevărat, realitatea spirituală a soțului sau a so- 
ției. E o realitate care se dobîndește prin războiul 
nevăzut, de fiecare zi. Viaţa spirituală a celor că- 
sătoriți nu e diafană, ci ţine de concretul cotidia- 
nului, unde fiecare arată celuilal efortul necesar 
schimbării unui anumit mod de a reacţiona, a unei 
prejudecăţi, a unui tip de comportament și efor- 
tul necesar devenirii întru ființa sa potenţială, încă 
nedesăviîrşită, dar de înfăptuit. Omul are a deveni 
ceea ce nu este încă, spun Părinţii Bisericii. Deci 
dacă nu uită de sine, mai întîi, lepădînd ceea ce 
este, omul nu va reuși niciodată să ajungă ceea ce 
are a fi”. 

Ceea ce nu e posibil fără aflarea liniștii interi- 
oare: a împăcării cu sine — care e fundamentul 
întregii vieţi duhovnicești. În Biserica Ortodoxă, 
această cale a liniştii se numește isihasm — în lim- 
ba greacă, isihie însemnînd chiar liniște. Dumnezeu 
re-creează omul în liniște. Lucrarea liniștii e cea 
mai mare înfăptuire a vieţii spirituale. Dar liniştea 
este de trei feluri: prima e a ascezei, în care voința 
omului se exersează în harul dumnezeiesc cu renun- 
țarea la voia proprie şi cu aflarea adevăratei iden- 
tități şi e un act de credință asemenea celui al lui 
Avraam, care pentru credință a lăsat totul şi a 
plecat spre Pămîntul Făgăduinţei. Omul are ten- 

dinţa de a se defini pe sine printr-o serie de prisme 
a ceea ce crede el că alcătuiește propria-i personali- 
tate, ființa sa reală. Dar această definiţie, acest „eu 
sînt“, e legată de natura căzută, la care potrivnicul 
are acces. Privirile celorlalţi, părerile lor joacă un 
rol deosebit de important în stabilirea acestei iden- 
tităţi. Viaţa spirituală autentică rezidă însă tocmai 
în sfărîmarea completă a tuturor definiţiilor și în 
renunţarea la ele. Lepădarea de sine e porunca Min- 
tuitorului, definitorie pentru această faptă ascetică: 
a te lepăda de tine însuţi, de sinele înțelepciunii că- 
zute, de sinele supus legilor veacului, pentru a îi 
creat din nou, înaintea lui Dumnezeu, complet di- 
ferit de ceea ce erai în fața lumii. Aflarea liniștii 
interioare e o experienţă spirituală deosebit de înal- 
tă, imposibil de realizat fără ajutorul harului, dar 
şi fără hotărîre personală și fără liberul arbitru al 
fiecăruia în parte. Pentru că a afla liniștea interi- 
oară presupune a relativiza toate certitudinile pe 
care le aveam înainte, cu privire la propria per- 
soană. Apostolul Pavel exprimă în chip minunat 
această conştientizare: „Cînd eram copil, vorbeam 
ca un copil, simțeam ca un eopil, judecam ca un 
copil; dar cînd m-am făcut bărbat, am lepădat cele 
ale copilului“8. i 

Prima etapă a fost deci aceea în care am con- 
ştientizat, prin credinţă, relativitatea „sinelui ome- 
nesc, Lepădarea de sine e o poruncă reală a Mîn- 
tuitorului, cu aplicabilitate în această lume. Cea 
de a doua etapă va fi, apoi, aceea în care cel pornit 
pe cale primește harul. De abia după ce s-a năs- 
cut prin liniște, care e inseparabilă de „Cuvîntul 
divin, omul își depășește limbajul, gîndurile, raţio- 
namentele de copil. În fond, Cuvîntul absolut, Lo- 
gosul divin, pentru a putea îi primit, cere liniștea 

desăvîrșită a sufletului care Îl zămislește aici, tre- 
cînd prin toată ierarhia cerească. De abia acum, 
“după ce primește această nouă naştere, omul se 
poate dezbrăca de cele ce ţineau de copilărie şi de 
păcat: „Atunci voi cunoaște pe deplin, precum am 
fost cunoscut și eu“9 — spune Apostolul Pavel, dîn- 
du-ne mult de gîndit și prin aceste cuvinte. Mai 
întîi este, așadar, Cel Care cunoaște înaintea omului. 
„Precum am fost cunoscut şi eu“ exprimă, de fapt, 
caracterul perenităţii acestei cunoașteri. Prin aceas- 
tă cunoaștere a Celui Care cunoaște, se pogoară ul- 
terior asupra omului cunoașterea de sine. Mai îna- 
inte de aceasta stă, însă, necunoaşterea, adică li- 
niştea interioară. Astfel, Dumnezeu îl re-creează pe 
om în liniște, căci lucrarea lui Dumnezeu se pe- 
trece în linişte desăvîrșită, în liniştea ne-înţelege- 
rii creaturii faţă de Creator. Lucrul făcut nu-l poate 
nici cuprinde, nici înțelege pe Cel Care l-a creat. 
Dar devenind și primind necreatul, care e fără în- 
ceput și fără sfîrșit, fără tată sau mamă, fără gene- 
alogieiv — creatura descoperă tocmai în ne-cunoaş- 
tere o nouă cunoaștere care surpă toate vechile cu- 
noştințe și mai ales pe cele cu privire la sine. „Căci 
vedem acum ca prin oglindă, în ghicitură, iar atunci, 
față către față; acum cunosc în parte, dar atunci 
voi cunoaște pe deplin, precum am fost cunoscut şi 
eu“ — iată cuvintele care definesc esența acestei 
înalte experienţe spirituale. Astfel, tot ceea ce gîn- 
dește și spune omul, cîtă vreme e sub jugul păca- 
tului, deci pînă ce nu a fost încă „re-născut“ din 
Duhul Sfînt, nu ţine de adevărata sa ființă. De 
abia după ce vor începe să-i vină gînduri și cu- 
vinte drepte, își va putea lepăda vechea fire. Căci 
„cînd va veni ceea ce e desăvîrşit, atunci ceea ce 
este în parte se va desființa“!!! — explică Apostolul 

Pavel.: Viaţa, cînd apare, pune capăt morții. Căci 
ceea ce nu e decît provizoriu e lipsit; de existență 


„ontologică, Doar ce e veşnic e viu. 
+ Deci prima etapă a fost aceea a conștientizării, în 


privirea dumnezeiască şi cu ajutorul credinţei, a 
relativităţii persoanei care nu a fost încă „re-năs- 
cută“ în Duhul Sfînt. A doua etapă, a cufundării în 
liniște, presupune două mișcări; prima, ascetică, pre- 
supune renunțarea la patimi, artificial legate de 
trăsături de caracter, în realitate nespecifice fi- 
inței.. A doua va fi tocmai zămislirea în liniște a 
adevăratei fiinţe noi şi a lucrărilor sale. Moartea 
și învierea sufletului. Aceste două mișcări sînt con- 
jugate, deoarece apariţia unui har provoacă surpa- 
rea unei patimi. Spre exemplu, iubirea va alunga tot 
ce i se opune: ură, egoism, indiferenţă. Dar întot- 
deauna harul precede moartea patimii. | 
În continuare, a treia etapă e negrăită şi impo- 
sibil de explicat în termeni proprii: e starea de ui- 
mire în care cade sufletul a cărui minte — partea 
sa contemplativă — primeşte icoana lui Hristos, iar 
Acesta îi revelează adevăratul ipostas și o preschim- 
bă într-o mireasă-fecioară, într-o maică-fecioară 
ce-L va zămisli în sine pe Hristos. „Dacă vrea ci- 
neva să vină după Mine, să se lepede de sine, să-și 
ia crucea și să-Mi urmeze Mie“!2?. Cuvintele Mîntui- 
torului sînt destul de categorice, aici. Numai şi nu- 
mai puterea iubirii dă omului capacitatea de a se 
lepăda de sine, de tot ce credea înainte, de toate 
prejudecățile sufletești! cu care se identifica pe 
sine, pentru a deveni un om nou. 
În căsnicie, harul nu e dat întotdeauna direct; 
cel mai adesea, vine prin celălalt. E una dintre 
marile taine ale vieţii spirituale în doi. Vechile ati- 
tudini, imagini despre sine, vechile concepţii se 

cern trecînd prin ochii plini de iubire ai celuilalt, 
care dă la o parte orgoliul, vanitatea și toți cei- 
lalți paraziți ai sufletului. Privirea iubitoare a ce- 
luilalt pune înainte, apoi, perspectiva devenirii spi- 
rituale, a adevăratei „metanoia“, a transformării 
totale a ființei şi te ajută să te simţi din ce în ce 
mai străin de imaginea pe care ţi-o plăsmuiești des- 
pre tine şi să-ți descoperi, treptat, ultimul ipostas 
al adevăratei tale ființe; această privire plină de 
iubire a celuilalt e chiar privirea lui Dumnezeu și 
e o permanentă invitaţie la schimbare, la evoluţie. 

A-ţi lua crucea în fiecare zi — sînt cuvinte care 
arată că lepădarea de sine e războiul cel mai greu, 
cel mai obișnuit şi cel mai important al vieţii spiri- 
tuale. Crucea simbolizează, aici, încercările prin 
care învăţăm lepădarea de sine. În pilda tînăru- 
lui bogat!*, pe care Hristos îl îndeamnă, privindu-l 
cu drag, să-şi vîndă averea, să o dea săracilor și 
să-L. urmeze pe El, Mintuitorul combate tocmai 
acest atașament al sufletului de cele ale lumii, ata- 
şament care adeseori merge pină la identificare. 
„Du-te, vinde averea ta“ — nu vizează doar banii 
şi proprietățile materiale, ci și falsele bogății inte- 
rioare ale sufletului, care ajung să se amestece în 
substanța firească a acestuia!5. Vindecarea bogă- 
ţilor este, aici, chiar eliberarea de povara lor — iată 
imensa victorie a sufletului omenesc, a omului, asu- 
pra sa!6, Căci mult mai greu e să renunţi la aceste 
bunuri, adînc înrădăcinate în inimă, decît la pro- 
prietăţile materiale!7. E mult mai greu să te eli- 
berezi de bunurile interioare, decît de bogăţiile ex- 
terioare!8, În altă parte, Mîntuitorul spune că „cel 
ce își iubește sufletul îl va pierde; iar cel. ce își 
urăște sufletul în lumea aceasta îl va păstra pentru 

viața veșnică“!%. „Dacă grăuntele de grîu, cînd cade 
în pămînt, nu va muri, rămîne singur; iar dacă va 
muri, aduce multă roadă“. Omul, pentru a renaște 
în Duhul Sfînt, trebuie să moară sieși, trebuie să 
moară concepțiilor despre sine. Iar creştinul care 
se leapădă de vechile obiceiuri, se leapădă de 
sine pentru a împlini voia lui Dumnezeu, dobîn- 
dește biruința chiar și asupra sa. „Cel ce își iubeşte 
sufletul îl va pierde; iar cel ce își urăşte sufletul 
în lumea aceasta îl va păstra pentru viața veşnică“?! 
Chiar despre acest război nevăzut pe care. îl are 
de dus omul împotriva sa, Mîntuitorul spune: „Nu 
socotiți că am venit să aduc pace pe pămînt; n-am 
venit să aduc pace, ci sabie. Căci am venit să des- 
part pe fiu de tatăl său, pe fiică de mama sa pe 
noră de soacra sa. Şi dușmanii omului vor fi cas- 
nicii lui“. Şi aici, exemplul trebuie luat şi în- 
tr-un sens simbolic. Casa îl reprezintă pe om, cu 
dușmanii lui într-însa. Tatăl e ereditatea psihică 
legată de educaţie, de mediul social, de prejude- 
căţi, de reguli, de legi — care sînt ale lumii şi nu 
ale lui Hristos. Fiica e sufletul însuşi, care respinge 
această legătură de rudenie simbolizată de mamă 
Și educaţia, simbolizată prin soacră. Omul vechi in- 
tră în contradicţie cu omul nou, cu omul pe cale 
de a se naște, de a se înălța. Omul vechi e rob po- 
trivnicului, pe cînd omul nou e „sub jugul blînd al 
lui Hristos“. Aceasta e lupta care se duce în in- 
teriorul omului. 
Omul nou se naște în Duhul Sfînt. „Adevărat 
adevărat zic ţie: De nu se va naște cineva de su: 
Us 

nu va putea să vadă împărăţia lui Dumnezeu“25, 
Naşterea a doua se petrece chiar atunci cînd omul, 
și bătrîn fiind, intră a doua oară în pîntecele mai- 
cii sale și se naște. Cît de precise sînt aceste cu- 

vinte! Nu trebuie să uităm că Hristos vorbea în. ara- 
maică, iar în această limbă semitică, la fel ca în 
ebraică sau în siriacă, Duhul Sfînt este de genul 


feminin, nu masculin. Astfel, maica din pîntecele - 


căreia omul, îmbătrînit de păcat, trebuie să se nască 
a doua oară, pentru că prima oară s-a îndepărtat, 
o dată cu Adam și Eva,.de seminţia lui firească, e 
chiar Duhul Sfînt, Mîngiietorul, cel care zămis- 
leşte, sporește și hrănește. Omul trebuie așadar să 
revină la naşterea din Duhul Sfînt, iar pentru 
aceasta trebuie să moară nașterilor plăsmuite ale 
lumii. De altfel, mulţi dintre Părinţii Bisericii, ca 
bunăoară Isaac Sirul,. Diadoh al Foticeii, ș.a., vor- 
besc în repetate rînduri despre Sfîntul Duh la fe- 
minin, comparîndu-L cu o maică. „Ce este născut 
din trup, trup este; și ce este născut din Duh, duh 
este. Nu te mira că ţi-am zis: Trebuie să vă naș- 
teți de sus. Vîntul — Duhul? — suflă unde voiește 
şi tu auzi glasul lui, dar nu ştii de unde vine, nici 
încotro se duce. Astfel este cu oricine e născut din 
Duhul“25. Hristos arată aici despărțirea netă dintre 
trup și Duh. Naștere din trup, cu toți factorii ere- 
ditari, cu toate cunoștințele, referinţele, reperele 
şi continuităţile specifice, Naștere din Duh, „nu 
ştii de unde vine, nici încotro se duce“, dar tocmai 
în absența eredității, a referințelor, reperelor, ra- 
porturilor cu trecutul sau cu viitorul, cu societatea, 
familia, educaţia, adică tocmai liberă de tot ce hră- 
neşte omul vechi și prejudecățile sale. E vorba des- 
pre o ruptură de toate referinţele lumii. lată cum 
descoperim, și aici, sensul spiritual al relativității. 
Creștinul, ştiindu-se încă sub imperiul impresiilor 
omului vechi şi al iluziilor acestuia, relativizează tot 
ce resimte ca fiind în sine provizoriu şi sortit să 
dispară o dată. eu nașterea deplină în Duh. Crești- 

nul conștientizează că ceea ce simte despre sine e 
trecător, sortit dispariției pentru a lăsa loc pietrei 
albe a noii sale fiinţe spirituale, însemnată „cu nume 
nou, pe care nimeni nu-l știe decît primitorul“77. 
Nimeni nu poate ști numele înscris pe piatra albă, 
adică nimic din lume nu poate cuprinde, cu ele- 
mentele și concepţiile lumești, veşnica noutate a 
Duhului Sfînt în care omul nou e renăscut. Min- 
tea care se îndreaptă spre Dumnezeu, adică spre 
Tatăl ei, trebuie să-și înceteze orice gînd lumesc, să 
se elibereze de orice concept omenesc: atunci îl va 
primi pe Dumnezeu, fără chip, fără îormă, în ne- 
grăită slavă. Atunci cunoaște că n-a cunoscut nimic, 
căci obiectul cunoaşterii e incomprehensibil28. Dum- 
nezeu dăruiește această piatră albă, adică înnoită, 
celui care biruiește în războiul nevăzut? ; deci piatra 
are caracterul unui dar, al unei harisme venită de 
undeva, dar dintr-un „undeva“ în care primitorul 


“ de-abia acum e primit pe deplin, ieșind din lume, 


dar rămînînd totuși om. Aici se manifestă absolu- 
ta despărțire: numai cel care trăieşte această expe- 
rienţă cunoaște numele primit „de undeva“; ni- 
meni altul nu-l poate auzi, pentru că lumea 
are o înţelepciune care îi este proprie, adică 
decăzută, și căreia înțelepciunea lui Dumnezeu îi 
este inaccesibilă. Căsnicia proiectează omul înspre 
acest nume nou și, aici s-ar putea spune, în inti- 
mitatea lor cea mai profundă și în iubirea dumne- 
zeiască, cei doi îşi cunosc numele tainic unul al- 
tuia, uneori chiar unul înaintea celuilalt. 

Astfel, în căsnicie, războiul duhovnicesc e du- 
blu, de vreme ce fiecare încearcă să se lepede de 
sine pentru celălalt, pentru. a-l ajuta să se nască 
spiritual din propria-i realitate profundă, pentru 
a-și regăsi adevăratul ipostas. Curiuna, care în ri- 

tualul ortodox se aşază pe capul mirilor, e sim- 
bolul împărăţirii Duhului Sfînt, dar şi semnul mar- 
tiriului la care sînt chemaţi cei doi. Atunci cînd un 
bărbat şi o femeie sînt uniți prin Taina Sfîntă să- 
vîrșită de preot, în Biserica Ortodoxă ei au de tre- 
cut printr-un ritual care le amintește de această 
dublă naștere spirituală. E Slujba Cununiei. „Se 
cunună robul lui Dumnezeu (N) cu roaba lui Dum- 
nezeu (N), în numele Tatălui și al Fiului şi al Sfîn- 
tului Duh. Amin“ — spune preotul, în timp ce cu- 
nună mirele. „Se cunună roaba lui Dumnezeu (N) 
cu robul lui Dumnezeu (N), în numele Tatălui şi al 
Fiului şi al Sfîntului Duh. Amin“ — rostește în 
continuare, în timp ce cunună mireasa. Astfel, fie- 
care e cununat în numele celuilalt, arătîndu-se că 
fiecare e cununa martirică a celuilalt şi, pentru ca 
semnificația aceasta să fie clară, spre sfîrșitul sluj- 
bei, soţii, încă purtîind cununile, conduși de preot, 
înconjoară de trei ori Evanghelia, arătînd că, de aci 
înainte, Hristos va sta în centrul vieții amîndu- 
rora. În acest timp, la strană se cîntă: „Sfinţilor 
mucenici, care bine v-aţi nevoit şi v-aţi încununat, 
rugaţi-vă Domnului să se mîntuiască sufletele noas- 
tre“ — făcîndu-se din nou aluzie la cununile mar- 
tirice. Dar, între cununie și acest ritual, cei doi sorb 
din cupa vieţii împreună, mai întîi bărbatul şi apoi 
femeia. 

Cununa  martirică simbolizează, deci, atit 
povara imperfecțiunilor celuilalt, cît și descoperi- 
rea, înaintea lui, a propriilor imperfecţiuni. De 
aceea se rosteşte în Biserica Ortodoxă, atît de ade- 
vărat: „Se cunună robul lui Dumnezeu (N) cu roa- 
ba lui Dumnezeu (N)...“ și „Se cunună roaba lui 
Dumnezeu (N) cu robul lui Dumnezeu (N)...% — 
fiecare devenind cununa martiriului, deci a biruin-— 

ței celuilalt. Și numai purtînd această cunună, fie- 
care progresează. Fără cunună, nimeni nu poate 
intra în împărăţia cerurilor, cununa fiind aceea care 
ne introduce în viața dumnezeiască. Prin această 
Taină, fiecare îl sprijină pe celălalt să se nască din 
nou, în adevăratu-i ipostas spiritual. Căci o cunună 
mai întîi o primeşti, iar apoi o porți. La fel, fie- 
care mai întîi îl primește pe celălalt în suflet, iar 
apoi îl poartă în inimă. Cei doi devin, unul pen- 
tru altul, Hristos purtînd pe umeri oaia cea pier- 
dută, după ce a aflat-o. Fiecare e pentru celălalt 
crucea, pe care Hristos ne-a poruncit să o luăm, 
lepădîndu-ne de noi înșine. Și cu siguranță dacă 
fiecare își asumă căsnicia astfel, cei doi sînt, îm- 
preună, următori ai Mîntuitorului. Iar crucea, chiar 
dacă poartă spre mormîntul sufletului pierdut, duce 
spre lumina, bucuria și slava învierii. Din acest mo- 
ment, cununile devin semnul prezenţei invizibile 
a lui Hristos, prin Sfîntul Duh. Biserica ortodoxă 
cîntă această bucurie chiar în timpul slujbei: 
„Doamne Dumnezeul nostru, cu mărire şi cu cinste 
încununează-i pe dînșii“. Învierea sufletelor e prin- 
cipala învățătură a vieţii spirituale, în ortodoxie. 
Dar adeseori apare, aici, o deviere devenită deja 
clasică : nu mai vedem decît învierea, trecînd peste 
adevărul că a învia înseamnă „a te ridica din mor- 
mînt“ şi presupune, în prealabil, o asumare volun- 
tară a morții. 

Slujba Cununiei conţine și o semnificaţie impe- 
rială. A fi cununat înseamnă, pentru celălalt, a-i fi 
împărat, respectiv împărăteasă. Întotdeauna, impe- 
rialitatea e înconjurată cu o aură de sacralitate. E 
împodobită cu toate frumuseţile, așa cum o arată 
chiar şi veşmintele liturgice pe care le poartă suve- 
Tanii în ziua încoronării lor. Ei” bine, aşa îl vede 

şi Dumnezeu pe om: în imperialitatea și frumu- “mistică ce îi încununează, la un loc cu martiriul, 
sețea sa absolută. Dacă Dumnezeu nu ar privi omul  $. pecei doi miri. 
astfel, chiar şi atunci cînd acesta e căzut în tina ză 


i 


păcatului, nimeni dintre. noi nu s-ar mai putea ri- DI - 


dica, nimeni nu s-ar mai putea dezbrăca de hainele 
plăcerilor, ale grijilor lumești, pentru a se înveș- 
mînta în lumină și frumuseţe. Cununa arată, îna- 
intea lui Dumnezeu, frumuseţea profundă a fiecă- 
rui ipostas care își asumă imperialitatea spirituală. 
În acel moment, Hristos-Împăratul însuși oferă cre- 
dinciosului puterea de a stăpîni, întru Duhul Sfînt. 
În trăirea mistică, cel care se roagă se vede pe sine 
„altfel“, sub privirea lui Dumnezeu, și are conști- 
ința că Hristos îl vede cu adevărat într-o frumuse- 
țe de-a dreptul stupefiantă. Atunci, sufletul își spu- 
ne sieși şi îi spune lui Hristos: nu, nu se poate să 
fiu eu acela. Totuși, vede că fiinţa sa adevărată, 
că ipostasul său adevărat e îmbrăcat cu negrăită 
frumuseţe şi înzestrat cu putere împărătească. Dar 
această viziune e antinomică deoarece, descoperin- 
du-și frumuseţea, el descoperă și toată uriciunea 
care umbreşte lumina şi o întunecă. După învă- 
ţătura Bisericii Ortodoxe, descoperirea păcatelor și 
a greșelilor trecutului are loc o dată cu revelarea 
frumuseţii luminii necreate. Cununia e semnul du- 
hovnicesc al frumuseţii absolute a celuilalt, spre 
care va trebui să-și îndrepte întreaga viață. Dar 
pentru ca lucrul acesta să fie posibil, e nevoie ca 
fiecare dintre cei doi să-l vadă pe celălalt astiel 
încununat cu slavă: „Doamne Dumnezeul nostru, 
cu mărire şi, cu cinste încununează-i pe dînșii“ — 
şe cîntă în Biserică, în acest moment. 

“Slava şi frumuseţea luminii lui Dumnezeu şi 
cinstea de a te înveșmînta în ele sînt realitatea 

NOTE 


(1) Luc. 10, 35. Ă 

(0) Luc. 10, 34. Samarineanul unge cu ulei și cu vin rănile celui 
lovit de tîlhari. i 

(3) Luc. 10, 34. 

(4) Cuvinte rostite de preotul ortodox atunci cînd oferă Trupul 
şi Sîngele Domnului celor care se împărtășesc. 

(5) Rom. 8, 29—30. 

(6) Grigorie cel Mare, P.L., î. 76, 1234—1235. 

(7) Ibid. 

(8) £ Cor. 13, 11. 

(9) 1 Cor. 13, 12. 

(10) 1 Cor. 13, 12. 

(11) 1 Cor..13, 10. 

(12) Mat. 16, 24. | 

(13) Sf. Simeon Noul Teolog, Immele iubirii dumnezeiești. 

(14) Mat. 19, 16—26; Marc. 10, 17—31; Luc. 18, 18—30. 

(15) Sf. Paul din Nola, Epistole, 40, 11 ss, 

(16) Ibid, 

(17) Ibid. 

(18) Ibid. 

(19) Ioan 12, 25. 

(20) Ioan 12, 24. 

(21) Sf. Paul din Nola, Ibid., şi Mat. 10, 34, 

(22) Mat. 10, 34—36. 

(23) Ioan 3, 3. 

(24) Ioan 3, 4. 


_(25) Cuvânt care în limbile greacă şi aramaică are aceeaşi semni- 


ficaţie. 
(26) Ioan 3, 6—8. 
(27) Apoc. 2, 17. 
(28) 'Theolept Filadelful. 
(29) Apoc. 2, 17. 

CAPITOLUL 9 


ÎNCERCĂRILE ŞI ISPITELE CĂSNICIEI 


Întotdeauna, între dorința de purificare, de 
sfințenie, de evoluţie și starea prezentului relativ, 
în care omul se luptă cu sine însuși, se află o mare 
discrepanţă. Realitatea acestei antinomii e adese- 
ori refuzată și mai cu seamă atunci cînd e vorba 
despre altcineva decît noi înșine. În căsnicie, fie- 
care se confruntă cu imperfecțiunile și cu nepu- 
tințele celuilalt, care mereu apar și contrazic sim- 
țirea intuită la început, atunci cînd prin har am 
putut vedea adevăratul său ipostas, așa cum îl vede 
și Dumnezeu. Nenumărate sentimente de descura- 
Jare, deznădejdea, nerăbdarea, dar mai cu seamă 
9) senzaţie de imensă singurătate îi copleșesc ade- 
seori pe membrii cuplului. Fiecare dintre cei doi 
îl clădește pe celălalt și se clădește pe sine prin 
acela, iar dacă untdelemnul iubirii și al smereniei 
lipsesc, lucrul devine prilej de nenumărate con- 
flicte. Numai și numai iubirea și.smerenia, care se 
opun egoismului, urii, orgoliului, ne pot întări să 
ne asumăm reciproc slăbiciunile. Altfel, ca o roadă 
a egoismului, fiecare se simte veșnic neînțeles de 
celălalt. de ue, 

Dacă fiecare, din iubire, se leapădă de sinv, 
încercarea e depășită. Fără armele răbdării divine, 
cuplul e în mare pericol. Şi nu e vorba aici de altă 
răbdare decît de aceea a tatălui faţă de fiul risipi- 
tor, care pleacă, dar e așteptat mereu cu braţele 
deschise; nu e vorba decît de răbdarea pe care Dum- 
nezeu însuşi le-o dăruieşte mirilor, prin Taina Cu- 
nuniei. Aceeași răbdare, pe care Dumnezeu însuși o 
are cu fiecare dintre noi şi căreia fiecare trebuie să 
ne deschidem prin rugăciune, pentru a o primi și a 
o lucra unii cu alţii. 

Nu de puţine ori, omul căzut în iluzia timpului 
absolutizează clipa prezentă şi îi conferă o veșnicie 
pe care de fapt nu o are, închizîndu-se, astiel, în 
eveniment. Deci nu se închide numai în idolul pe 
care şi-l plăsmuiește despre sine, ci îi închide și pe 
ceilalți în chipuri cioplite și false, situate mereu 
sub semnul provizoratului. Judecarea aproapelui — 
căci așa se manifestă acest păcat — e tot una cu 
deznădăjduirea în posibilitatea schimbării, în posi- 
bilitatea celuilalt de a înainta spre sine. Chipul e 
cioplit ca pentru totdeauna. Însă cum viaţa e într-o 
veșnică înaintare, evident că trebuie să renunţăm la 
un asemenea prezent, alcătuit din chipuri imagi- 
nare. lar aceasta e una dintre problemele cu care 
cuplul se confruntă cel mai crunt. E chiar rădăcina 
tuturor încercărilor şi a tuturor ispitelor. Întotdea- 
una trebuie să nădăjduim în revenirea celuilalt, 
adică în nașterea sa din nou, treptat, întru adevă- 
rata și reala sa fiinţă şi în comuniunea profundă pe 
care o avem cu el prin Hristos. Fără această nă- 
dejde, nimic nu are sens. Să nu uităm că judeca- 
rea aproapelui e originea deznădejdii! Iar dacă e pri- 
mită înlăuntru, deznădejdea va rodi în sufletul deja 
aflat într-o stare de extremă sensibilitate, pricinuită 

de durerea sentimentului că e neînțeles de celălalt 
şi lăsat într-o singurătate extrem de chinuitoare; 
va provoca, în cele din urmă, o stare disponibilă în- 
făptuirii adulterului. Pentru că adulterul începe din 
momentul producerii unei sciziuni obiective de ce- 
lălalt, unde sciziune nu înseamnă neapărat că cei 
doi renunţă să mai trăiască împreună. Sînt multe 
cupluri care își întreţin iluzia unei vieţi comuni- 
tare, dar inimile lor stau de mult despărțite. 
Sciziunea există din momentul în care nu mai crezi 
în celălalt și îți pierzi nădejdea că veţi mai putea 
clădi şi înainta împreună. 

Fără a căuta cu bună știință adulterul, sufletul 
ajuns în această stare e mai aproape de păcat decît 
își poate imagina, pentru că deja se pune intim la 
dispoziţia altuia, care nu mai e soţul sau soţia din 
Taina Cununiei. Semnele pe care le simte cel ce 
trăieşte o asemenea sciziune sînt: impresia că celă- 
lalt nu-l mai înţelege, că are în faţă un zid, că ni- 
meni nu-l mai mîngiie și nu-l mai consolează în 
necazuri şi mai ales că e cu totul abandonat. Într-un 
asemenea moment, e suficient să dea peste cineva 
aflaţ într-o stare psihică asemănătoare, pentru a 
crede. că va putea găsi tot ce credea că-i lipseşte: 
îmbărbătare, ajutor, înţelegere, dialog, odihnă, o 
ureche care să asculte — la toate acestea adăugin- 
du-se și faptul că aici fiecare dă cu bucurie tot ce 
are mai bun din sine, liber de constrîngerile vieţii 
cotidiene în doi, apăsată de griji materiale, de res- 
ponsabilități casnice, adică tocmai în afara factorilor 
de care simte nevoia „să scâpe“, „să se elibereze“; 
treptat, tocmai pentru acest gen de „eliberare“ 
ajunge să caute, intenționat, acest fel de întîlniri. 
E o ispită deja clasică, foarte frecvent întâlnită. Ilu- 
zia acestor înţilniri rezidă în faptul că fiecare ,,joa- 

* că“ pentru sine şi numai pentru sine, fără a-și asu- 


ma vreun risc în privința noii persoane întilnite, 
pentru că nimic din ce e greu în viața de zi cu zi 


“ nu e asumat împreună. Pe de altă parte, adecvarea 


celor două suflete e foarte relativă. Ele nu caută, nu 
încearcă să evolueze împreună, ci doar s-au întîlnit 
într-un moment cînd puteau să-și ofere unul altuia 
aproape exact ceea ce căutau fiecare atunci, în acel 
moment. Adesea, traseele lor sînt foarte diferite, 
deci putem vorbi în asemenea cazuri cel mult de 
intersectări, de două drumuri care se încrucișează, 
dar au destinaţii diferite şi, deci, se îndreaptă spre 
cu totul alte direcţii. 

Desigur însă că acesta nu e decît un exemplu de 


„ispită posibilă. Există, în același timp, și multe is- 


pite trupești. Dar şi acestea provin ce] mai adesea 
dintr-o lipsă de comunicare, căci foarte rar se în- 


“ tâmplă ca omul să fie întors exclusiv spre dorința 


de juisare carnală. După cum am spus, ispitele tru- 
pești vin cel mai adesea dintr-o lipsă a comunică- 
rii cu celălalt într-un plan profund, fapt care se 


“traduce printr-o relaţie intimă încordată. Astfel, 


ispita trupească se va adăuga la complexul de tră- 
iri descris mai sus, pentru că bărbatul sau femeia 
îşi dorește să creadă că e posibil să cunoască feri- 


_cirea împlinirii și pe acest plan, împreună cu cineva 


din partea căruia aşteaptă înţelegere. În același 
timp însă, trebuie ţinut seama și de tulburarea pro- 
vocată de frumuseţea cuiva sau de un sentiment de 
putere, de protecţie pe care credem că îl emană 
o altă persoană, atunci cînd noi înșine sîntem în 
asemenea stări de îndoială şi de derută. Dar de is- 
pite trupești nu sînt scutite nici cuplurile care tră- 
iesc în armonie pe toate planurile. În aceste cazuri, 
sigur că ele nu apar ca semne ale unor probleme 

neconștientizate. Aici e vorba de firea umană care, 
căzută, e atacată și cu astfel de arme. Deci nu tre- 
buie să devină motiv de îngrijorare și, ceea ce e 
foarte important, într-un cuplu cum e acesta, o 
asemenea ispită nu trebuie ascunsă de privirile 
celuilalt! Cel mai bine e să fie imediat mărturisită 
și, astfel, să fie biruită din faşă. Desigur, celălalt 
trebuie să fie suficient de înţelegător, de tare și de 
încrezător în tine, pentru a o putea primi și pentru 
a-ți întinde mîna, să treceţi împreună peste ea. 
Apoi, ispita trebuie mărturisită și înaintea Părin- 
telui duhovnicesc. În general, aceste două remedii 
sînt suficiente. 

Ispitele trupești sînt degenerări ale naturii că- 
zute. Ele ţin de tendinţele noastre egocentrice și nu 
doar de plăcerea trupească în sine, deoarece obiec- 
tul lor nu există decît ca fantasmă sau ca manifes- 
tare a unui arhetip individual al „celuilalt“. E sa- 
tisfăcută nu atît dorința trupească, cît o nevoie 
profundă de putere și de posedare absolută a celui- 
lalt, dar un „celălalt“ care de fapt nu există ca fi- 
ință reală, cu suflet, cu sensibilitate, care suferă 
sau căruia, dacă ne unim trupește cu el, îi putem 
răvăși viaţa. Căci omul nici măcar nu bănuiește cît 
de strînsă e legătura dintre suflet și trup, cu atît 
mai puţin atunci cînd se reduce pe sine la stadiul 
animalic al simplei satisfacţii trupești. În realitate 
nu există împreunare trupească neimportantă. De 
aceea scrie Apostolul Pavel că „cel ce se alipeşte 
de desfrînată este un singur trup cu ea“l, adică în- 
tre ei se stabileşte o comuniune profundă, chiar 
dacă nu sînt conștienți de acest lucru. O comuniune 
care atinge sufletul și, în căsnicie, îl luminează, iar 
în adulter îl întunecă. Cel care cade în ispita tru- 
pească deturnează şi risipește în afara căminului 

cei doi dinari pe care Hristos i-a încredințat spre 
îngrijirea celuilalt, își lipseşte căsnicia de o comu- 
niune cu totul esenţială și murdărește ceea ce era 


i curat. Desacralizează actul intim al săvîrșirii întru 


sfinţenie a zămislirii nupțiale și îi pierde esența 
tainică, esență care nu trece decît prin fidelitate. 
E una dintre cele mai mari greșeli spirituale, pen- 
tru că în căsnicie, actul intim nu e nici pe departe 
numai trupesc. E binecuvîntat de însuși Dumnezeu. 
Binecuvîntarea lui Dumnezeu e duhovnicească și 
aduce cu ea tot harul divin. Fiecare trebuie să-și 
amintească, în ispită, că aceasta nu e decit o încer- 
care lăsată de Dumnezeu spre întărirea sufletului și, 
dacă nu e săvîrșită, nu e un păcat. Dar potrivnicul în- 
cearcă să constrîngă sufletul să se identifice cu is- 
pita, pentru a-l aduce la falsa încredințare că do- 
rința provine chiar din sine. Lupta duhovnicească 
constă, aici, tocmai în a nu ne face una cu ispita, 
conştienţi fiind în același timp că, din nebăgare 
de seamă, lipsiţi de rugăciune și deci de ajutorul lui 
Dumnezeu, uşor putem aluneca în ea. E o proble- 
mă de discernămînt spiritual. De aceea, în aseme- 
nea momente e deosebit de important să ne mărtu- 
zisim Părintelui duhovnicesc. 

Nu avem ambiția să tratăm aici toate încercă- 
rile și ispitele prin care trece un cuplu, ci vrem 
doar să arătăm, în principal, că începutul adulte- 
rului coincide cu începutul separării de celălalt, 
adică din momentul cînd nu mai nădăjduim în el 
şi în Dumnezeu, Care e chiar unitatea căsniciei. Dar 
adulterul poate îmbrăca diverse forme, cum ar fi 
şi aceea a unei munci idealiste, bună în aparenţă, 
dar în care omul îşi sacrifică familia, prietenii, avînd 
pe deasupra impresia că se sacrifică pe sine pentru 
ei. Munca devine astfel un idol — o a doua soție sau 

un al doilea soț — mai puternic, mai pretențios, 
mai devorant decît adevărata soţie, decît adevăratul 
soţ. Aici aduce munca desfășurată în afara privirii 
lui Dumnezeu, nesupusă lui Hristos, numai și nu- 
mai ca instrument de cîștigare a existenţei, dacă 
nu e pusă în slujba adevăratei existenţe. „Nimeni 
nu poate sluji la doi stăpîni — învață Mîntuitorul. 
„Mamona“ e idolul banului, al puterii și e foarte 
interesant de observat că aceia care i se supun de- 
vin veritabili asceţi! Dorm foarte puțin, nu se gîn- 
desc decît la munca lor, își fac programul în func- 
ţie de munca lor, renunţă chiar la vacanțe ... Dum- 
nezeu binecuvîntează munca, dacă e făcută în lu- 
mina privirilor Sale şi dacă, prin ea, creștinul își 
mărturiseşte credința printr-o purtare dreaptă. 
Hristos nu-l îndeamnă pe Zaheu, vameșul care 
strîngea impozite pentru stăpînirea romană, să-și 
părăsească slujba. Dar, din momentul în care Mîn- 
tuitorul îi trece pragul casei, Zaheu nu-și va mai 
face datoria în duhul lumii, ci în Duhul Adevă- 
rului. 

Doar omul are tendinţa de a separa planurile, 
excluzîndu-L pe Dumnezeu din viața sa profesio- 
nală. Hristos, dimpotrivă, dorește să intre și să lu- 
mineze toate faptele, toate activităţile noastre, pen- 
tru că numai umplîndu-ne în întregime existenţa 
cu EI, deci inclusiv munca, ne putem îndrepta. 


NOTE 


(1) 1 Cor. 6, 16. 

CAPITOLUL 10 


PRINCIPII SPIRITUALE 
PENTRU VIAȚA SEXUALĂ ÎN CĂSNICIE 


Nu e lipsit de dificultate să abordăm în mod di- 
„rect şi pozitiv un subiect cum e acela al relaţiilor 
„intime din cadrul vieţii conjugale, fără a-l șterge 
- mai întîi de praful prejudecăţilor și tabuurilor care 

% îl opacizează. Conform Tradiţiei Bisericii Ortodoxe, 

+ unirea trupească dintre bărbat și femeie reprezintă 

"unul dintre semnele vizibile ale stării comuniunii 
„ sufletești. În cadrul căsniciei, dorinţa trupească își 
- pierde pseudo-autonomia instinctiv legată de căde- 

re, sublimîndu-se prin fidelitatea față de cel iubit. 
Marea deosebire dintre cuplul căsătorit și cei 
care trăiesc o viață aparent liberă este aceea că, între 
cei căsătoriţi, sufletul este cel care comandă dorința 
„trupească. „Vreau să mă unesc cu acela (aceea) pe 
care îl (0) iubesc“. În al doilea caz, dorința e cea 
care comandă sufletului. „Îmi piace acest bărbat 
sau această femeie. Mi-l (0) doresc“. Aici nu e vor- 

- ba de nici o comuniune spirituală profundă, în care 

„ființa să se implice pe de-a întregul. Termenul mo- 
dern de „aventură“ definește cum nu se poate mai 
bine o asemenea relaţie, precum și caracterul ei 
"pasager, întîmplător. 

Deci, pentru a aborda cu bună chibzuinţă pro- 
plema relaţiilor sexuale din cadrul mariajului, e 
deosebit de important să ne așezăm în contextul 
gîndirii patristice, pentru a înlătura o primă ambi- 
guitate: să fie oare lăsată împreunarea intimă din 
căsnicie, în primul rînd, dacă nu chiar exelusiv, în 
vederea procreării? Dacă răspunsul se vădește a fi 
pozitiv, atunci întreaga viaţă intimă a cuplului, în 
cel mai fericit caz, ia forma unui pogorămint, a 
unei dispense, iar în cel mai rău caz, intră direct 
sub imperiul păcatului. Asttel, viața intimă a cu- 
plului se transformă într-o „mecanică“ procreativă, 
în care spontaneitatea e interzisă, iar orice act de 
tandreţe rămîne ilicit! ) 

În Biserica Ortodoxă, împreunarea trupească 
dintre bărbat şi femeie e, cu totul, parte integrantă 
a 'Tainei Căsătoriei: „Dă-le lor [...] bună înţele- 
gere sufletească și trupească“ — se roagă lui Dum- 
nezeu, în fond și la urma urmei, InsușI „preotul, 
chiar în timpul săvîrșirii Sfintei Taine. Unirea tru- 
pească o pecetluieşte pe cea sufletească pentru care, 
cel mai adesea, e ca o oglindă vorbitoare. Același 
lucru îl lasă Apostolul să se înțeleagă şi atunci cînd 
scrie: „cinstită să fie nunta întru toate și patul de 
spurcat. Iar pe desirînaţi îi va judeca Dumnezeu" . 
Cuvintele Apostolului subliniază sfințenia absolută 
a căsătoriei, în care afirmă că patul — în termeni 
simbolici fiind chiar unirea trupească — e nespur- 

cat, fără pată și cast, în sine. După învățătura Bi- 
sericii Ortodoxe, unirea trupească dintre bărbat și 
femeie face parte în mod firesc din Taina Sfintă. 
Nici pe departe nu este, așa cum unii in mod ipo- 
crit au putut să gîndească, partea rușinoasă a câsa- 
toriei! Şi trebuie să o afirmăm cu tărie: nici vorbă 
să fie restrînsă exclusiv la „reproducere“! Această 


90 


concepție, conform căreia bărbatul și femeia n-ar 
fi, atunci cînd se cunosc trupește, decît niște „re- 
producători“, e o imensă erezie! O erezie, pentru 
că nesocotește comuniunea dintre suflet și trup, 
care stă deasupra acestui mister. Actul iubirii con- 
jugale e icoana unei taine incomensurabile. De aceea 
spune Apostolul că nunta e cinstită, iar patul ne- 
spurcat. lar Părinţii Bisericii, la rîndul lor, arată 
în atitea locuri că nu doar pentru perpetuarea spe- 
ciei umane a fost introdusă căsătoria; ci tocmai 
pentru ca bărbatul și femeia să-și conducă dorința 
trupească unul spre celălalt?. Apostolul Pavel atestă 
el însuși acest lucru, spunînd că „din cauza des- 
friînării, fiecare să-și aibă femeia sa și fiecare fe- 
-meie să-și aibă bărbatul său“3. Părinţii arată că, 
recomandând credincioşilor căsătoria, Apostolul Pa- 
vel nu o face îndemnîndu-i în acelaşi timp să aibă 
şi mulți copii, ci să ducă o viaţă conjugală castăt. 
Ceea ce Apostolul — și, pe urmele lui, Părinţii — 
numește desfrînare sau fornicaţie în alte locuri, e 
actul trupesc dezordonat, săvîrșit în afara căsniciei. 
Sfinţenia căsătoriei e fundamental opusă fornicaţiei. 
Căsnicia nu e o şcoală a nerușinării, ci e chiar că- 
minul adevăratei feciorii”, Aceasta e semnificația 
cuvintelor Apostolului Pavel, care spune că „din 
cauza desirînării, fiecare să-şi aibă femeia sa și 
fiecare femeie să-și aibă bărbatul său“5. 

Învățătura Părinților arată că, după cădere, cele 
două motive pentru care a fost instituită căsătoria 
sînt curăția moravurilor și perpetuarea speciei”. Dar 
în primul rînd e vorba de curăție, de vreme ce oa- 
menii populaseră deja pămîntul din plins. Astfel, 
fără false pudori, Părinţii Bisericii comentează un 
alt cuvînt de-al Apostolului: „Femeia nu este stă- 
pînă pe trupul său, ci bărbatul; asemenea nici băr- 

| batul nu este stăpîn pe trupul său, ci femeia“. Prin 


acest cuvînt, Apostolul îi sfătuiește pe cei căsătoriți 
să nu-și refuze unul altuia, nici părbatul femeii, nici 
femeia bărbatului, bucurii şi plăceri care, departe 
de a viza reproducerea, nu au alt scop decît satis- 
facerea dorinţei de celălalti0, o dorință firească ŞI 
legitimă. Iar legătura care o satisface e chiar dovada 
fidelității dintre cei doi!t. Cît de departe sîntem, cu 
gîndirea Părinților, de limbajul ipocrit ! a. Iată că 
Părinţii Bisericii vorbesc despre legitimitatea plă- 
cerii în actul de iubire, în care cei doi caută „să-și 
satisfacă dorinţa de celălalt“. 

În fond, egoismul se poate strecura, sub masca 
puritanismului, și în misterul vieţii intime. Şi cel 
mai adesea în detrimentul femeii. Termenul empi- 
pie de „pat nupţial“ sau de „pat al nunţii „ care 
denumeşte în tradiţia ortodoxă plenitudinea sfin- 
ţeniei actului de iubire şi despre care peste tot se 
spune clar că e nespurcat, acoperă, deci, ceea ce ține 
de erotismul conjugal. Egoismul apare atunci cînd 
cauţi să-ți satisfaci doar propriile dorinţe, trecînd 
cu vederea dorinţele celuilalt. Bărbatul, de exem- 
plu, își poate satisface dorinţele fără a mai căuta 
să-și facă femeia fericită. Și e un exemplu, din ne- 
norocire, foarte des întîlnit. lar în scrierile Părinţi- 
lor putem găsi incontestabile chemări la alungarea 
unui asemenea egoism din raporturile intime. „Fe- 
meia nu este stăpînă pe trupul său, ci bărbatul; ase- 
menea nici bărbatul nu este stăpîn pe trupul său, ci 
femeia“ — limbajul e lipsit de orice ambiguități, 

implu și foarte clar. | 

die Cai de iubire trebuie trăit și pentru celălalt. 
Recunoașterea celuilalt, căutarea plăcerii lui și nu 
a unei satisfacţii egocentrice duce la împlinirea şi 
înflorirea amîndurora. Dar, vedem bine, aici nu mai 

Ș parțială, în ceea ce-l privește. 


A Chiar dacă nu ţine de subiectul acestei cărţi, e 
E. firesc ca, discutînd despre asemenea lucruri, să ne 
&. punem şi problema contracepției. Părerea noastră 
în acest sens corespunde întru totul cu cele scrise 


șî de Paul Evdokimov în Taina iubirii, pe care o 
"% şi recomandăm celor interesați, spre lectură. 
+ Iată aici doar un fragment: „trebuie spus că Bise- 


g: 


; rica Ortodoxă are o poziţie destul de pudică în pri- 
"-.vinţa vieţii intime a cuplului, dar, în același timp, 
-* plină de încredere în sentimentul de responsabili- 
tate al soţilor. Iată ce scrie într-un articol Despre 
» păcat în teologia ortodoxă, pr. V. Palașkovsky, cu 
+ privire la mijloacele anticoncepţionale: «În practica 
;” obișnuită a Bisericii ruse, preoţii, din discreţie, evi- 
* tă'să pună întrebări în acest sens... Întreg dome- 
“ niul relaţiilor dintre soţ şi soţie e prea intim, după 
“ părerea duhovnicilor, pentru a fi transformat în 
cîmp de investigaţii... Astfel că, la ora actuală 
cel puţin, problema anticoncepţionalelor nici nu se 
pune, domeniul nefăcînd parte din obiectul între- 
bărilor duhovnicului, care nu-și dorește să intre în 
intimitatea unde se realizează comuniunea dintre 
cei doi în trup și unde prezenţa unui al treilea ca 
martor, chiar îmbrăcat în veșminte sacerdotale, și 
chiar numai pentru a pune întrebări, e superfluă». 
„ Opinia citată exprimă foarte clar și concret atitu- 
". dinea ortodoxiei. Fapt esenţial, aici, este că Episco- 


„ patul ia foarte în serios și înțelege foarte adînc no- 
- țiunea de Preoție împărătească a credincioșilor şi 
„„ Încununarea soţilor, care îi sfințește întru o Preo- 


” ție conjugală. Omul e cu adevărat sfinţit împărat, 

preot și profet. E o demnitate care nu poate rămîne 
un simplu joc sau doar un titlu de teologie abstrac- 
tă. E vorba de o chemare, de o vocaţie foarte pre- 
cisă care face apel la deplina maturitate a fiecă- 
ruia, pentru ca astfel să-și găsească propriile solu- 
ţii şi să-și ia propriile decizii ca urmare â liberei 
opţiuni a fiinţei adulte. Persoana își trăiește pe de-a 
întregul destinul veșnic între propria sa conștiință 
şi privirea lui Dumnezeu. Nici un terț nu poate in- 
terveni. Iubirea conjugală nu e mijloc, ci e un scop 
suprem, e izvor de sfinţenie. Aici orice relație de 
maestru şi învățăcel e exclusă. «Această taină mare 
este» — cuvîntul Sfîntului Pavel ridică la un stadiu 
major, adult, atît pe cei doi soţi, cît și iubirea din- 
tre ei“. (Paul Evdokimov, Sacrement de L'amour, 
DDB). Dacă fiecare dintre soţi are această atenție, 
în toate privinţele, asupra celuilalt, o va avea cu 
siguranţă și în relaţiile intime. Iar dacă sint egoiști 
în viaţa de zi cu zi, cum se vor putea dărui pe sine 
în actul iubirii? EI 
Viaţa intimă este oglinda exactă a vieții reale a 
cuplului . Raporturile intime durabile și fericite sînt 
atît pecetea, cît şi semnul unei comuniuni profun- 
de a sufletelor. Şi e cu totul legitim ca fiecare să-și 
dorească, în această dorinţă de a fi împreunat cu 
celălalt, să-l facă fericit. cunoscîndu-i trupul. „Fe- 
meia nu este stăpînă pe trupul său, ci bărbatul; ase- 
menea nici bărbatul nu este stăpîn pe trupul său, 
ci femeia“. Apostolul vorbește simplu și clar. Iar 
aici nu putem să nu amintim că această „dăruire 
de sine“ în relaţiile intime e strîns legată de în- 
suşi harul căsniciei şi de chiar spiritualitatea cu- 
plului. Aici e vorba de spontaneitatea unei „rela- 
ţii trăite în iubirea harismatică a comuniunii cas- 
niciei și nu de vreo analiză teoretică a raporturilor 

intime din cadrul cuplului. Părinţii Bisericii ne 
amintesc în multe locuri despre cum ar trebui să 
fie, dar își așază sfaturile în contextul vieţii glo- 
bale a familiei, centrată nu pe sine însăși, ci pe 
Hristos. Pe de altă parte, nici nu se pune problema 
aici ca Biserica Ortodoxă să se amestece în 
viața intimă a celor doi. Biserica doar amintește, 
arată ceea ce Tradiţia a învăţat dintotdeauna. În 
cele din urmă, cuplului îi revine să-și rezolve pro- 
blemele înaintea lui Dumnezeu. Deci atunci cînd 
Apostolul spune că femeia nu este stăpînă pe tru- 
pul său, ci bărbatul, și nici bărbatul nu este stăpîn 
pe trupul său, ci femeia — la care adaugă că nu e 
bine să se lipsească unul de altul sub pretextul pie- 
tăţii, fără bună învoială din partea amîndurora — 
el dezvăluie pericolul angelizării cuplului. În fond, 
tradiția ortodoxă spune că, dacă doar unul dintre 
cei doi nu mai voiește să se împreune cu celălalt, 
nu are dreptul să o facă fără consimțămîntul aces- 
tuia. Dacă totuși o face, riscă să sfărîme comuniu- 
nea, unitatea căsniciei, și să-l arunce nu doar pe 
cel care nu consimte, ci şi pe sine însuși, ca „soţ 
angelic“, în egală măsură, în adulter. Nu de puţine 
ori realitatea arată că acela care vrea să se abţină 
de unul singur de la împreunarea trupească, în 
scurt timp, e atras într-o „iubire“ fals spirituală, 
spre altcineva. O asemenea „înălțare“ a trăirii, în- 
soțită uneori chiar de exaltări mistice, este deja 
adulter. Și e tocmai pericolul față de care Apos- 
tolul ne pune în gardă. De altfel, şi canoanele Bi- 
sericii Ortodoxe merg în acest sens, stipulînd că 
„dacă vreun episcop sau prezbiter sau diacon sau 
oricine din cinul preoţesc, se ţine departe (s-ar ab- 
ține) de nuntă și de cărnuri și de vin, nu pentru 
înfrînare, ci din scîrbă, trecînd cu vederea (uitînd) 

că toate sînt foarte bune și că bărbat şi femeie l-a 
făcut Dumnezeu pe om, ci hulind ar cleveti făp- 
tura, ori să se îndrepte, ori să se caterisească şi să 
se îndepărteze din Biserică (să se afurisească). Ase- 
menea şi laicul“t?. Iată ce stipulează un alt canon: 
„Episcopul sau prezbiterul sau diaconul să nu alun- 
ge soția pe motiv (pretext) de evlavie. lar dacă ar 
alunga-o, să se afurisească; și stăruind (rămînînd 
neînduplecat), să se caterisească“ 1, 

Biserica primară se arăta foarte neîncrezătoare 
față de angelismul precoce din căsnicie. La primul 
Sinod ecumenic din Niceea, un călugăr, mărturisitor 
al dreptei credinţe, s-a opus din răsputeri gîndului 
unora dintre Părinţi de a impune celibatul preoţesc 
şi ca de aci înainte episcopii, preoţii și diaconii căsă- 
toriţi să se abțină de la legături trupești cu soțiile 
lor. Pafnutie şi-a ridicat glasul în mijlocul adunării 
şi a spus: „Nu puteţi impune un asemenea jug into- 
lerabil cinului preoţesc! Cinstită fie nunta întru 
toate şi patul nespureat! Prea multa voastră aspri- 
me va aduce mai mult rău Bisericii, decît bine; căci 
nu toți se vor putea ţine de aceste legi, care cer o 
înfrînare absolută, şi mulţi vor ajunge să-și pîn- 
gărească fecioria lor și a femeilor lor. Prin Taina 
Cununiei, legăturile trupești dintre bărbat şi fe- 
meie rămîn feciorelnice. Ajunge deci dacă doar cei 
care sînt înălţaţi în cinul preoţesc fără a se îi că- 
sătorit, să nu se mai căsătorească după hirotonie; 
dar nici un preot nu trebuie despărțit de femeia 
„cu care s-a căsătorit legitim, pe cînd era încă Ei căi ză 
Părinţii au aprobat în unanimitate cuvintele pline 
de înţelepciune ale lui Pafnutie. Întotdeauna, Pă- 
rinţii Bisericii s-au arătat foarte neîncrezători faţă 
de orice exces. Pe de altă parte, aceste canoane arată 
clar că cele pe care Dumnezeu le-a creat sînt bune 

A și că a te ţine departe de ele din scîrbă sau chiar 
Ă din evlavie e complet fals din punct de vedere spi- 
î ritual. 


Învățătura Părinților arată foarte clar: căuta- 


; rea plăcerii prin împreunare trupească este legiti- 


mă în sine şi nu e un păcat. În același timp însă, 
cum Apostolul scrie că: „femeia nu este stăpînă pe 
trupul său, ci bărbatul; asemenea nici bărbatul 
nu este stăpîn pe trupul său, ci femeia“ — ni se 
arată două lucruri: mai întîi că soţii nu se pot re- 
fuza unul pe altul, atunci cînd unul dintre ei își 
exprimă dorința de celălalt. Dar în al doilea rînd 
— fapt ce vine ca o echilibrare a celui de mai îna- 
inte — că fiecare trebuie să fie foarte atent cu ce- 
lălalt şi că, de fapt, dacă despre refuz nu poate fi 
vorba la modul absolut, soţii neaparținîndu-și si- 
eşi, ci unul altuia, au totuşi obligaţia de a căuta şi 
stabili împreună momentul respectiv, în așa fel 
încît să corespundă disponibilităţii interioare a fie- 
căruia. Aici e unul dintre punctele esenţiale ale 
sărbătorii celei mai intime din viața cuplului, pe 
care cei doi o pot umple, dar și goli de frumuseţe 
şi de har dumnezeiesc. Pentru că foarte ușor se 
poate cădea într-o adevărată tiranie sexuală, ab- 
solut intolerabilă. Sfatul Apostolului nu e exprimat 
în afara celor ce ţin de Taina căsătoriei. Or, tira- 
nia sexuală, prin care unul dintre cei doi își im- 
pune voia sa celuilalt, fără consimțămîntul adînc 
al acestuia, e cu totul în afara Tainei. 

Tirania sexuală apare deci din momentul în 
care unul dintre cei doi își satisface propriile do- 
rinţe și, uitînd de existenţa celuilalt, nu mai caută 
şi împlinirea dorințelor acestuia. Căsnicia, în mo- 
dul ei de exprimare erotic, este feciorelnică atita 
timp cît se manifestă în iubirea harică a dăruirii 

de sine și a setei de celălalt. Dar tot în sînul căsni- 
ciei pot răbufni, sub aparenţa acelorași acte, por- 
niri pornografice, ipocrite, venale. Actul trupesc, 
dacă e trăit ca o distracţe și nu ca expresie intimă 
şi erotică a iubirii profunde, cade în păcatul porno- 
grafiei. De altfel, o asemenea „unire“ chiar îi des- 
parte pe cei doi, care vor căuta curînd prin alte 
părţi, aiurea, alte și alte „distracţii“ sau tocmai iu- 
birea dispărută dintre ei. Ipocrizia apare atunci cînd 
unul dintre cei doi se refuză sistematic celuilalt și, 
chiar fără vreun act trupesc, ajunge să trăiască de 
unul singur tot soiul de fantasme erotice. Nu e 
vorba decît de o falsă curăţie în acest caz, foarte 
periculoasă, pentru că în cele din urmă nu ro- 
dește în afara păcatului. Desigur, fantasmele de care 
am amintit nu sînt neapărat evident sexuale, car- 
nale, ci se pot manifesta şi sub forma unei atrac- 
ţii fals spirituale resimțită pentru altcineva. E o 
formă de angelism care ascunde patimi deosebit 
de periculoase. 

Problema e foarte complexă pentru că, de cele 
mai multe ori, doar unul dintre cei doi soți — și cel 
mai frecvent e cazul bărbatului, dar nu în mod ex- 
clusiv — îl dorește mai des, și legitim, pe celălalt. 
Dar aici lucrurile trebuie să fie clar înţelese: nu în- 
seamnă că acela care trăiește dorințe mai puţin in- 
tense sau mai rare ar fi mai curat, mai pur decît 
celălalt! În aceste cazuri, aproape întotdeauna e 
vorba exclusiv de chestiuni ce ţin de firesc, de or- 
dinea naturii. Dar se poate întîmpla și ca unul din- 
tre cei doi să fi trecut deja pe o treaptă mult mai 
înaltă spiritual decît celălalt — cazul e însă deo- 
sebit de rar. Numai că acest caz, chiar dacă e ex- 
cepţional, ridică în fapt cele mai puţine probleme, 
pentru că soţul care deja „nu mai trăiește în lume“ 

are pentru celălalt adevărata iubire și va fi întut- 
deauna inspirat de Duhul Sfînt, pentru a se uni 
cu soţul sau cu soţia în mod real, fără false reţi- 
neri, suspine sau judecăți. Nu trebuie să uităm că 
demonii trăiesc în abstinenţă, fără a cunoaște is- 
pitele cărnii, şi că o falsă feciorie, însoţită de jude- 
căţi la adresa „mediocrităţii spirituale“ a celuilalt, 
sînt cel mai adesea alibiul unei iubiri care se stinge. 
În realitate, de cele mai multe ori e vorba, în ast- 
fel de cazuri, de o simplă diferență — naturală — 
de ritm, în privința dorinţei de celălalt. Astfel că 
acela care își dorește mai mult trebuie să-și amin- 
tească și să ţină seama că împreunarea aceasta e săr- 
bătorirea unei comuniuni adînci cu celălalt şi nici pe 
departe simpla satisfacere a unui instinct. Întot- 
deauna, deasupra acestei împreunări, se află harul 
divin. Sigur că nimic nu-l împiedică să-și exprime 
dorinţa, dar ca o chemare, ca o invitaţie, niciodată 
ca pe un ordin sau ca pe o obligaţie impusă celui- 
lalt. Iar acesta din urmă, să caute să afle, prin 
rugăciune şi nu altfel, care ar putea fi voia lui 
Dumnezeu. Cel mai bine e atunci cînd cei doi se 
roagă împreună. Știu că pe unii îi șochează lim- 
bajul și felul în care pun problema. Dar de ce ar 
fi absentă voia lui Dumnezeu dintr-un act care, 
în realitate, pentru marea majoritate a oamenilor, 
e deosebit de important şi ale cărui consecinţe și 
traumatisme, dacă e trăit rău, sînt atît de grave?! 
Căutarea voii lui Dumnezeu în unirea intimă e im- 
portantă, dar trebuie să nuanțăm puţin: voia lui 
Dumnezeu nu hotărăște singură, decît în cazuri cu 
totul excepţionale, cum ar fi cel al lui Ioachim și 
al Aneil5, momentul precis al actului trupesc, ci se 
exprimă în manifestarea lui. Ceea ce înseamnă că 
Dumnezeu binecuvîntează orice „unire“, cîtă vreme 

e săvîrşită în iubire adevărată, cu bună înţelegere 
şi întru dăruire de sine reciprocă. Să nu uităm că 
Biserica ortodoxă nu cere înaintea euharistiei doar 
un post alimentar, ci și unul sexual. Dar aici pos- 
tul nu implică disprețul față de cele de la care 
opreşte, ci oferă posibilitatea pășirii spre o treaptă 
superioară. 

Deci dacă unul dintre cei doi membri ai cuplu- 
lui îi impune celuilalt propria voinţă, fie de îm- 
preunare, fie de feciorie, se îndepărtează evident 
de la voia lui Dumnezeu şi din Taina Cununiei. În 
profunzimea ei, împreunarea intimă e o şcoală a 
renunţării la voia proprie, în folosul iubirii de ce- 
lălalt. Din nefericire, şi mai ales în cazul bărbaţi- 
lor, acest act e cel mai adesea întunecat, pentru că 
se exprimă printr-o dorinţă „incontrolabilă“, sub 
forma credinţei într-un soi de drept medieval de 
posesiune absolută, rezultat de pe urma trecerii 
printr-un ritual, căsătoria, prin care femeia a fost 
cumpărată de la părinţii ei, asemenea unui obiect. 
Ce cumplită desfigurare a iubirii și a dăruirii de 
sine! Ce sfişiere a misterului! Comportîndu-se ast- 
fel, bărbatul poate ajunge să-și violeze literalmente 
soţia. Iar asemenea fapte sînt păcate foarte grave și 
pot răni căsnicia atît de adînc, pînă la distrugere. 
Or, în mod normal, cel care doreşte mai mult tre- 
buie să-și ofere dorinţa sa celuilalt, nu să i-o im- 
pună. lar dăruirea se poate exprima și prin re- 
nunţare. La fel și invers, după o rugăciune îm- 
preună, celălalt se poate dărui cu puterea iubirii 
care lucrează în el, chiar şi fără dorinţă, într-un 
elan de iubire, în elanul plin de tandreţe al dărui- 
rii de sine. Pentru că actul împreunării intime poate 
aduce, e incontestabil, multă mîngiiere celui care 
trece printr-un necaz sau printr-o încercare: acesta 

poate regăsi în chipul celuilalt, care i se revelează 
în sînul unirii, pacea şi liniștea pierdute. În gene- 
ral, rugăciunea poate chiar să însoţească şi să ur- 
meze, nu doar să preceadă, unirea intimă. Căci, 
prin această relație atît de tainică, dacă în cuplu 
sînt probleme, iar dăruirea reciprocă e inspirată 
|. şi dorinţa regăsită, bărbatul și femeia se întîlnesc 
i şi se contopesc în chiar sînul comuniunii harisma- 
; tice a Cununiei. Feciorelnic, ei își unesc trupurile 
în chiar aceeași mișcare de comuniune care le 
unește sufletele. Astfel, prin această unitate ascun- 
să, sufletul lor îl slăvește pe Dumnezeu, iar rugă- 
ciunea împreună devine mult mai profundă. În mo- 
mente de mare dificultate din viaţa unuia dintre 
cei doi, nimeni nu poate contesta faptul că Dumne- 
zeu revarsă mult har prin această unire feciorel- 
nică din Taina Căsniciei. Și i-aş ruga pe toți cei 
care se simt șocați de cele spuse, să reflecteze asu- 
pra cuvintelor Apostolului Pavel care îndeamnă, așa 
cum am văzut mai sus, ca „cinstită să fie nunta 
întru toate și patul nespurcat“. Dacă unirea din- 
tre bărbat și femeie e cinstită și nespurcată, aceasta 
nu e de la ei, ci de la Dumnezeu, Care singur e 
„izvorul cinstei și nespurcăciunii. Astfel, unirea in- 
. timă e înfăptuită întru sfinţenie şi har, primind 
chiar curăţia dumnezeiască şi preţiosul nume de 
dar ceresc. De aceea, nici darul mîngiierii duhovni- 
cești nu lipsește din ea şi, la fel cum Dumnezeu trece 
. adesea, în viața împreună, prin celălalt, pentru a-i 
Ş. lumina, îndrepta și face să înainteze pe cei doi, bi- 
neînțeles că tot așa, în anumite cazuri, Domnul îşi 
dăruiește mîngiierea prin curăţia unirii trupești, 
|. căci tocmai această unire El o înzestrează cu tot 
- ce e mai de preţ, pentru ca ea însăşi să devină de 
cinste, şi cu tot ce e mai curat, pentru ca ea în- 

săși să devină curată: o înzestrează, adică, din plin, 
cu har, care e pace, bucurie, iubire și mîngiiere. 
Taina Sfîntă a cununiei, adică harul care lucrează 
prin ea e prezent și în patul nupțial: de aceea e 
patul feciorelnic, curat, nespurcat şi de cinste. 

O altă problemă care priveşte viaţa intimă a cu- 
plului și despre care trebuie vorbit în termeni 
clari e înţelegerea fizică. Dar și această expresie, 
chiar dacă e destul de modernă, e cum nu se poate 
mai ambiguă, pentru că relaţiile dintre bărbat și 
femeie nu sînt animalice. Nici la fel de actuala 
sintagmă de „înţelegere sexuală“ nu e deloc sa- 
tisfăcătoare, pentru că nu ţine seama de nimic din 
ce vine spre această înțelegere dinspre partea su- 
fletului. Şi tocmai aportul sufletului, despre care 
se vorbeşte astăzi atît de puţin, e cu adevărat fun- 
damental. Se poate întîmpla ca un bărbat și o fe- 
meie să se cunoască trupește din spirit de aven- 
tură, deci nu în cadrul unei relaţii durabile, și să 
reușească o juisare fizică împreună. La fel, se poate 
întîmpla și ca un bărbat și o femeie să se iubească, 
să se cunoască și chiar de la începutul relaţiei lor 
intime să se bucure de înțelegere fizică. Dar sînt 
două cazuri fundamental diferite. În al doilea, e 
vorba despre recunoașterea celuilalt în realitatea sa 
tainică, dar reală, adevărată; despre o descoperire 
plină de mister a ceva ce depășește ființa cunoscută 
a fiecăruia dintre membrii cuplului. Sufletul face 
trupul să vibreze, iar trupul se avîntă la unison cu 
dorința de comuniune a sufletului, asemenea fulge- 
rului care străluceşte pentru o clipă în mijlocul 
nopţii, luminînd și revelînd totul. E fundamental 
diferit de tot ce poate aduce spiritul de aventură, 
atît de curent în vremea noastră. Aici găsim, fără 
îndoială, o înţelegere psihică între cele două ființe 

„care izbutesc să atingă o anume înţelegere sexuală, 
i. dar e o înţelegere foarte provizorie și datorată ex- 


clusiv faptului că s-au întîlnit într-un moment pre- 


. cis al existenţei lor, cînd între ele se putea stabili 


o asemenea adecvare. Dar cum nu au în vedere evo- 
luţia, înălțarea împreună, întotdeauna vor ajunge 
să se despartă. lar dacă, din întîmplare, se hotă- 
răsc totuși să trăiască împreună, se vor lovi toc- 
mai de problema despre care vorbim. 

Chiar și fără a ne propune să studiem în speţă 
toate cazurile, putem spune, totuși, că problema e 
întîlnită în cazul multor cupluri căsătorite. După 
o anumită perioadă de timp, cei doi intră într-o lun- 


+ gă şi penibilă etapă a vieţii lor, în care armonia vie- 


ţii intime pare să fi dispărut cu totul. Trebuie deci 


: ştiut că, dacă la începutul relaţiei intime, cei doi au 


cunoscut o armonie, aceasta nu a fost decît arvuna a 
ceea ce cuplul va trăi cu adevărat, după edificarea 
armoniei psihice și spirituale. În fond, între suflet şi 


N trup nu există nici o dihotomie. Sufletul nu e separat 


de trup, în relaţia intimă trăită în sînul căsătoriei. E 
absurd să vorbeşti despre o înţelegere fizică, se- 
parat de o înţelegere spirituală! În căsnicie, rela- 
ţia sexuală e oglinda perfectă a relației spirituale 
dintre cei doi. Iar patul nunții e feciorelnic și ne- 
spurcat, tocmai pentru că exprimă armonia spiri- 
tuală profundă dintre cei care se unesc chiar în 
sînul comuniunii harice a căsniciei, binecuvîntată 
și sfințită de Dumnezeu. Fecioria și curăţia vin din 
inimă și se exprimă prin trup, la fel cum și porno- 
gratia tot din inimă iese și tot prin trup se exprimă: 
„omul cel bun din comoara lui cea bună scoate 
afară cele bune!6, pe cînd omul cel rău, din co- 
moara lui cea rea scoate afară cele rele“17 — ne în- 
vață Mîntuitorul. Un pat de nuntă nespurcat, după 

cuvîntul Apostolului, e un pat de nuntă ai cărui 
soți au primit, în viaţa lor spirituală comună, ha- 
rul curăţiei și al fecioriei, care se revarsă din bel- 
şug peste cei uniţi prin Taina Cununiei. Astiel, pe 
măsură ce soţii își adîncesc dimensiunea interioa- 
ră a harului unităţii, ei ating diferite trepte ale re- 
laţiei lor intime, care mărturisesc despre aceeași co- 
muniune dintre suflet și trup despre care vorbește 
şi rugăciunea rostită în timpul săvîrșirii Tainei Cu- 
nuniei: „Dă-le lor [...] bună înţelegere suileteas- 
că şi trupească“. Dacă Dumnezeu Însuși acordă 
această bună înţelegere, atunci, cu adevărat, putem 
spune despre ea că e harică, adică strîns legată de 
harul comuniunii, prezent în Taina Cununiei. Și 
aceasta înseamnă că actul de iubire, trăit şi săvîr- 
şit în cadrul căsătoriei, asemenea tuturor celor- 
lalte fapte ale vieţii conjugale, izvorăște direct din 
Taină, deci din harul necreat, și nu numai din ener- 
giile omenești. E vorba aici despre tainica sinergie, 
conlucrare, dintre energiile divine, necreate, și ener- 
giile umane, create. Dacă ar fi altfel, nu s-ar mai 
putea pune problema nespurcăciunii patului. Pen- 
tru că nespurcăciunea vine numai prin har. Ener- 
giile umane sînt trecătoare şi supuse stricăciunii. 
Astfel, acordul dintre suflet și trup e unul dintre 
semnele comuniunii profunde dintre cei doi soţi, 
cărora Dumnezeu le dăruiește arvuna a ceea ce vor 
dobîndi mai tîrziu, atunci cînd comuniunea lor spi- 
rituală va fi pecetluită. Numai înțelegere fizică, sin- 
gură, nu există. Există o comuniune spirituală, 
care se întrupează în relația intimă. Curăţia aces- 
teia provine din faptul că cele două suflete, unite 
prin iubire, care e un har necreat al lui Dumnezeu, 
se avîntă unul spre celălalt într-o întîlnire tainică, 
pe care o sărbătorește, atunci, întreaga lor ființă, 

5. trup şi suflet. Să nu uităm că omul nu e doar suflet, 


ci trup și suflet, care primesc harul Duhului Sfînt. 
Cum să ajungi serios și durabil la o înţelegere in- 


+ timă, dacă o separi de strădania edificării comune 


a cuplului, de o viaţă spirituală împărtășită, de efor- 


£ tul dăruirii de sine, de un act de iubire adevărat, 


prin care „vor fi amîndoi un trup“ și „un suflet“? 

Istoria lui Tobie exprimă foarte bine această rea- 
litate a vieţii spirituale din căsnicie. Sara, logodnica 
lui 'Tobie, mai fusese peţită înaintea lui de șapte 
bărbaţi, care muriseră cu toţii în noaptea nunţii, 
îndată ce au intrat la ea. Dar îngerul Rafael îi 
descoperise lui Tobie că era vorba despre lucrarea 
unui demon, Asmodeu, ce-i ispitea pe bărbaţii care 
veneau la Sara, să nu caute decît plăcerile trupești. 
Astfel, aceştia voiau să se unească mai întîi tru- 
pește cu Sara și de abia apoi sufletește. Rafael îl 
sfătuiește deci pe Tobie să înceapă printr-o rugă- 


& ciune împreună și prin sfințirea camerei cu inima 


și ficatul peștelui, arse liturgic. Tobie ascultă și, 
după ce săvîrșește sfințirea camerei, se roagă îm- 
preună cu Sara: „,Binecuvîntat ești Tu, Dumne- 
zeul părinților noștri, și binecuvîntat este numele 
Tău cel sfînt şi slăvit întru toţi vecii! Să te bine- 
cuvînteze pe Tine cerul şi toate făpturile Tale! Tu 
ai făcut pe Adam și Tu ai făcut pe Eva, femeia 
lui, pentru a-i fi ajutor și sprijin, și din ei s-a 
născut neamul omenesc. Tu ai zis: «Nu este bine 
să, fie omul singur; să-i facem un ajutor asemenea 
lui». Şi acum, Doamne, nu plăcerea o caut, luînd 
pe sora mea, ci o fac cu inimă curată. Binevoieşte 
deci a avea milă de ea şi de mine și a ne duce îm- 
preună pînă la bătrinețe. Și a zis şi ea cu el: 


Ș  Amin“18. Astfel, Tobie așază comuniunea spiri- 
tuală înaintea celei trupeşti, care doar o pecetlu- 

ieşte pe cea dintii. Rugăciunea care precede unirea 
intimă (şi pe care bărbaţii dinaintea lui 'Tobie nu o 
săvîrşiseră încă din prima noapte) arată clar necesi- 
tatea de a fi unit spiritual, de a fi re-născut îm- 
preună din Duhul Sfînt, pentru a dobîndi o re- 
laţie intimă dreaptă, care să depăşească nivelul sim- 
plelor pofte trupești. Tobie şi soția lui așteaptă să 
fie uniţi spiritual, înainte de a se cunoaşte trupește, 
prin rugăciune și prin har. Trupul nu trebuie lăsat 
să ţiranizeze sufletul, ci trebuie supus acestuia. 
Dorinţa de unire spirituală trebuie să fie mai pu- 
ternică şi să antreneze sufletul, supunîndu-i do- 
rința trupească: în realitate, aşa se împlinește mo- 
delul sinergiei divine. Dorinţa nu trebuie să rămînă 
un instinct, ci trebuie conjugată cu iubirea harică 
a cuplului, cu dăruirea de sine şi cu respectul to- 
tal faţă de celălalt. Căsătoria nu e doar o modali- 
tate care oferă dreptul la act intim, ci e o Taină 
care dăruie harismatic posibilitatea ca relaţia aceas- 
ta să devină nespurcată. De aceea insistă Apostolul, 
spunînd că „cinstită să fie nunta întru toate și pa- 
tul nespurcat“, și arată prin aceasta harul căsni- 
ciei, dar și libertatea fiecăruia dintre cei doi de a 
o trăi astfel. După cum se vede şi din istoria lui 
Tobie, desfrînarea, fornicaţia e dorința excesivă, 
neînfrinată, nesupusă unei iubiri adevărate, care 
e dăruire de sine; e o relaţie tiranică, în care unul 
îl stăpînește pe celălalt, fără a mai căuta comuni- 
unea spirituală. 

Comuniunea spirituală se situează pe două pla- 
nuri. Primul este al disponibilităţii interioare a ce- 
lor doi spre unire intimă, manifestată într-un Mo- 
ment privilegiat, în faţa lui Dumnezeu: pentru a o 
recunoaşte, e nevoie de intuiţie reciprocă și de co- 
municare. Şi e necesar să descoperim aceste mo- 

+ mente atît de importante pentru viaţa în doi, pen- 
i tru că atunci de abia, fiecare îl vede pe Hristos în 
; chipul celuilalt. Orice tentativă de unire în afara 
ș unei asemenea comuniuni, din simplă dorinţă sau 
k. obișnuință, nu e de folos duhovnicesc ființei spi- 
rituale a cuplului. O unire dreaptă, „cu inimă cu- 


rată“ — cum zice Tobie — e aducătoare de mari 
roade duhovnicești. Al doilea plan, inseparabil de 
primul, dar care îşi află înaintarea în armonia 
vieţii intime, e îndelunga și anevoioasa construc- 
ție în doi a casei spirituale a amîndurora: dacă 
cei doi nu sînt angajaţi într-o astfel de lucrare, to- 
tul e în zadar. 

Atît cinstea nunţii cît şi nespurcăciunea pa- 


“ tului se regăsesc foarte exact aici. Numai că 


nici cinstea nunții și nici nespurcăciunea patu- 


4 lui nu sînt date celor care trăiesc Taina Căsăto- 
- riei spre a nu fi cultivate, ci tocmai spre a fi cul- 


tivate printr-un comportament spiritual drept. În 
viața spirituală, harul, fără efortul inimii, nu dă 
nici un rezultat. E asemenea talantului îngropat 
cu bună știință. Dar și efortul, lipsit de har, e inu- 
ți]. Căci aici se lucrează în absența talantului. Deci 
în gol. 

În Taina Sfîntă a Căsniciei, relaţia intimă e 
oglinda exactă a celor mai adînci relaţii spirituale 
ale cuplului. Frumuseţea și reuşita ei depind de 
comuniunea pe care o împărtăşesc soțul și soţia. 
Nu poate fi vorba de separaţii artificiale între di- 
versele planuri ale unei căsnicii. Hristos a îngrijit 
întotdeauna atît trupul, cît şi sufletul, la un loc. 
De ce să rupem, tocmai prin căsătorie, ceea ce e 
atît de profund unit? Dacă unirea dintre două su- 
flete poartă semnele iubirii, ale dăruirii de sine, 
cum s-ar mai putea situa întîlnirea lor intimă în 

afara acestei iubiri, în afara dăruirii de sine? E 
adevărat că, aici, trupul nu face decît să-și tri- 
mită propriul „sine“. Cei doi își trimit „sinele“ su- 
fletelor, să trăiască iubirea la unison. În căsătorie, 
erotismul se opune pornografiei. Erosul tainic al 
actului nupțial depășește simpla juisare. Nu poate 
fi vorba de adevărată juisare în singurătate: o ase- 
menea juisare onanistă e decepționantă și plină de 
tristețe, pentru că e egoistă. Juisarea trupească nu 
e nici scopul şi nici dovada relaţiei așa-zis „sexu- 
ale“. E doar manifestarea, uneori doar intuirea 
unei înţilniri care se petrece într-un plan mult mai 
profund, spiritual, duhovnicesc chiar, al celor două 
ființe care se iubesc. E planul sinelui, care depă- 
şeşte planul trupesc și, în același timp, îl transfi- 
gurează. | 

Antinomic, atunci cînd bărbatul și femeia ajung 
împreună la o armonie în viața lor intimă, înseam- 
nă că au ajuns deja la hotarul unui plan mult mai 
elevat, în care aceasta poate fi depășită, fără a fi 
nesocotită sau dispreţuită. Atunci, omul atinge acel 
punct tainic, al unui timp şi al unui spaţiu, care 
îl desprinde pentru o clipă de lume. A vorbi despre 
„juisare“, despre „căutarea plăcerii“, nu e doar o 
limitare foarte simplistă a relaţiei intime din ca- 
drul cuplului, dar e şi un fel de plafonare la nivelul 
alfabetului, însoţită de refuzul de a înţelege că al- 
fabetul ajută la construirea de cuvinte cu sens, 
care permit; oamenilor să se înţeleagă. Juisarea nu 
e un scop, nici un mijloc, ci e un fel de limbaj ce 
răsună din cele mai adînci profunzimi ale celor 
două fiinţe alese, care își sărbătoresc împreună co- 
muniunea. Iar non-juisarea e semnul unor proble- 
me, de rezolvat în vederea împlinirii acestei co- 
muniuni. Neputinţa, frigiditatea etc. sînt limbaje 

pa) RAINER ea i n 6“ pe Sa aut 


care se cer înțelese şi nu motive de culpabilizaure 
morbidă sau semne de non-virilitate ori de non- 


E feminitate. La fel, culpabilizarea juisării și limita- 
“rea unirii, de exemplu, la reproducere, e refuzul 


unui limbaj, prin scindarea artificială a sufletului 


4 de trup, ceea ce duce la împiedicarea dezvăluirii, 
prin chipul celuilalt, a tot ceea ce cuvintele ome- 


nești sînt incapabile să transmită, iar sufletul să 
discearnă. 


Pentru că tocmai harul iubirii e cel care trans- 


+ figurează unirea și o sfințește, făcînd-o nespurcată 


și pură. 
NOTE 


() Evr. 13, 4. £ 

(2) Sf. Ioan Hrisostom, Despre fericire, cap. 19. 

(3) Sf. Ioan Hrisostom, Ibid. şi 1 Cor. 7, 2. 

(4) Ibid. 

(5) Sf. Ioan Hrisostom, I-a omilie despre căsătorie, nr. 3. 

(6) Ibid. şi I Cor. 7, 2. 

(8) Ibid. 

(9) 1 Cor. 7, 4—6. 

(10) Fef. Augustin, Legătura cununiei, nr. 6. 

(12) Canonul apostolic nr. 51*. 

(13) Canonul apostolic nr. 5*. 

(14) Histoire de VEglise, V, Guettee, t. III. 

(15) Tradiţia arată că Ioachim şi Ana au primit la bătrîneţe po- 
runca dumnezeiască de a se uni, pentru a o zămisli pe 
Maria, Maica Domnului. 

(16) Mat. 12, 35. 


- (17) Ibid. 


(18) Tob. 8, 5—8. 


* Am preluat traducerea canoanelor după Arhid. prof. dr. Ioan 
N. FLOCA, Canoanele Bisericii Ortodoxe. Note Si comentarii Si- 
biu, 1992, p. 34. i 4 

** Ibid,, p. 10. 

CAPITOLUL 11 


CĂSNICIA CA INSTITUŢIE PARADISIACĂ 


Unirea dintre bărbat şi femeie datează încă 
dinainte de cădere, chiar încă dinaintea păcatului 
strămoșesc. Iar amintirea acestei comuniuni pri- 
mordiale este unul dintre semnele mistice ale pro- 
funzimii spirituale a căsniciei. Instituţia căsătoriei 
este, deci, paradisiacă. Pentru că în chiar sînul ra- 
iului pămîntesc, în sînul naturii pe atunci neschim- 
bătoare şi netrecătoare, Dumnezeu a spus: „nu este 
bine să fie omul singur; să-i facem ajutor potrivit 
pentru el“1. Atunci Dumnezeu a luat din coasta lui 
Adam și, dintr-un singur trup, a făcut două fiinţe. 
Porunca divină a căsătoriei e situată, așadar, din- 
colo de bariera păcatului, prin care omul s-a rupt 
definitiv de paradisul terestru. „De, aceea va lăsa 
omul pe tatăl său și pe mama sa si va uni cu 
femeia sa și vor fi amîndoi un trup“ — sint cu- 
vinte rostite înainte de cădere. La fel, şi porunca 
dată de către Dumnezeu lui Adam și Evei, de a 
creşte și de a se înmulţiă, e tot o poruncă paradi- 
siacă. Ni | 

Prin adîncimea sa, căsnicia poate depăși sabia 


de flacără vilviitoare ridicată de Heruvimii care 
păzesc drumul spre Eden. În experienţa mistică 

«din căsnicie, din sînul rugăciunii împreună mai ales, 
poate izvorî adesea amintirea unirii paradisiace din- 
tre Adam și Eva. Unirea dintre Adam și Eva, îna- 
inte de cădere, nu era umbrită de carne, de trup, 
ci era desăvîrșită prin însuşi principiul unităţii sale, 
adică prin Dumnezeu. Tradiţia ortodoxă arată că 
Adam și Eva erau înveșmîntaţi cu necreată lumină, 
lumină pe care au pierdut-o prin mîndrie și nesu- 
punere, primind în schimb îmbrăcăminte de piele. 
Împodobiţi cu veșminte dumnezeieşti, Adam şi Eva 
s-au lepădat de ele, atunci cînd au încălcat porunca 
primită, făcîndu-se nevrednici pentru altfel de hai- 
ne decît cele ale cărnii5. Veșmînţul dumnezeiesc, 
după Tradiţia ortodoxă, este prezența luminoasă a 
lui Dumnezeu care îi înconjura pe Adam și Eva. 
Goliciunea nu devine vizibilă decît atunci cînd 
această lumină se retrage din jurul lor. Atunci, 
Adam și Eva se văd îngreunaţi de grosimea trupu- 


+ lui lor, îmbrăcat în piele. Iar în Eden, „pielea de 


animal“, ucis în acest scop, nu-și are locul, pen- 
tru că moartea nu exista încă. Haina de piele e 
greutatea trupului lipsit de lumina şi de slava 
dumnezeiască ce îi transfigura pe Adam și Eva. 
Adam nu-și recunoaște goliciunea decît după ce 
se leapădă, prin neascultare, de veșmîntul divin? 
În locul veșmiîntului de lumină, Adam şi Eva se îm- 
bracă în haine de rușine” şi, datorită nesupunerii, 
sînt dezbrăcați de harul divin şi scoși afară din 
împărăţia veşnicăt. 

Tocmai datorită acestei pierderi de har necreat 


i şi luminos, ca principiu al unităţii cuplului, Adam 
| și Eva își resimt atît de dureros goliciunea... Goli- 
£ ciune care nu e decît urmarea pierderii veșmîntu- 
+ lui harului necreat?. Pierderea harului divin pro- 
„ Voacă celor care și-o amintesc și îi percep conse- 

cinţele în sufletul lor, o durere insuportabilă. Iar 
căsnicia poartă semnul acestui mister. Cei doi pri- 
mesc, prin Taina Cununiei, unitatea desăvîrșită şi 
sînt înveşmîntaţi cu toată slava lui Dumnezeu. Ci- 
neva dăruit cu ochi duhovnicești ar putea vedea 
cum, în momentul încununării celor doi, un har 
luminos se pogoară, pătrunde și uneşte bărbatul cu 
femeia. Dar această unitate e sfişiată de orice păcat 
săvârşit în casă, pentru că orice păcat se ridică îm- 
potriva ei. Adam și Eva au pierdut lumina și au 
primit trupul, în Edenul din care au fost alungați. 
Totuşi, făgăduinţa că din sămînţa lor va veni Min- 
tuitorul sfințește nunta. Iată că Hristos, deja, con- 
sfinţeşte căsătoria post-edenică. 

Taina căsătoriei, săvîrşită după bună rînduială, 
deţine şi se bazează chiar pe taina unităţii totale 
dintre om şi Dumnezeu, unitate cu rădăcini adînci, 
care ajung pînă la comuniunea dintre Adam și 
Dumnezeu dinainte de cădere, comuniune deplin 
restabilită prin întruparea lui Hristos, noul Adam. 
Astfel, dacă bărbatul și femeia adîncesc, conlu- 
crînd cu iubirea harică dobîndită prin Taina Cu- 
nuniei, legătura lor cu Hristos, redescoperă unita- 
tea ontologică a cuplului dinainte de păcatul stră- 
moșesc. Atunci apare, mai întii, o nostalgie plină 
de nădejde într-o viață nouă, fundamental diferită. 
Cei doi îşi dau seama că trupul reprezintă o limită 
reală în calea iubirii care, tocmai ea, tinde să îl 
transfigureze. Amintirea Edenului vorbește despre 
o unire diferită, unde trupul fusese nespurcat, ne- 
schimbător și cu totul transfigurat de lumina ne- 
creată. Relaţia intimă nu era exprimată prin forță 
sau durere. Astăzi, deflorarea femeii de către băr- 

- bat se face și prin forţă și cu durere. La fel și naș- 
terea, aduce multă durere. În Eden nu exista un 


112 


ÎI 


hotar între trup și suflet; acestea erau unite prin 


comuniunea fundamentală a harului iubirii, care 
transcende trupul: trupul înfăptuia el însuși lu- 
crările Duhului, lăsînd să transpară lumina Sa. La 
fel era și cu rodul împreunării iubitoare: era lumi- 
nată de har şi se producea fără violenţă și fără 
pierderea fecioriei. Bărbatul și femeia care, prin 
căsnicia lor, ajung împreună pe o treaptă spiritu- 
ală înaltă, adică își adîncesc conștient comuniunea 
întru Hristos, ajung la această memorie paradisiacă. 
Dezbrăcîndu-se de Erosul divin, de bucuria mis- 
tică a iubirii lui Dumnezeu, Adam și Eva s-au pre- 
dat bucuriei juisării trupeşti. Dar cuplul care își 
lucrează, mai ales prin rugăciunea împreună, uni- 
rea cu Hristos, regăsește amintirea acestei comu- 
niuni ancestrale. În ei biruie pacea și mîngiierea 
izvorîte din iubirea divină şi le împreună inimile. 
De aci, soții sînt purtaţi în întîmpinarea împărăției 
lui Dumnezeu, a noului Eden. Relaţia lor se spi- 
ritualizează în întregime și e cu totul iradiată de 
lumina necreată. Simt în ei înșiși, vii, lucrările 
luminii lui Hristos şi, pentru un timp, simt anti- 
cipat negrăitul gust al învierii. „Căci la înviere, 
nici nu se însoară, nici nu se mărită, ci sînt ca 
îngerii lui Dumnezeu în cer“10. Atunci, fiecare vede 
în celălalt chipul lui Hristos. 

Dar să precizăm un lucru: anticiparea nu aduce 
nici o culpabilizare în privința relaţiei intime din- 


i. tre cei doi; mai mult chiar, această relaţie trăită, de 


acum, înaintea lui Hristos, este ea însăși iradiată, 
devine ea însăși luminoasă. Apoi, anticiparea mar- 
chează hotarul dintre două lumi și, în același timp, 
îi îndeamnă pe cei care o trăiesc să nu-și aștepte 
moartea pentru a intra în cealaltă lume. Dar acest 

din urmă punct nu se hotărăște decît numai și nu- 
mai cu cercetarea Părintelui duhovnicesc. 

Cei care au cunoscut această anticipare și au 
cultivat-o, apoi, prin rugăciunea împreună, au pu- 
tut observa o schimbare de comportament în viața 
lor intimă. Înainte — şi cel mai adesea în cazul 
bărbatului — dorinţa de unire, cea legată de in- 
stinctul naturii omenești, era adesea mai puternică 
decît ce-a provenită din comuniunea intimă a sufle- 
telor. Deci, mai degrabă își urma trupul deciîţ îl 
stăpînea. Fapt de altfel firesc, ce nu trebuie cul- 
pabilizat, deoarece fidelitatea unui bărbat și a unei 
femei conţine deja, în sine, principiul înălțării pe 
o treaptă superioară. Fidelitatea este deja, în sine, 
castă, feciorelnică. După ce soţii primesc adesea, 
prin rugăciunea lor, anticiparea vieţii viitoare, săr- 
bătoarea tainică şi frumoasă a nespurcatului pat 
de nuntă se schimbă fundamental: dorinţa de uni- 
re a sufletelor, de acum, se reflectă în trupuri, ca 
într-o oglindă. Trupul — carnea — devine astfel 
oglinda perfectă a sufletului. În istoria Bisericii Or- 
todoxe, avem nenumărate exemple de sfinți care, 
trăindu-și unirea conjugală pînă la atingerea aces- 
tei armonii, aleg să nu-și mai aștepte moartea pen- 
tru a trăi laolaltă în noua relaţie întru Hristos, pe 
care Mîntuitorul o aseamănă cu cea a îngerilor din 
cer. Sf. Paul din Nola și soţia sa, Sf. Hilaire de 
Poitiers* și soţia sa, Sf. Grigorie de Nyssa și soția 
sa, după ce și-au trăit întru sfinţenie căsnicia, au 
renunțat la viaţa intimă fără însă a se despărți, 
pentru a trăi încă de aici o nouă treaptă. Și în 
zilele noastre, mai ales în Grecia, există oameni 
din diverse medii sociale — însă mai cu seamă din 


* Sf. Ilarie Pictavianul, în Biserica Răsăriteană — n. trad. 

clasele avute — care, după ce trăiesc împreună și 
îşi cresc copiii, aleg să trăiască într-o mănăstire 
sau să ctitorească ei înșiși mănăstiri în care se re- 
trag și, chiar dacă trupeşte sînt depărtaţi unul de 
altul, comuniunea lor sufletească nu e ştirbită ci, 
dimpotrivă, lucrată în continuare. Bineînţeles că 
cei doi pot trăi această treaptă şi fără a se des- 
părţi, dar numai cu binecuvîntarea Părintelui du- 
hovnicesc. 

Există şi alte căi de ajungere pe această treap- 
tă, despre care mistica ortodoxă spune că e fructul 
sublim, dar care, pentru a rodi, presupune ca floa- 
rea preafrumoasă ce-a fost să-și lepede toate peta- 
lele. Acest fruct e fecioria, iar floarea, în toată 
frumuseţea ei, e sfințenia căsniciei trăită pînă în 
cele mai înalte posibilități. Dar să nu se smintească 
cineva citind aceste rînduri, pentru că nu toți pri- 
mim, în viaţa noastră spirituală, același număr de 
talanţi! Căci scris este că mult se va cere celui că- 
ruia mult i s-a datti. Iar cum căsnicia conţine, în 
ea însăși, principiul autodepășirii, Dumnezeu dă- 
ruieşte harisme în funcţie de capacitatea fiecărei 
persoane de a le primi. Cel care are doi talanţi şi 
înapoiază patru, înaintea lui Dumnezeu e la fel 
de cinstit ca și cel cu patru, care dă înapoi opt: dar 
de la acesta se cere mai mult decîţ de la cel cu doi. 
Fiecare Sfîntă Taină deschide calea spre Împărăţia 
cerurilor, iar cununia este, şi ea, o Sfîntă Taină. 
Cununia poartă în sine, harismatic, fecioria împă- 
răției, pentru simplul motiv că este fondată ca in- 
stituție paradisiacă. Dumnezeu însuși arată acest 
sens al căsniciei atunci cînd, după ce vorbise des- 
pre unitatea ei dumnezeiască, spune: „că sînt fa- 
meni care s-au născut aşa din pîntecele mamei 


. lor; sînt fameni pe care oamenii i-au făcut fameni, 

şi sînt fameni care s-au făcut fameni pe ei înșiși 
pentru împărăţia cerurilor. Cine poate înțelege să 
„ înțeleagă“!?. Această potenţialitate există și în nun- 
tă, pentru că nunta paradisiacă era diferită funda- 
mental de nunta cunoscută nouă, însă nu și „Cali- 
tativ“. În fond, Părinţii Bisericii afirmă că nici pă- 
catul strămoșesc și nici potopul nu au alterat cu 
nimic sfinţenia comuniunii conjugalet. De schim- 
bat doar omul s-a schimbat, nu şi nunta. Și aici se 
dezvăluie misterul: nunta întru iubire conjugală, 
de la Adam şi pînă la Iisus Hristos, e Taina de- 
plină!+ care transmite sămînța cerească a fecio- 
riei. Deci prin nuntă, chiar dacă unirea trupească 
atrage pierderea virginității trupești, nespurcaciu- 
nea și fecioria sufletului rămîn neatinse. Nunta 
aduce cu sine propria-i antinomie: pentru că, în 
acelaşi timp, presupune atît pierderea cît și dobiîn- 
direa fecioriei. De fapt, pe de o parte, pierderea 
virginităţii nu apare ca o consecință a nunții, ci a 
păcatului. Pe de altă parte, nunta zămislește vir- 
ginitatea, pentru că nou-născutul întru feciorie vi- 
ne pe lume. Tradiţia Ortodoxă enunţă acest mister, 
care slăvește atît nunta cît și fecioria, astiel: nunta 
zămislește fecioria, iar din feciorie se naște însuși 
Dumnezeu. În fond, Ioachim și Ana s-au unit în- 
tru sfinţenie în fața lui Dumnezeu, iar iructul aces- 
tei uniri a fost Preasfînta și Pururea Fecioara Ma- 
ria, Maica lui Dumnezeu. Din nunta sfîntă se ză- 
mislește sfînta feciorie, iar din sfînta feciorie se ză- 
misleşte chiar Cuvîntul lui Dumnezeu. De aceea, 
atunci cînd bărbatul şi femeia se unesc în nuntă, 
nu mai poartă chip pămintesc, ci se fac după chi- 
pul și asemănarea lui Dumnezeu însuși. Deci Hris- 
tos, la nunta din Cana, nu a instituit Taina Cunu- 
niei, ci a confirmat ceva ce era instituit încă din 

Edenf6, Dar aici trebuie spus că, după Hristos, nici 
o căsătorie nu poate exista în afara lui Hristos, 
adică în afara Bisericii. Căci Biserica e cerul nou, 
în care sălășluieşte Hristos. Prezent la nunta din 
Cana împreună cu Maica Sa cea Sfîntă, Hristos 
vădește sfințenia absolută a căsniciei, deci curăţia, 
dar și potenţialitatea fecioriei ei. Semnul vizibil 
pentru acestea este schimbarea apei în vin. Apa 
simbolizează natura căzută, adusă în nuntă. Dar, 
prin harul Tainei, această apă se preschimbă în 
vin: sentimentele omenești, insuficiente pentru con- 
struirea unui cuplu, sînt transfigurate de iubirea 
harică a lui Dumnezeu. Iar această realitate îi 
face pe cei doi să-și considere și să-și lucreze legă- 
tura, astfel încît aceasta să devină paradisiacă. 
Nunta, în Eden fiind zămislită, deţine în sine să- 
mința siîntă a relației paradisiace, care depășește 
trupul și sîngele — acestea nemoștenind împără- 
ţia. Unii ajung la această comuniune a cuplului în 
Duhul Sfînt, prin rugăciune și asceză. Alţii, chiar 
convergînd spre ea, nu o ating în această lume. În 
fine, alţii reușesc să ajungă pentru că, ajutaţi de 
virsta înaintată, le slăbește firea omenească. Nu 
vorbim aici despre un mister care trebuie absolu- 
tizat, ci nu vrem decît să îi arătăm realitatea po- 
tenţială, deschisă tuturor creștinilor. Acelora ce răz- 
besc pînă aici, Dumnezeu le trimite semne tangi- 
bile, pentru a şti că aceasta e voia Lui, cu ei. Chiar 
dacă le este greu — și ce lepădare nu e dificilă? 
— nu au nimic de făcut, trebuie să asculte și să se 
supună lui Dumnezeu, ca adevăratei unităţi a cu- 
plului lor. Ei îşi dau seama că a renunţa la voia lui 
Dumnezeu e totuna cu a renunţa la unitatea vie- 
ţii lor conjugale, care şi-ar pierde astfel orice rea- 
litate, orice rațiune de a fi, de vreme ce e întru 

totul fondată întru Iisus Hristos. A se lipsi de voia 
lui Dumnezeu lor le-ar îi tot una cu a se lipsi de 
unitatea obiectivă a căsniciei lor. Dar cum asemenea 
lucruri sînt mari și greu de săvirșit, Tradiţia preie- 
ră ca pe această cale să nu se angajeze decît cu- 
pluri care au atins sau chiar au depășit deja vir- 
sta de cincizeci de ani și şi-au crescut copiii. 

Foarte important este să înţelegem că, pe o ase- 
menea cale, sub nici o formă nu se porneşte fără 
sfatul și purtarea de grijă a Părintelui duhovni- 
cesc, dacă nu chiar a Episcopului. Pentru că ilu- 
ziile, exaltările pot crea false dorinţe în planul fe- 
cioriei; iar unul dintre semnele evidente ale aces- 
tei iluzionări e tocmai neglijarea relaţiilor sexuale 
din cadrul cuplului. Or, dintre cei care au depășit 
deja planul naturii firești, nimeni nu l-a neglijat 
sau disprețuit vreodată ci, dimpotrivă, a înaintat în 
profunzimea misterului comuniunii, aprinzîndu-și 
trupul cu dorința unirii sufletelor. Aceştia nu au 
cedat instinctelor ci, din contră, și le-au supus: do- 
rința unirii intime nu le mai venea din trup, ci 
din duh. Şi tocmai pentru că unirea lor s-a dove- 
dit la un moment dat desăvîrșită înaintea lui Hris- 
tos, apa naturii, care i-a tulburat o vreme, s-a pre- 
schimbat în vinul Duhului Sfînt. Atunci, gustînd 
prin rugăciunea împreună din această beţie spiri- 
tuală, cei doi au lucrat împreună la înmulțirea aces- 
tei noi și de necuprins dorinţe a Erosului divin. lar 
din dorința lui Dumnezeu, izvorul unităţii lor, au 
fost purtaţi anticipat în legătura vieţii viitoare. 
Deloc din dispreţ, ci pentru că au gustat din supra- 
esenţial şi prin înmulţirea iubirii și a frumuseţii, 
pășesc împreună pe o treaptă superioară. Dar treap- 
ta pe care o părăsesc va rămîne întotdeauna, pen- 
tru ei, treapta prin care au reușit să se înalțe mai 

sus. În această nouă legătură, cuplul împlinește cu- 
vîntul atît de tainic al Domnului: „sînt fameni 
care s-au făcut fameni pe ei înșiși pentru împără- 
ţia cerurilor“. Au atins, adică, statura călugărului 
ducîndu-și „viața îngerească“ în lume. 

CAPITOLUL 12 


ROLUL PĂRINTELUI DUHOVNICESC 


În Biserica Ortodoxă, rolul Părintelui duhov- 
nicesc e deosebit de important și, chiar dacă nu 
acesta e subiectul cărții noastre, lucrarea nu ar fi 
completă dacă nu am aminti măcar cîteva cuvinte 
în acest sens. 

Părintele duhovnicesc are de împlinit două con- 
diții. Mai întîi, trebuie să fie competent în toate 
cele despre care vorbește. Aici se cuvine o nuan- 
țare: un călugăr, dacă e foarte experimentat în- 
tr-ale războiului nevăzut, poate călăuzi și el, în 
drumul lor, persoane căsătorite, căci tot de război 
nevăzut e vorba şi aici: tot de lepădare de sine, 
tot de nejudecarea aproapelui, tot de a-ţi iubi aproa- 
pele ca pe tine însuţi şi așa cum îl iubește Hristos, 
tot de renașterea în Duh... A doua condiţie, care 
e egală cu prima, dacă e împlinită, este curăția în 
cele ale credinţei, adică ortodoxia mărturisiri; căci, 
în acest domeniu, o cît de mică deviere provoacă 
întotdeauna aberaţii spirituale şi, deci, o scădere 
a puterii de discernămînt mereu păgubitoare. 

Părintele duhovnicesc care sprijină cuplul, fie 
că e Părinte duhovnicesc doar al unuia dintre cei 
doi, fie al amîndurora, e mereu cel mai apropiat 

dă 


„prieten“. Are să ţină seama de întreaga fiinţă a 
cuplului și, prin sfaturile sale, să respecte întot- 
deauna realitatea de fapt a acestuia. Se poate în- 
timpla ca unul dintre soți — și cel mai adesea băr- 
batul — să se simtă cuprins uneori de un soi de 
gelozie la adresa Părintelui duhovnicesc. Îi e difi- 
cil să înțeleagă că celălalt are nevoie, şi nu doar 
spre propriul folos duhovnicesc, ci al amîndurora, 
să se mărturisească unui al treilea, înzestrat cu har 
preoţesc. Dar nu e decît o ispită, iar noi știm că 
încercările ţin de firescul vieţii spirituale. Dacă 
viața cuplului e înțeleasă ca o experienţă spiritu- 
ală adevărată, asemenea altor experienţe spirituale, 
această ispită s-ar face simțită mult mai rar şi mai 
slab. Căci foarte des se întîmplă ca soţii să se în- 
toarcă greu spre sine şi să aibă nevoie de un altul, 
care să-i ajute „examinîndu-i“. Și nu e nicidecum 
lipsit de importanţă cine e acesta. De atitea ori se 
întîmplă ca, printre sfaturile prietenilor, să se stre- 
coare și elemente negative pentru că ei, netrăind 
o viață spirituală, nu au nici experienţa și nici ha- 
rul de a-i călăuzi pe alții. Mîntuitorul ne-a spus, 
de altfel, despre ei, că un orb nu se poate face că- 
lăuză altui orb. În Tradiţia Ortodoxă, doar Părintele 
duhovnicesc e cel care poate fi călăuză. Pentru 
aceasta, el se leapădă de sine și nu caută răspuns 
în logica înțelepciunii lumești, ci caută întrebîndu-L 
pe însuşi Hristos și bazîndu-se pe experiența Părin- 
ților Bisericii, pe experienţa marilor stareţi și pe 
experiența sa personală. 

De multe ori, Părintele duhovnicesc e nevoit 
să-i ajute pe cei doi să se suporte unul pe altul și 
să nu se judece cu asprime în momentele de grea 
încercare, atît din frecvente în viața unui cuplu. 
Atunci, el are de întrebuințat nădejdea, are a-l în- 

demna pe fiecare să se vadă pe sine, să se judece 
mai degrabă pe sine pentru ca celălalt să poată 
trăi şi pentru ca ființa spirituală a cuplului să nu 
moară. Sentimentul de gelozie bunăoară, care atît 
de adesea tulbură bărbatul, poate proveni și din- 
tr-un sentiment exagerat de posesiune: femeia este 
a mea, îmi aparţine numai mie — ceea ce se opu- 
ne întru totul realităţii harice a căsniciei, unde 
cei doi aparţin, în primul rînd, lui Hristos, și apoi 
de abia fiecare aparţine celuilalt, dăruindu-se pe 
sine celuilalt şi dăruindu-l pe el, întru Hristos, după 
cum spune şi rugăciunea din Sf. Liturghie a 
Sf. Ioan Gură de Aur: „Pe noi înşine și unii pe alţii 
și toată viața noastră lui Hristos Dumnezeu să o 
dăm.“ Părintele duhovnicesc — după cum arată 
legile sfinte ale nunţii creștine — e dușmanul tu- 
turor egoismelor, instinctelor de putere și de pose- 
siune care se vădesc în fiece luptă spirituală pur- 
tată în căsnicie, unde toate aceste sentimente de 
rivalitate sînt insuflate de vrăjmaș, care se simte 
alungat. De aceea sînt de mărturisit Părintelui du- 
hovnicesc, care e chipul Părintelui adevărat, al 
Tatălui ceresc, Căruia cei doi soți nu trebuie să uite 
niciodată că îi sînt, împreună, copii. 


POSTFAȚĂ 


DESPRE RELAȚIA PĂRINȚI—COPII 


„Această lucrare nu vorbește și despre rapor- 
turile dintre părinţi şi copii, care ar putea face su- 
biectul unei alte cărți. Totuși e evident că, o dată 
ce viața cuplului se desfășoară în armonie, cei doi 
Ştiu să-și vorbească, să dialogheze. Iar acest dialog 
e deosebit de important, pentru că atunci cînd apar 
dificultăţi, crispări, copiii sînt primii care le simt. 
Cu foarte mici excepții, copiii văd foarte bine dacă 
părinţii lor știu să-și rezolve dificultăţile prin dia- 
log și dacă au o viaţă spirituală de familie, reală. 

| Valorile iubirii, atît de importante în viaţa fa- 
miliei, se cultivă mai întîi în relaţia dintre soț şi 
soție. Și e firesc ca iubirea aceasta vie să fie percepu- 
tă ca adevărată valoare. Pentru copil, această valoare 
e întotdeauna foarte obiectivă, pentru că el o simte 
ca entitate fundamentală a existenței sale. Copilul 
nu-și descoperă părinţii doar ca persoane, ci ca o 
entitate, ca o fiinţă unică în două ipostasuri, taţă 
și mamă, fiinţă din care simte că face parte ca un 
membru însuflețit. Astfel, copilul nu trăiește doar 
din relația pe care o stabilește cu fiecare dintre pă- 
rinți, separat, ci și din relația părinţilor, între ei. 
Iar pentru el, această relaţie constituie o ființă 


123 


obiectivă şi reală, din a cărui realitate își hrănește 
ființa sa profundă. Dacă realitatea aceasta e încor- 
dată, agresivă, impregnată de judecăţi aspre, co- 
pilul, chiar dacă trăiește relaţii personale bune cu 
fiecare părinte în parte, va suferi de pe urma ei, 
iar această suferință se va materializa în modificări 
de comportament. 

Nimeni nu poate oferi altuia ceea ce nu are sau 
nu este el însuși. De aceea, calitatea de fiinţă a 
cuplului e fundamentală pentru creșterea și înflo- 
rirea spirituală a copilului. Copilul poate avea ab- 
solut toată percepţia existenței falsificată de un 
model parental negativ. Primind din partea ființei 
parentale o relaţie dizarmonică, ea riscă să devină 
pentru el un fals arhetip al relaţiei cu lumea. Edu- 
caţia începe de la relaţia dintre soţ şi soţie. Nici un 
sistem educativ, nici o pedagogie nu vor putea în- 
locui această relație, dacă e dreaptă, deci trăită în 
acceptarea existenţei celuilalt, a posibilităţii evolu- 
ţiei, a ajutorului oferit pentru lepădarea prejude- 
căţilor, gîndurilor necurate etc. Pentru că toate 
acestea ţin direct de iubirea adevărată. Dacă un 
copil își vede părinţii depunînd eforturi, fiecare, 
din iubire unul pentru celălalt, atunci şi numai 
atunci, valoarea pe care își va construi el existența 
va fi iubirea. 


Am terminat de scris această carte în ziua praznicului 
Celor Patruzeci de Mucenici din Sebastia, 
9 martie 1982 (după calendarul Iulian), 
într-o zi de luni, 
în săptămîna a patra din Postul Mare. 


CUVINT DE ÎNCHEIERE 
LA EDIȚIA ÎN LIMBA ROMÂNĂ 


lată că această carte care a cunoscut în Franța un 
succes considerabil, fiind citită de aproape 100 000 Î lg 
soane, și a fost tradusă ulterior într-un i d 
ecumenism în ţări care sînt socotite printre SE em ui 
tolice din lume, precum Italia, Polonia, Brazilia, apare î 
sfîrşit şi într-o limbă a unui popor căruia îi Sa ară £ 
drept, în limba unui popor născut o late dala 
care a dat naştere, la rîndul său, Orto 19! ; ci 
cumva, prin această traducere, acasă, Sepi piatră 
dragă inimii noastre, într-o Românie plină Fă = Se 
spirituală a unei died păcate încă prea p 
ă în Europa occidentală. 
iei eg ea cdi ediţie a acestei cărți au trecut deja sui 
bine de zece ani, timp în care reacţiile stirnite au sh 
dintre cele mai diverse. Eu, ca autor al ei, pia p = 
ceput mai ales în multiplele convorbiri de la om la ra 
pe care le-am purtat de atunci încoace su d sanse: 
teresate de acest subiect şi prin nenumăratele între ări 
care mi s-au pus cu ocazia unor conferințe susţinute pe 
această temă. Dintre toate însă, cel mai irecvent ela 
următoarea întrebare, al cărei răspuns va Constat! c si 
subiectul acestui cuvînt de încheiere al ediţiei în limba 

română: „Părinte, nu reuşim în nici un fel să-L iubim 
pe Dumnezeu mai mult decît ne iubim soțul/soţia... e 
ceva ce ni se pare cu totul imposibil. Ce ne puteți spune 
în acest sens?“ 

Răspunsul drept ne vine tocmai împotrivă: avem ne- 
voie să-L iubim mai mult pe lisus, ca soț al sufletului 
nostru, decit ne iubim propriul suflet, în care se află iu= 
birea pentru soț/soţie. Avem nevoie să-L, iubim pe lisus, 
soț al inimii noastre, ca şi cum am fi cu adevărat îndră- 
gostiţi, adică aşa cum El însuşi ne amintește: „Să iubeşti 
pe Domnul Dumnezeul tău din toată inima ta şi din tot 
sufletul tău și din toată puterea ta și din tot cugetul 
tău...“ (Luc. 10, 27). Cuvîntul este greu și exprimă o 
iubire totală pe care doar arareori o încercăm pentru Dum- 
nezeu. Şi o afirm cu tărie: nici un cuplu nu se poate de- 
săvîrși prin Taina Cununiei dacă cei doi își iubesc, mai 
mult decît pe Dumnezeu, soţul/soţia sau chiar ideea de 
a fi o familie, în general. De altfel, canonul iubirii prin 
care cei doi soți se consacră e de natură pur harismatică. 
Pentru bărbat, „așa cum Hristos iubeşte Biserica“, iar 
pentru femeie, „așa cum Biserica i se supune lui Hris- 
tos“. Hristos, prin jertfa de pe cruce pentru Biserică, să- 
virșeşte un act de iubire supremă de care puţini sîntem 
capabili. Totuși, această iubire există. Nu trebuie decît 
să o lăsăm să răsară, iar apoi s-o cultivăm. Bărbatul care 
a atins această treaptă a iubirii, pe care ego-ul e cruci- 
ficat, devine un adevăraţ preot prin care se desăvîrșeşte 
taina unirii dintre Hristos și Biserica Sa. „Taina aceasta 
mare este; iar eu zic în Hristos și în Biserică“ (Ef. 5, 32). 
Dinspre partea femeii, „supunerea“ nu înseamnă aici sub- 
jugare sau ascultare oarbă de cuvîntul și de voinţa so- 
țului. Cuvîntul trebuie apropiat mai degrabă de conceptul 
de „asemănare“ şi trimite, în acest context, la o supunere 
față de Hristos, nu față de soț. Biserica poartă în sine 
Icoana lui Hristos, iar soția primește, și ea, acest chip 

sfint, pentru a trăi mistic virtuțile lui iza d ai E 
_ fecta asemănare: smerenia, iubirea, pacea, blîndeţea, 
ătatea etc... 
ir inipaae ce am ajuns la iubirea nebună de | 
putem spune că iubirea faţă de ora creşte, deci mă ca 
poate fi vorba că, astfel, ne-am iubi mai puţin apr tă 
ci, dimpotrivă, dragostea sporeşte şi se iad ri Ag 
asupra soțului /soţiei, ci asupra tuturor oameni să . 
mai important, chiar și asupra duşmanilor noștri. ti 
de la acest stadiu al conștiinței, la care ajungem eu ag 
devenim capabili de a împlini şi cea de a doua pari ia 
a iubirii, după acelaşi cuvînt al lui Aldea Iisus: a 
beşti pe aproapele tău ca pe tine însuţi gi zi daţi 
de a-l, iubi pe Dumnezeu, nu ne iubim cu adev dă 
aproapele. Vă pot spune toate acestea pentru că a il 
trăiesc, împreună cu soţia mea, in harul nene ia 
şi, pe măsură ce ne apropiem dee Du cala e 2697, En) ab pi 
ne uneşte devine mai profundă Şi mai inelul ) as 
mult, pe măsură ce descoperim in inimile Das d a 
nenţa iubirii lui Dumnezeu asupra aibă A i. 
omenești, primim de la EI adevărata iubire ivină p i 
celălalt. Căsnicia e locul harismatic în care noi exper î. 
totalitatea şi infinitul iubirii lui Dumnezeu. De te e . 
nu putem concepe — și vă asigur ca Nu îngiese pie ii ză 
doar pentru că sînt preot — o viață i doi, în aj ara a 
Bisericii. N-ar fi decît o trăire mult împuţinată, (9) iu : 
strimtorată, un cuplu amputat de la izvorul realităţii sa e, 
care e Persoana lui Hristos unit cu Biserica Sa. O ecgi 
liberă, în afara Tainei Cununiei, așa cum foarte mu . oa- 
meni trăiesc în zilele noastre, nu are cum să ne con iri 
la experienţe spirituale ca și cele despre care și 
acum: numai Sfinta Căsnicie are puterea de a ajuta sa 
umană să se depăşească pe sine pentru E. cunoaşte beţia 
iubirii de Dumnezeu, sorbind vinul nunții din en pia 
mai pentru că majoritatea familiilor trăiesc în primul rin 

pentru sine și de abia în al doilea rînd pentru Dumnezeu, 
epuizează fără să-şi dea seama harul Tainei, care nu 
poate îi cultivat prin egoism. Numai iubirea divină poate 
fructifica iubirea Tainei Cununiei, înălţînd-o întru veşni- 
cie. Dacă citim celebrul comentariu la Cintarea Cintări- 
lor scris în secolul IV p.C. de către Sfintul Grigorie de 
Nyssa, care era episcop şi căsătorit, nu vom putea spune 
despre el că nu-şi iubea soţia, chiar dacă, e evident, pe 
Hristos îl iubea mult mai mult. Nu e nimic șocant în 
toate astea, pentru că Hristos însuşi a spus că „cel ce iu- 
beşte pe tată ori pe mamă mai mult deciîţ pe Mine nu 
este vrednic de Mine; cel ce iubeşte pe fiu ori pe fiică 
mai mult decît pe Mine, nu este vrednic de Mine“ (Mat. 
10, 37), pentru ca puţin mai jos să ne aducă aminte po- 
runca veterotestamentară: „Să iubeşti pe Domnul Dum- 
nezeul Tău...“ (Mat. 22, 37—39) — pe care tocmai am 
citat-o. Dar, pentru a ne uşura accesul spre această iu- 
bire, El Însuşi S-a făcut om şi ni s-a arătat nouă, deve- 
nindu-ne astfel cel dintii aproape și descoperindu-ne chi- 
pul Său în fiecare om. Întru Hristos trebuie deci să ne 
iubim aproapele și să ne iubim unii pe alţii după această 
ultimă poruncă pe care El ne-a lăsat-o pentru că, altfel, 
iubirea se atrofiază, devine infirmă şi, adesea, alunecă în 
egoism și în cea mai exclusivistă iubire de sine. Insist 
asupra acestei învățături pentru că foarte adesea ne iubim 
aproapele într-un fel mai degrabă ateu, fără a avea pen- 
tru el nici cea mai mică rugăciune şi fără a cere, pentru 
el, privirea plină ce dragoste a lui Hristos, adică fără a 
cere să-l vedem nu cu ochi omenești, care de multe ori 
sint atît de aspri în judecată, ci cu acea iubire plină de 
înțelegere și de con-pasiune a Miîntuitorului. Iubirea întru 
Hristos ne preschimbă privirile pentru celălalț şi ne des- 
chide calea spre o cu totul altă viziune, în care îi putem 
de-acum descoperi nenumărate potenţialităţi ascunse şi 
constituind, de fapt, adevărata sa identitate spirituală, 


9 — Un singur trup... 


129 


adevăratul său ipostas, așa cum Hristos l-a cunoscut din 
totdeauna şi pe care nu îl poate dobindi, actualiza, decît 
apropiindu-se de El. Dar niciodată nu vom putea CURIOAȘIe 
cu adevărat pe cineva; putem vedea în el doar o direcţie, 
o latură pe care de multe ori el însuși o ignoră, dar Care, 
totuşi, constituie adevărata sa persoană neacoperită de 
păcat, ci dezvăluită de Hristos Iisus. Numai Dumnezeu 
poate cunoaşte într-adevăr totalitatea unei ființe. 

La sfîrşitul vremii, la Judecata de Apoi, Hristos ne va 
cerceta şi modul în care i-am privit, de-a lungul vieții 
pămînteşti, pe cei din jur, dar mai cu seamă pe vrăjmași 
şi pe cei care ne-au persecutat. De ce oare această Sal 
genţă a lui Dumnezeu în legătură cu cei care ne-au făcut 
rău, exigenţă rostită fără nici un echivoc, ca poruncă : iar 
Eu vă zic vouă: Iubiţi pe vrăjmașii voştri, binecuvîntaţi 
pe cei ce vă blestemă, faceţi bine celor că vă ius şi 
rugaţi-vă pentru cei ce vă vatămă şi vă prigonesc (Mat, 
i 5, 44)? Pentru că Hristos îl poartă în trupul Său crucificat 
şi pe acest om care astăzi te urăşte şi se poartă rău Su 
tine, dar mîine e chemat să devină un sfînt al Bisericii. 
Cuvîntul Mîntuitorului „să vă iubiţi unul pe altul. Pre- 
cum Eu v-am iubit pe voi, așa și voi să vă iubiți unul 
pe altul“ (loan 13, 34) — e plin de această privire. Hristos 
îşi lasă asupra noastră o privire plină de iubire și de nă- 
dejde. pe cînd noi sîntem adinciţi în păcat. Spunînd „pre- 
cum Eu v-am iubit“, ne arată și că „El ne-a iubit pe 
noi“ mai întîi (| Ioan 4, 10) și, pe cînd noi zăceam zdren- 
ţuiţi în închisori, el ne admira deja în Palatul Său CEresă, 
împodobiţi, prin har necreat, cu veşminte împărătești. 
Dacă. Hristos nu ne-ar fi privit astfel încă înainte ca noi 
să pornim spre bine şi spre frumos, ne-ar î fost cu totul 
imposibil să ne schimbăm. De-a lungul vieţii noastre, în 
tilnim de multe ori oameni pe care îi catalogăm ca incu: 
rabili și îi privim fără cruţare, împiedicîndu-i astfel să 
se vindece, Căci judecata aceasta este: atunci cînd privim 

un păcătos, nu vedem în el decît un blestemat, o fiinţă 
care nu se va schimba niciodată. Se întîmplă oare altfel 
în sînul multora dintre familiile noastre unde, chiar dacă 
nu se ajunge la divorț, de-a lungul anilor, între cei doi 
soţi se instaurează o ură neîmpăcată care ține pînă la 
moarte, iar uneori se prelungeşte chiar şi după sfîrşitul 
unuia dintre ei? Ca preot, m-am confruntat în nenumărate 
rînduri cu asemenea situaţii. Nu vreau să susțin aici că 
divorțul, în aceste cazuri, ar fi singura soluţie. Ura trăită 
de cei doi ajunge să distrugă, în timp, realitatea Tainei 
iubirii și să o înlocuiască o dată cu moartea lor spirituală. 
Întotdeauna l-am sfătuit pe acela dintre ei care încă mă 
mai putea înţelege, să-și întemeieze atitudinile pe învăţă- 
turile încredințate și mai sus. Rezum, în continuare, un 
asemenea dialog pe care l-am avut cu o femeie ce-mi 
declarase că îşi ura soţul. I-am spus deci: 

»— Hristos nu a murit numai şi numai pentru pă- 
catele tale, nu s-a rugat numai și numai pentru tine, ci 
a murit și pentru soţul tău, pe care tu îl urăști. S-a întru- 
pat şi în el, în trupul lui rănit de păcat. Astăzi tu îmi 
spui că-ți urăști soţul, dar să știi că Hristos, Căruia tu 
te rogi în fiecare zi, n-a încetat nici o clipă să-l iubească! 

— Dar ce să mă fac, Părinte? Mi-a făcut așa și așa... 
Nu mai pot să-l iert. 

— Atunci înseamnă că îl urăşti şi pe Hristos! 

— Cum să-L, urăsc, cînd eu mă rog Lui în fiecare zi, 

— În fiecare zi, rugăciunea ta e mincinoasă, pentru 
că nu e îndreptată spre Hristos Răstignit. Dacă ar fi aşa, 
ai vedea că Hristos nu e singur pe cruce. În trupul Lui 
rănit l-ai vedea pe soţul tău, alături de toţi aceia pentru 
care El a murit şi a înviat. Cel care se roagă fără să ierte 
se află în cea mai cumplită amăgire spirituală! 

— Dar ce să mai fac, Părinte? Nu ne mai vorbim 
aproape deloc, iar cînd o facem, ne certăm. Trăim în 
aceeași casă, dar sîntem ca doi străini. 

— Nu trebuie să începi prin a încerca să-i vorbeşti. 
Roagă-te pentru el, spunîndu-i lui Hristos aşa: «Doamne, 
am credinţa că Tu nu ai încetat să-l iubeşti pe X, soțul 
meu. De aceea, te rog să-mi dai puterea de a-l privi cu 
privirea Ta şi de a-l iubi cu iubirea Ta. Totodată, te rog 
să-mi ierți toată aspra judecată pe care am aruncat-o asu- 
pra lui prin gînd, faptă sau cuvînt, atît direct cât şi vor- 
bindu-l de rău înaintea altora, rude sau cunoscuți». Fă 
astfel şi vei vedea că, după un timp, el va fi acela care 
va simţi că îl priveşti cu alți ochi şi, încetul cu încetul, 
împreună cu tine, se va schimba“. | 

Pot să vă spun, acum, că minunea chiar s-a înfăptuit. 
Şi nu doar în acest caz ci şi în nenumărate alte cazuri 
asemănătoare, indiferent de vîrsta celor doi. În fond, pro- 
blema e aceeaşi în privinţa tuturor relaţiilor interumane. 
Avem icoana Protomartirului Arhidiacon Ștefan, cel ucis 
cu pietre. Chiar atunci, în acel loc, se afla un om care 
consimţise la crimă şi păzea hainele celor care le dezbră- 
caseră pentru a-l putea lovi cu pietre mai bine pe Ștefan. 
Acest om era Saul. Dar Sfîntul Ştefan vede cerurile des- 
chizîndu-se și pe Hristos înconjurat de Slavă,; apoi, pri- 
virile lui pline de iubirea Mîntuitorului se încrucișează 
cu cele ale lui Saul şi văd în el pe viitorul Apostol al 
Celui pe Care Îl prigonea încă. Ce privire! Într-un com- 
plice la propriul său martir, Sf. Ştefan îl vede deja pe 
Sf. Pavel. Astăzi asasin, miine sfînt! Da, de aceea insist 
repetînd că Hristos ne va judeca și pentru felul în isa 
ne privim inclusiv duşmanii, spunîndu-ne: „Dacă te-ai îi 
străduit să-l priveşti așa ca Mine, s-ar fi schimbat, astăzi 
ar fi fost un sfint. Dar tu l-ai condamnat în inima ta şi, 
astfel, l-ai îngropat“. Și gîndiţi-vă că aici nu e vorba doar 
de dușmani, ci inclusiv de toţi aceia pe care noi îi ex- 
pulzăm din inimile noastre pentru simplul motiv că ceva 
din personalitatea lor ne agresează. Ceea ce e la fel de 
grav. Chiar acum cîteva zile, cineva mi-a mărturisit difi- 


132 


cultatea pe care o întîmpină în comunicarea cu unul din- 
tre membrii Bisericii pe care împreună o cercetează, Du- 
minică de Duminică: nu se poate apropia de el nicicum, 
nu-și doreşte nici măcar să-i vorbească și simte un soi 
de agresiune din partea personalităţii respectivei persoane. 
lar dacă aceasta îl abordează, trebuie să-şi stăpînească o 
reacție de recul şi e evident că nu vrea să angajeze nici 
cea mai banală conversaţie. Vedem bine că aici nu e vorba 
de nici un dușman, de vreme ce nu-i face nici cel mai 
mic rău, ci de cineva pe care pur şi simplu nu are chef 
să-l întîlnească pentru că, undeva în adîncul inimii, îl so- 
coteşte indezirabil datorită comportamentului public şi 
caracterului acestuia. Totuşi, ambele persoane trăiesc în 
aceeași parohie, se împărtăşesc din acelaşi potir... Cînd 
i-am sugerat că problema e destul de gravă și se cere so- 
luţionată grabnic, mi-a spus: „Să nu mă puneţi să mă 
duc la el și să-i vorbesc! Nu pot face așa ceva.“ I-am 
răspuns: „Îţi voi cere ceva mult mai greu decît doar să 
mergi spre el și să afișezi un zîmbet artificial, atunci cînd 
îi dai bună ziua. Nu, nu căuta să-i vorbeşti, nici nu te 
du direct spre el. Nu omul exterior e important, ci cel 
lăuntric. După fiecare Împărtășanie, să cauţi spre Hris- 
tos, pe care tocmai L-ai primit în tine, şi să-l spui aşa: 
«Doamne, eu şi X Te-am primit amindoi în noi înșine. 
Sintem deci fraţi, de vreme ce ne-am împărtășit împreună 
din preasfint Trupul și Singele Tău. Totodată sintem așşe- 
zați prin Tine şi întru Tine în cea mai înaltă comuniune 
care poate exista pe pămini între fiinţele omenești, pentru 
că tocmai ne-am reinnoit legătura cu Trupul Tău răstig- 
nit și înviat». Apoi, dacă poţi, privește o clipă spre X gîn- 
dind: «Hristos ne-a unit prin Trupul și prin Singele Său». 
Să nu uităm că preoţii, înainte de a se împărtăși, își oferă 
unul altuia sărutarea păcii rostind într-un scurt dialog 
această realitate euharistică fără de care nu pot participa 
la săvîrşirea împărtășaniei: «— Hristos în mijlocul nostru. 

— Este și va fi». Acest act de credinţă, care evidenţiază 
G' realitate de care puţini creştini par a fi cu adevărat 
conștienți, îţi va schimba fără îndoială gîndurile cu pri- 
vire la acea persoană și la multe altele, dacă vei persista 
în el. Dar mai adaugă, totuși, şi această rugăciune: «Doam- 
ne, dă-mi privirea Ta pentru X, pentru că ştiu că tot aşa 
cum ai murit pentru păcatele mele, tot așa cum Ţi-ai asu- 
mat viaţa mea în trupul Tău, Tu ai murii şi pentru pă- 
catele lui X, şi în trupul Tău Ţi-ai asumat și viața lui și, 
la fel, pentru fiecare dintre noi ai deschis calea mintuirii»“, 
A-L iubi pe Dumnezeu și a-ţi iubi aproapele înseamnă 
a ea să percepi chipul lui Hristos în cel al dușmanilor 

„A ajunge să percepi chipul lui Hristos în cel al so- 
pl can A deveni Hristos, prin cel de lîngă tine. Doar 
după ce am atins această treaptă putem spune că am în- 
ceput să-L, iubim într-adevăr pe Hristos Răstignit. Mul- 
tora nu le face plăcere să-și amintească decît de ipostasul 
imperial al Mîntuitorului, evitînd să vorbească despre El 


în totalitate. Toţi creştinii îl acceptă cu bucurie pe Hris- 


tos, Înviat. Împărtăşirea bucuriei pascale nu face pe ni- 
meni să se dea înapoi. Dar la plenitudinea acestei bucurii 
nu se ajunge chiar aşa de simplu. Hristos ne cheamă să-L 
iubim, mai întîi, pe Cruce. Dar a-L iubi pe Hristos Răs- 
tignit înseamnă a-i iubi pe toţi aceia pentru care El a 
murit pe Cruce și cărora El personal le-a răscumpărat 
vieţile, așa cum a făcut şi cu ale noastre. Înseamnă, în 
acelaşi timp, a accepta şi toate încercările prin care Min- 
tuitorul ne lasă să trecem; mă gîndesc, cînd spun acest 
lucru, la faptul că mulţi dintre cei pe care la un moment 
dat; i-am considerat duşmani, s-au dovedit ulterior a nu 
fi fost decît instrumente ale iconomiei divine, pentru mîn- 
tuirea noastră. 
Căsnicia înseamnă unire. La început, căsnicia e 
unire a soţilor de către Hristos. Ulţerior, căsnicia trebuie 
să. devină unime -a soţilor. întru Hristos. Iar pentru câ 

lucrul acesta să se înfăptuiască, e nevoie ca fiecare dintre 
cei doi, și nu doar bărbatul, să devină Hristos pentru celă- 
lalt, adică e nevoie ca fiecare să vadă în celălalt, cu pri- 
virea lui Hristos, chipul lui Hristos. Or, acest lucru e 
imposibil dacă cei doi nu realizează, fiecare, că propriul 
său suflet e mireasă a lui Hristos și că, deci, trebuie să-și 
dorească împreunarea cu El. Da, căsnicia e unime, unime 
desăvirşită, care nu poate fi în afara Cuvîntului: „Rămi- 
neţi în Mine și Eu în voi. Precum mlădița nu poate să 
aducă roadă de la sine, dacă nu rămîne în viță, tot așa 
nici voi, dacă nu rămîneţi în Mine“ (loan 15, 4). Cuvîntul 
are înțeles euharistic şi arată faptul că lădiițelă nu au 
nici un rost fără legătura lor intimă cu Via. La fel e și 


- în căsnicie şi tocmai de aceea centrul Tainei Cununiei e 


chiar Fuharistia. Deasa Împărtășanie a celor doi soţi va 
fi întotdeauna! punctul forte al familiei. Chiar dacă în 
timpul săptămînii apar neînţelegeri sau certuri mai ne- 
însemnate între cei doi, dacă ambii se mărturisese și, îm- - 
preună, își cer iertare înaintea lui Dumnezeu şi își caută. 
vindecarea la Hristos lisus, nu vor primi doar seva spi- 
rituală care îi menţine uniţi în Viță, unime în trup 
trupul cuplului lor, şi unime a unei celule vii din Eu 
lui Hristos, ci în același timp se vor putea înălța, urcînd 
împreună, treaptă cu treaptă, scara desăvîrşirii deschisă 
înaintea lor prin Taina Sfîntă a Cununiei. | 


Vaucresson, 06.12.1994. 

